
25 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 573 


ΑΠΟΦΑΣΕΙΣ 

Αριθμ. 1090 _ 

1 ητροποποίησητηςυπουργικήςαπόφασηςί 3215/ 
30-11-2017(Β' 4285): Πλαίσιο υλοποίησης Υπο- 
μέτρου 19.2, του Μέτρου 19, Τοπική Ανάπτυξη 
με Πρωτοβουλία Τοπικών Κοινοτήτων, (ΤΑΠΤοΚ) 
του Προγράμματος Αγροτικής Ανάπτυξης 2014- 
2020, για παρεμβάσεις Δημοσίου χαρακτήρα και 
λοιπές διατάξεις εφαρμογής των Τοπικών Προ¬ 
γραμμάτων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α) της παραγράφου 2 του άρθρου 69 του ν. 4314/2014 
«Α) Για τη διαχείριση, τον έλεγχο και την εφαρμογή ανα¬ 
πτυξιακών παρεμβάσεων για την προγραμματική περί¬ 
οδο 2014-2020, β) Ενσωμάτωση της Οδηγίας 2012/17 
του Ευρωπαϊκού Κοινοβουλίου και του Συμβουλίου της 
13ης Ιουνίου 2012 (ΕΕ Ε 156/16.6.2012) στο ελληνικό 
δίκαιο, τροποποίηση του ν. 3419/2005 (Α' 297) και άλλες 
διατάξεις» (Α' 265), όπως τροποποιήθηκε και ισχύει, 

β) του άρθρου 90 του «Κώδικα Νομοθεσίας για την 
Κυβέρνηση και κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Τον ν. 4412/2016 (ΦΕΚ 147/Α78-8-2017) «Δημόσιες 
Συμβάσεις Έργων, Προμηθειών και Υπηρεσιών (προσαρ¬ 
μογή στις Οδηγίες 2014/24/ΕΕ και 2014/25/ΕΕ)», όπως 
έχει τροποποιηθεί και ισχύει, καθώς και με την σχετική 
περί Δημοσίων έργων Εθνική Νομοθεσία. 

3. Τον Καν. (ΕΕ) 1405/2006 του Συμβουλίου της 18ης 
Σεπτεμβρίου 2006 σχετικά με τον καθορισμό ειδικών 
μέτρων για τη γεωργία στα μικρά νησιά του Αιγαίου και 
την τροποποίηση του κανονισμού (ΕΚ) αριθμ. 1782/2003. 

4. Τον Καν. (ΕΕ) αριθμ. 1303/2013 του Ευρωπαϊκού Κοι¬ 
νοβουλίου και του Συμβουλίου, περί καθορισμού κοινών 
διατάξεων για το ΕυρωπαϊκόΤαμείο Περιφερειακής Ανά¬ 
πτυξης,το Ευρωπαϊκό ΚοινωνικόΤαμείο,τοΤαμείο Συνο¬ 
χής, το Ευρωπαϊκό Γεωργικό Ταμείο Αγροτικής Ανάπτυξης 
και το Ευρωπαϊκό Ταμείο Θάλασσας και Αλιείας και περί 
καθορισμού γενικών διατάξεων για το ΕυρωπαϊκόΤαμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 


μείο, το Ταμείο Συνοχής και το ΕυρωπαϊκόΤαμείο Θάλασ¬ 
σας και Αλιείας και για την κατάργηση του κανονισμού 
(ΕΚ) αριθμ. 1083/2006, όπως ισχύει κάθε φορά. 

5. Τον Καν. (ΕΕ) αριθμ. 1305/2013 του Ευρωπαϊκού 
Κοινοβουλίου και του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης και την κατάργηση του Κα¬ 
νονισμού (ΕΚ) αριθμ. 1698/2005 του Συμβουλίου, όπως 
ισχύει κάθε φορά. 

6. Τον Καν. (ΕΕ) αριθμ. 1306/2013 του Ευρωπαϊκού 
Κοινοβουλίου και του Συμβουλίου σχετικά με τη χρη¬ 
ματοδότηση, τη διαχείριση και την παρακολούθηση της 
κοινής γεωργικής πολιτικής και την κατάργηση των κα¬ 
νονισμών (ΕΟΚ) αριθμ. 352/78, (ΕΚ) αριθμ. 165/94, (ΕΚ) 
αριθμ. 2799/98, (ΕΚ) αριθμ. 814/2000, (ΕΚ) αριθμ. 1290/ 
2005 και (ΕΚ) 485/2008 του Συμβουλίου, όπως ισχύει 
κάθε φορά. 

7. Τον Καν. (ΕΕ) αριθμ. 807/2014 της Επιτροπής, για 
τη συμπλήρωση του κανονισμού (ΕΕ) αριθμ. 1305/2013 
και για τη θέσπιση μεταβατικών διατάξεων, όπως ισχύει 
κάθε φορά. 

8. Τον Καν. (ΕΕ) αριθμ. 808/2014της Επιτροπής, σχετικά 
με τη θέσπιση κανόνων εφαρμογής του κανονισμού (ΕΕ) 
αριθμ. 1305/2013, όπως ισχύει κάθε φορά. 

9. Τον Καν. (ΕΕ) αριθμ. 809/2014 της Επιτροπής, για 
τη θέσπιση κανόνων εφαρμογής του Καν. (ΕΕ) αριθμ. 
1306/2013, όσον αφορά το ολοκληρωμένο σύστημα δια¬ 
χείρισης και ελέγχου, τα μέτρα αγροτικής ανάπτυξης και 
την πολλαπλή συμμόρφωση, όπως ισχύει κάθε φορά. 

10. Τον Κανονισμό (ΕΕ) αριθμ. 651/2014 της Επιτρο¬ 
πής, της 17ης Ιουνίου 2014, για την κήρυξη ορισμένων 
κατηγοριών ενισχύσεων ως συμβατών με την εσωτερική 
αγορά κατ' εφαρμογή των άρθρων 107 και 108 της Συν¬ 
θήκης («Γενικός Απαλλακτικός Κανονισμός»), όπως τρο¬ 
ποποιήθηκε και ισχύει με τον αριθμ. 1084/14-06-2017 
Κανονισμό της Ευρωπαϊκής Ένωσης. 

11. Τον Καν. (ΕΕ) αριθμ. 702/2014 της Επιτροπής της 
25ης Ιουνίου 2014 για την κήρυξη ορισμένων κατηγο¬ 
ριών ενισχύσεων στους τομείς της γεωργίας και δασο¬ 
κομίας και σε αγροτικές περιοχές συμβιβάσιμων με την 
εσωτερική αγορά κατ' εφαρμογή των άρθρων 107 και 
108 της Συνθήκης για τη λειτουργία της Ευρωπαϊκής 
Ένωσης όπως κάθε φορά. 

12. Το π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» και ειδικότερα το άρθρο 2, (Α' 20), όπως 
ισχύει. 

13. Το π.δ. 70/2015 (ΦΕΚ Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

14. Το π.δ. 97/2017 (ΦΕΚ 138/Α715-9-2017) «Οργανι¬ 
σμός Υπουργείου Αγροτικής Ανάπτυξης και Τροφίμων», 
όπως ισχύει. 

15. Το π.δ. 88/29.08.2018 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 160/Α7 
29.08.2018). 

16. Την 2281/96031/2017 (ΦΕΚ 3277/Β718.9.2017) 
απόφαση του Υπουργού Εσωτερικών και του Υπουργού 
Αγροτικής Ανάπτυξης καιΤροφίμων «Ανάθεση καθηκό¬ 
ντων του Ο.Π.Ε.Κ.Ε.Π.Ε. ως Οργανισμού Πληρωμών στο 
πλαίσιο διαχείρισης του Ευρωπαϊκού Γεωργικού Ταμείου 
Αγροτικής Ανάπτυξης στις Ειδικές Υπηρεσίες Διαχείρισης 
Επιχειρησιακών Προγραμμάτων (ΕΠ) Περιφερειών για 
τα υπομέτρα 19.2, 19.3 και 19.4 του ΠΑΑ 2014-2020», 
όπως ισχύει. 

17. Την 2635/20-09-2017 (ΦΕΚ 3313/Β72017) απόφα¬ 
ση του Υπουργού Αγροτικής Ανάπτυξης και Τροφίμων 
και Αναπληρωτή Υπουργό Οικονομίας και Ανάπτυξης 
«Περί πλαισίου λειτουργίας του Υπομέτρου 19.2 "Στή¬ 
ριξη υλοποίησης δράσεων των στρατηγικών Τοπικής 
Ανάπτυξης με ΠρωτοβουλίαΤοπικών Κοινοτήτων (ΈίΕϋ/ 
ΙΕΑΟΕΚ)"του Προγράμματος "Αγροτική Ανάπτυξη της 
Ελλάδας περιόδου 2014-2020"», όπως τροποποιήθηκε 
και ισχύει κάθε φορά. 

18. Την 24944/20-09-2016 (ΦΕΚ 3066/Β72016) 
απόφαση του Υπουργού Οικονομίας, Ανάπτυξης και 
Τουρισμού και του Υπουργού Αγροτικής Ανάπτυξης 
καιΤροφίμων με θέμα: «Αναδιάρθρωση των Ειδικών 
Υπηρεσιών του Προγράμματος Αγροτικής Ανάπτυξης 
2014-2020». 

19. Την 2545/17-10-2016 κοινή υπουργική απόφαση 
«Εκχώρηση αρμοδιοτήτων της ΕΥΔ ΠΑΑ 2014-2020 στις 
ΕΥΔ Επιχειρησιακού Προγράμματος (ΕΠ) Περιφερειών». 

20. Την 1065/19-04-2016 (ΦΕΚ 1273/Β72016) απόφα¬ 
ση του Υπουργού Αγροτικής Ανάπτυξης και Τροφίμων 
«Θέσπιση διαδικασιών του Συστήματος Διαχείρισης και 
Ελέγχου του Προγράμματος "Αγροτική Ανάπτυξη της 
Ελλάδας 2014-2020"», όπως ισχύει. 


21. Την 110427/ΕΥΘΥ/1020/20-10-2016 (ΦΕΚ 3521/ 
τ.Β701 -11 -2016) απόφαση του Υφυπουργού Οικονομίας, 
Ανάπτυξης και Τουρισμού με θέμα: «Τροποποίηση και 
αντικατάσταση της 81986/ΕΥΘΥ712/31.07.2015 (ΦΕΚ 
Β' 1822) υπουργικής απόφασης «Εθνικοί κανόνες επι- 
λεξιμότητας δαπανών για τα προγράμματα του Ε.Σ.Π.Α. 
2014-2020 - Έλεγχοι νομιμότητας δημοσίων συμβάσεων 
συγχρηματοδοτούμενων πράξεων Ε.Σ.Π.Α. 2014-2020 
από Αρχές Διαχείρισης και Ενδιάμεσους Φορείς - Διαδι¬ 
κασία ενστάσεων επί των αποτελεσμάτων αξιολόγησης 
πράξεων». 

22. Την 3206/21-12-2016 (ΦΕΚ 41 Η/Β') απόφαση του 
Υπουργού Αγροτικής Ανάπτυξης και Τ ροφίμων, σχετικά 
με την «Έγκριση προγραμμάτων τοπικής ανάπτυξης στο 
πλαίσιο της Πρόσκλησης υποβολής προτάσεων για την 
επιλογή ΣτρατηγικώνΤοπικής Ανάπτυξης του ΠΑΑ 2014- 
2020 και του ΕΠΑΛΘ 2014-2020 και κατανομή πιστώσε¬ 
ων Δημόσιας Δαπάνης». 

23. Την υπουργική απόφαση 13215/30-11-2017 
(Β' 4285) «Πλαίσιο υλοποίησης Υπομέτρου 19.2, του 
Μέτρου 19,Τοπική Ανάπτυξη με ΠρωτοβουλίαΤοπικών 
Κοινοτήτων, (ΤΑΠΤοΚ) του Προγράμματος Αγροτικής 
Ανάπτυξης 2014-2020, για παρεμβάσεις Δημοσίου χα¬ 
ρακτήρα και λοιπές διατάξεις εφαρμογής των Τοπικών 
Προγραμμάτων». 

24. Την απόφαση της Επιτροπής, της 20ης Δεκεμβρίου 
2011, για την εφαρμογή του άρθρου 106 παράγραφος 
2 της Συνθήκης για τη λειτουργία της Ευρωπαϊκής Ένω¬ 
σης στις κρατικές ενισχύσεις υπό μορφή αντιστάθμισης 
για την παροχή δημόσιας υπηρεσίας που χορηγούνται 
σε ορισμένες επιχειρήσεις επιφορτισμένες με τη δια¬ 
χείριση Υπηρεσιών Γενικού Οικονομικού Συμφέροντος 
(2012/21 /ΕΕ). 

25. Την ^ (2015) 9170/11-12-2015 απόφαση της Επι¬ 
τροπής για την έγκριση του προγράμματος Αγροτικής 
Ανάπτυξης της Ελλάδας για την περίοδο προγραμματι¬ 
σμού 2014-2020, όπως αυτή ισχύει. 

26. Την Ανακοίνωση της Επιτροπής σχετικά με την έν¬ 
νοια της κρατικής ενίσχυσης όπως αναφέρεται στο άρ¬ 
θρο 107, παράγραφος 1 της Συνθήκης για τη λειτουργία 
της Ευρωπαϊκής Επιτροπής (2016/0262/01). 

27. Την Ανακοίνωση της Ευρωπαϊκής Επιτροπής «Κα¬ 
τευθυντήριες γραμμές για τις ενισχύσεις περιφερειακού 
χαρακτήρα 2014-2020» (2013/0 209/01). 

28. Την αριθμ. 74391/ΕΥΚΕ2634/13-7-2016 εγκύκλιο 
του Υφυπουργού Οικονομίας Ανάπτυξης καιΤουρισμού. 

29. Τις Εγκυκλίους της ΕΑΑΔΗΣΥ για την υλοποίηση 
του ν. 4412/2016 (ΦΕΚ 147/Α78-8-2017). 

30. Το με αριθμ. 101270/ΕΥΚΕ 3633/30.9.2016 έγγραφο 
της ΕΥΚΕ με θέμα: «Διευκρινίσεις σχετικά με ζητήματα 
εφαρμογής του Καν. ΕΕ 651/2014». 

31. Το με αριθμ. 54929/ΕΥΚΕ 5601/16-5-2017 έγγρα¬ 
φο ΕΥΚΕ με θέμα «Διευκρινίσεις σχετικά με το πλαίσιο 
κρατικών ενισχύσεων για έργα υποδομών συλλογής και 
επεξεργασίας αστικών λυμάτων (ΕΕΛ)». 

32. Το αριθμ. 4009/11-01-2019 έγγραφο της ΕΥΔ ΠΑΑ 
2014-2020 για την σύμφωνη γνώμη της. 

33. Το σύμφωνο γνώμης του ΟΠΕΚΕΠΕ κατόπιν της 
από 19/12/2018 (αριθμ. εισ. εγγρ. 12146/24-12-2018) 
ηλεκτρονικής αλληλογραφίας. 

34. Το αριθμ. 11849/27-10-2017 έγγραφο της Ειδικής 
Υπηρεσίας Κρατικών Ενισχύσεων (ΕΥΚΕ), για την σύμ¬ 
φωνη γνώμη της. 

35. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την τροποποίηση της 13215/30-11-2017 (Β'4285) 
υπουργικής απόφασης, ως ακολούθως: 

Άρθρο 1 

Το άρθρο 1, αντικαθίσταται ως εξής: 

«Άρθρο 1 

Σκοπός 

1. Σκοπός της παρούσας είναι: 

α) η θέσπιση Γενικών Διατάξεων που αφορούν την 
εφαρμογή των Τοπικών Προγραμμάτων (ΤΠ) των Ομά¬ 
δων Τοπικής Δράσης (ΟΤΔ). 

β) η θέσπιση κανόνων και διαδικασιών στο πλαίσιο 
του Υπομέτρου 19.2 του ΕΕΑΟΕΗ/ΟΕΕΟ (ΤΑΠΤοΚ) του 
Μέτρου 19 του Προγράμματος Αγροτικής Ανάπτυξης 
2014 - 2020 (ΠΑΑ 2014 - 2020), όσον αφορά δημοσίου 
χαρακτήρα παρεμβάσεις. 

2. Οπου γίνεται αναφορά στο ΤΠ, νοείται το πρόγραμ¬ 
μα αυτό ως προς το σκέλος του Ευρωπαϊκού Γεωργικού 
Ταμείου Αγροτικής Ανάπτυξης (ΕΓΤΑΑ).». 

Άρθρο 2 

Το άρθρο 2, αντικαθίσταται ως εξής: 

«Άρθρο 2 

Αρμόδιοι Φορείς 

1. Για την εφαρμογή της παρούσας αρμόδιοι είναι οι 
εξής: 

α. Η Ειδική ΥπηρεσίαΔιαχείρισηςτου ΠΑΑ 2014-2020 
(ΕΥΔ ΠΑΑ 2014-2020), η οποία, σύμφωνα με το ν. 4314/ 
2014, είναι αρμόδια για τη διαχείριση και εφαρμογή του 
ΠΑΑ 2014-2020 με αποδοτικό, αποτελεσματικό και ορθό 
τρόπο. 

β. Η Ειδική Υπηρεσία Εφαρμογής του ΠΑΑ 2014-2020 
(ΕΥΕ ΠΑΑ 2014-2020), στην οποία, σύμφωνα με την 
24944/20-09-2016 (ΦΕΚ 3066/Β72016) κοινή υπουργι¬ 
κή απόφαση, εκχωρούνται αρμοδιότητες της ΕΥΔ ΠΑΑ 
2014-2020 και είναι αρμόδια για τον συντονισμό, την 
παρακολούθηση και την εποπτεία της ορθής εφαρμογής 
τωνΤΠ στην χώρα. 

γ. Οι Ειδικές Υπηρεσίες Διαχείρισης (ΕΥΔ) των Επιχειρη¬ 
σιακών Προγραμμάτων (ΕΠ) των οικείων Περιφερειών, 
δυνάμει της 2545/17-10-2016 απόφασης εκχώρησης αρ¬ 
μοδιοτήτων και όπως αυτή εκάστοτε ισχύει, οι οποίες 
είναι αρμόδιες για την παρακολούθηση της υλοποίησης 
τωνΤΠ σε περιφερειακό επίπεδο. 

δ. Ο Οργανισμός Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων (ΟΠΕΚΕ¬ 
ΠΕ), ο οποίος έχει ορισθεί ως ο Οργανισμός Πληρωμών 
για το ΠΑΑ 2014-2020. 


ε. Οι εγκεκριμένες για την εφαρμογή των ΤΠ, ΟΤΔ, οι 
οποίες είναι τοπικές εταιρικές σχέσεις δημόσιου - ιδιωτι¬ 
κού τομέα οι οποίες σχεδιάζουν και μέσω της Επιτροπής 
Διαχείρισης Προγράμματος (ΕΔΠ), υλοποιούν, σε προσ¬ 
διορισμένες αγροτικές περιοχές ΤΠ, με ολοκληρωμένο 
πολυτομεακό ή/και πολυταμειακό χαρακτήρα στο πλαί¬ 
σιο του Μέτρου 19 του ΠΑΑ 2014-2020. 

2. Ειδικότερα, για την ορθή και χωρίς διακρίσεις δι¬ 
αχείριση του υπομέτρου προβλέπονται τα παρακάτω: 

α. Η ΕΥΔ ΠΑΑ 2014-2020 και η ΕΥΕ ΠΑΑ 2014-2020, 
είναι οι αρμόδιοι φορείς για τα εξής: 

αα) Κατάρτιση θεσμικού πλαισίου, υποδείγματος πρό¬ 
σκλησης και φακέλων υποψηφιότητας. 

ββ) Έλεγχοι εποπτείας επί του συνόλου του συστήμα¬ 
τος διαχείρισης και εφαρμογής. 

γγ) Συντονισμός διαχείρισης και εφαρμογής, παροχή 
οδηγιών και στήριξης στις ΕΥΔ (ΕΠ) των οικείων Περιφε¬ 
ρειών και ΟΤΔ, παρακολούθηση και αξιολόγηση υλοποί¬ 
ησης του 0.1.0/ ΕΕΑΟΕΒ. 
δδ) Επιτόπιοι και εκ των υστέρων έλεγχοι, 
β. Οι ΕΥΔ (ΕΠ) των οικείων Περιφερειών, είναι οι αρμό¬ 
διοι φορείς για τα εξής: 

αα) Έλεγχος διαδικασίας προκήρυξης και δειγματολη¬ 
πτικός έλεγχος αποτελεσμάτων. 

ββ) Σύνταξη απόφασης ένταξης / χρηματοδότησης / 
τροποποίησης και ανάκλησης αυτής. 

γγ) Δειγματοληπτικός διοικητικός έλεγχος και αναγνώ- 
ριση-εκκαθάριση των δαπανών, 
δδ) Παρακολούθηση υλοποίησης του υπομέτρου 19.2. 
εε) Αποστολή στοιχείων προς τη ΕΥΔ ΠΑΑ 2014-2020 
και ΕΥΕ ΠΑΑ 2014-2020. 

στστ) Έγκριση τροποποίησης της νομικής δέσμευσης 
εκτός διακριτών τμημάτων της πράξης (πλην των έργων 
που εκτελούνται με δημόσιες συμβάσεις). 

ζζ) Έλεγχος διαδικασίας εξέλιξης των δημοσίων συμ¬ 
βάσεων (προέγκριση διακήρυξης, προέγκριση σύμβα¬ 
σης, έλεγχος Ανακεφαλαιωτικού Πίνακα Εργασιών (ΑΠΕ), 
παρατάσεις χρονοδιαγραμμάτων). 

γ. Οι ΟΤΔ και η ΕΔΠ ως επίπεδο λήψης αποφάσεων για 
τη διαχείριση και εφαρμογή τωνΤΠ, είναι οι αρμόδιοι 
φορείς για τα παρακάτω: 

αα) Διαδικασία προκήρυξης και αξιολόγηση: καθο¬ 
ρισμός κριτηρίων, προετοιμασία και δημοσίευση προ¬ 
κηρύξεων, παραλαβή προτάσεων υποψηφιότητας και 
αξιολόγηση αυτών, εξέταση προσφυγών. 

ββ) Κατάρτιση της νομικής δέσμευσης, και τροποποι¬ 
ήσεις αυτής, όσον αφορά διαφοροποιήσεις του φυσικού 
αντικείμενου εντός των διακριτών τμημάτων της (πλην 
των έργων που εκτελούνται με δημόσιες συμβάσεις). 

γγ) Εισήγηση προς τις ΕΥΔ (ΕΠ) των οικείων Περιφερει¬ 
ών, στα πλαίσια του ελέγχου νομιμότητας των σταδίων 
εξέλιξης δημοσίων συμβάσεων. 

δδ) Παρακολούθηση πράξεων: παραλαβή αιτημάτων 
πληρωμής, διοικητικός έλεγχος, επιτόπια επιθεώρηση, 
επιβεβαίωση οικονομικού/φυσικού αντικειμένου, κατα¬ 
βολή ενίσχυσης, 
εε) Ολοκλήρωση πράξης. 

δ. Ο Οργανισμός Πληρωμών είναι ο αρμόδιος φορέας 
για τη διενέργεια των αντίστοιχων πληρωμών.». 

Άρθρο 3 

Το άρθρο 3, αντικαθίσταται ως εξής: 

«Άρθρο 3 

Δράσεις που συγχρηματοδοτούνται στο πλαίσιο 

του υπομέτρου 19.2 

(Δημοσίου χαρακτήρα παρεμβάσεις) 

1. Οι δράσεις που συγχρηματοδοτούνται στο πλαίσιο 
του υπομέτρου 19.2 και τα ποσοστά στήριξης αυτών, 
περιγράφονται στα άρθρα 3 και 5 της 2635/20-09-2017 
(ΦΕΚ 3313/Β72017) κοινής υπουργικής απόφασης. 

2. Δημόσιου χαρακτήρα παρεμβάσεις: Οι παρεμβά¬ 
σεις αυτές συμβάλουν με άμεσο ή έμμεσο τρόπο στην 
εξυπηρέτηση και στη βελτίωση της ποιότητας ζωής του 
τοπικού πληθυσμού και στην ανάπτυξη της τοπικής οι¬ 
κονομίας, για την επίτευξη των στόχων της εγκεκριμένης 
τοπικής στρατηγικής. Οι εν λόγω παρεμβάσεις παρέχο¬ 
νται δωρεάν στο ευρύ κοινό, ή η όποια χρηματική συνει¬ 
σφορά από το κοινό καλύπτει μέρος μόνο του πραγματι¬ 
κού κόστουςτης δραστηριότητας, δεν μεταβάλει τον μη 
οικονομικό της χαρακτήρα και δεν μπορεί να θεωρηθεί 
ως αποζημίωση για την παρεχόμενη υπηρεσία. 

3. Αναλυτικότερα, οι ενδεικτικές δράσεις και αποδρά¬ 
σεις που δύναται να υλοποιηθούν, μέσω των τοπικών 
στρατηγικών, όσον αφορά σε δημοσίου χαρακτήρα πα¬ 
ρεμβάσεις είναι οι ακόλουθες: 

Δράση 19.2.4 Βασικές υπηρεσίες και ανάπλαση χω¬ 
ριών σε αγροτικές περιοχές, η οποία περιλαμβάνει τις 
ακόλουθες υποδράσεις: 

19.2.4.1 Στήριξη για υποδομές μικρής κλίμακας (ενδει¬ 
κτικά: ύδρευση, αποχέτευση, οδοποιία εντός οικισμού), 
συμπεριλαμβανομένης της εξοικονόμησης ενέργειας σε 
χρησιμοποιούμενα δημόσια κτίρια. 

Η υποδράση αφορά σε υποδομές μικρής κλίμακας 
εντός οικισμών. Οι πράξεις που μπορούν να υλοποι¬ 
ηθούν βάσει της υποδράσης αφορούν σε έργα κατα¬ 
σκευής / βελτίωσης δικτύων ύδρευσης και αποχέτευσης, 
διαχείρισης στερεών και υγρών αποβλήτων, οδοποιίας, 
καθώς και έργα ενεργειακής αναβάθμισης δημόσιων 
κτηρίων. Στην παρούσα υποδράση δύναται να εντα¬ 
χθούν και λοιπές σχετικές πράξεις, οι οποίες υλοποιού¬ 
νται εντός οικισμών και αφορούν σε βασικές υποδομές 
για την βελτίωση της διαβίωσης του τοπικού πληθυσμού 
(ενδεικτικά: διευθετήσειςχειμάρρων, έργα αντιστήριξης 
πρανών). 

Σημειώνεται, ότι στο πλαίσιο υλοποίησης των παραπά¬ 
νω υποδομών, δύναται να εκτελεστούν εργασίες/φυσικό 
αντικείμενο εκτός οικισμού, μόνο στην περίπτωση που 
στοχεύουν αποκλειστικά στην εξυπηρέτηση των κατοί¬ 
κων των οικισμών. 

19.2.4.2 Στήριξη για τη δημιουργία, βελτίωση ή επέ¬ 
κταση τοπικών βασικών υπηρεσιών για τον αγροτικό 
πληθυσμό, καθώς και των σχετικών υποδομών (ενδει¬ 
κτικά: παιδικοί σταθμοί, αγροτικά ιατρεία). 

Η υποδράση αφορά σε δημιουργία, βελτίωση ή επέ¬ 
κταση βασικών υπηρεσιών, με σκοπό την εξυπηρέτηση 
και τη βελτίωση της ποιότητας ζωής του τοπικού πληθυ¬ 
σμού. Στην παρούσα υποδράση δύναται να ενταχθούν 
πράξεις όπως παιδικοί σταθμοί, αγροτικά ιατρεία, κέντρα 


απασχόλησης και φροντίδας νέων, ηλικιωμένων ή ΑμεΑ, 
αθλητικοί χώροι. 

19.2.4.3 Στήριξη για επενδύσεις για δημόσια χρήση σε 
υπηρεσίες και υποδομές αναψυχής, ανάπλασης χώρων 
εντός οικισμών, τουριστικές πληροφορίες και τουριστι¬ 
κές υποδομές μικρής κλίμακας (ενδεικτικά: σημάνσεις, 
δημόσιοι κοινόχρηστοι χώροι, προβολή προώθηση πε¬ 
ριοχών, ποδηλατικές διαδρομές). 

Η υποδράση αφορά σε έργα μικρής κλίμακας που συμ¬ 
βάλουν / στοχεύουν στη βελτίωση της ελκυστικότητας 
της περιοχής όπως άλση, πάρκα/πλατείες, μονοπάτια, 
διαδρομές, αξιοθέατα, καταφύγια, παρατηρητήρια, θέ¬ 
σεις θέας. Παράλληλα, μέσω της υποδράσης μπορούν 
να υλοποιηθούν πράξεις οι οποίες αφορούν στην τουρι¬ 
στική προβολή και εξυπηρέτηση της περιοχής εφαρμο¬ 
γής όπως η δημιουργία, βελτίωση και εκσυγχρονισμός 
των τοπικών κέντρων τουριστικής πληροφόρησης, η 
δημιουργία ιστοσελίδων, παραγωγή πληροφοριακού 
και τουριστικού υλικού, δημόσιες υποδομές που κρίνο- 
νται απαραίτητες για την αύξηση της προσβασιμότητας 
σε επισκέψιμους χώρους. Οι πράξεις που θα ενταχθούν 
μπορούν να έχουν συμπληρωματικό χαρακτήρα και με 
ιδιωτικές επενδύσεις. 

Στο πλαίσιο της υποδράσης οποιαδήποτε πράξη του¬ 
ριστικής φύσης ενταχθεί, πρέπει να στοχεύει αποκλει¬ 
στικά στην εξυπηρέτηση των επισκεπτών (ενδεικτικά: 
σημεία πληροφόρησης) και όχι στην προβολή της περι¬ 
οχής με στόχο την αύξηση της επισκεψιμότητας ή την 
προβολή προϊόντων που συνδέονται και εξυπηρετούν 
ιδιωτικά συμφέροντα. 

19.2.4.4 Ενίσχυση πολιτιστικών εκδηλώσεων. 

Η υποδράση αφορά στη διατήρηση της πολιτιστικής 
παράδοσης ή άλλων στοιχείων της περιοχής εφαρμο¬ 
γής, τα οποία προβάλλονται μέσα από τις τοπικές εκ¬ 
δηλώσεις. Οι πράξεις που δύναται να υλοποιηθούν θα 
πρέπει να συνδέονται με άμεσο τρόπο με την προβολή / 
διατήρηση των τοπικών στοιχείων της περιοχής όπως 
για παράδειγμα η παράδοση, τα έθιμα, η λαογραφία, η 
ιστορία, τα τοπικά προϊόντα και επαγγέλματα. Η ενίσχυ¬ 
ση αφορά σε πράξεις άυλου χαρακτήρα. 

19.2.4.5 Στήριξη για μελέτες, υπηρεσίες και επενδύ¬ 
σεις, που συνδέονται με τον πολιτισμό, με τη διατήρηση, 
αποκατάσταση και αναβάθμιση της πολιτιστικής και φυ¬ 
σικής κληρονομιάς των χωριών, των αγροτικών τοπίων 
και των τόπων με υψηλή φυσική αξία, συμπεριλαμβα¬ 
νομένων των σχετικών κοινωνικό-οικονομικών πτυχών, 
καθώς και δράσεις περιβαλλοντικής ευαισθητοποίησης 
(συμπεριλαμβανομένων πολιτιστικών / συνεδριακών 
κέντρων, μουσείων, πολιτιστικών χαρακτηριστικών της 
υπαίθρου - μύλοι, γεφύρια). 

Μέσω της υποδράσης δύναται να υλοποιηθούν πρά¬ 
ξεις που συνδέονται με: 

• Την πολιτιστική κληρονομιά, όπως για παράδειγμα 
μελέτες καταγραφής, ενίσχυση πολιτιστικών συλλόγων 
μέσω της προμήθειας μουσικών οργάνων, παραδοσι¬ 
ακών φορεσιών, δημιουργία εκθετηρίων - συλλογών, 
πολιτιστικών / συνεδριακών κέντρων, μουσείων, βιβλιο¬ 
θηκών, παρεμβάσεις για τη διατήρηση των πολιτιστικών 
χαρακτηριστικών της υπαίθρου - μύλοι, γεφύρια. 

■ Την φυσική κληρονομιά, όπως μικρής κλίμακας τε¬ 
χνικά έργα καθαρισμού, προστασίας ή αποκατάστασης / 
αναβάθμισης τοπίων και χώρων. 

■ Την περιβαλλοντική ευαισθητοποίηση, όπως δρά¬ 
σεις ενημέρωσης και πληροφόρησης, διοργάνωση συ¬ 
ναντήσεων, ημερίδων, σχεδίαση ενημερωτικού υλικού 
και υλικού προώθησης. 

19.2.4.6 Στήριξη για επενδύσεις που στοχεύουν στη 
μετεγκατάσταση κτιρίων γεωργικών εκμεταλλεύσεων, 
εξαιρουμένων του εκσυγχρονισμού και της αύξησης 
παραγωγικής ικανότητας των εγκαταστάσεων. 

Στην παρούσα υποδράση μπορούν να ενταχθούν 
πράξεις που στοχεύουν στη μετεγκατάσταση δραστη¬ 
ριοτήτων και στη μετατροπή κτιρίων ή άλλων εγκατα¬ 
στάσεων που βρίσκονται εντός ή κοντά σε αγροτικούς 
οικισμούς και λειτουργούν νόμιμα, με στόχο τη βελτίωση 
της ποιότητας ζωής ή την αύξηση των περιβαλλοντικών 
επιδόσεων του οικισμού. Δικαιούχοι της πράξης είναι οι 
ιδιοκτήτες των εκμεταλλεύσεων. 

Δράση 19.2.5 Παρεμβάσεις για τη βελτίωση υποδο¬ 
μών στον πρωτογενή τομέα, η οποία περιλαμβάνει τις 
ακόλουθες υποδράσεις: 

19.2.5.1 Βελτίωση πρόσβασης σε γεωργική γη και κτη- 
νοτροφικές εκμεταλλεύσεις. 

Άρθρο 4 

Το άρθρο 4, αντικαθίσταται ως εξής: 

«Άρθρο 4 

Χρονοδιάγραμμα υλοποίησης των πράξεων 

1. Ο δικαιούχος οφείλει να ολοκληρώσει το οικο¬ 
νομικό και φυσικό αντικείμενο της πράξης, εντός του 
εγκεκριμένου χρονοδιαγράμματος της, όπως δηλώνεται 
στην αίτηση στήριξης, και σε κάθε περίπτωση μέχρι την 
30-06-2023, εκτός των περιπτώσεων που αφορούν σε 
επαναλαμβανόμενες πολιτιστικές εκδηλώσεις της υπο- 
δράσης 19.2.4.4, όπου ορίζεται η 31-10-2023. 

2. Σε πλήρως αιτιολογημένες περιπτώσεις, ο δικαι¬ 
ούχος μπορεί να ζητήσει παράταση του εγκεκριμένου 
χρονοδιαγράμματος του έργου του, η οποία εγκρίνεται 
από τις ΕΥΔ (ΕΠ) των οικείων Περιφερειών και δεν μπο¬ 
ρεί να υπερβαίνει την 30-06-2023 (ή την 31-10-2023) 
και σε κάθε περίπτωση δεν μπορεί να υπερβαίνει τους 
έξι (6) μήνες από την αρχική καταληκτική ημερομηνία 
ολοκλήρωσης της πράξης. 

Επίσης, η ΟΤΔ έχει δικαίωμα για αίτημα ομαδικής 
παράτασης των χρονοδιαγραμμάτων έργων της ίδιας 
πρόσκλησης, από τις ΕΥΔ (ΕΠ) των οικείων Περιφερειών, 
με την κατάλληλη τεκμηρίωση, για το ως άνω χρονικό 
διάστημα. Το χρονοδιάγραμμα υλοποίησης μιας πράξης 
μπορεί να παραταθεί για έξι (6) ακόμα μήνες, μετά από 
έγκριση της ΕΥΕ ΠΑΑ 2014-2020, σε εξαιρετικές περι¬ 
πτώσεις και μετά από με αιτιολογημένη αίτηση του δι¬ 
καιούχου προς αυτή. Σε κάθε περίπτωση οι παραπάνω 
παρατάσεις δεν πρέπει να υπερβαίνουν την 30-06-2023 
(ή την 31-10-2023). 

3. Η ολοκλήρωση της πράξης δηλώνεται από τον 
δικαιούχο με τη κατάθεση του τελευταίου αιτήματος 
πληρωμής του φυσικού και οικονομικού αντικειμένου 
ή τροποποίησης της πράξης στην ΟΤΔ. 


4. Η μη τήρηση των παραπάνω, επιφέρει την ανάκληση 
ένταξης της πράξης, αυτομάτως, από την ΕΥΔ (ΕΠ) της 
οικείας Περιφέρειας, ενώ σε περίπτωση που έχει κατα¬ 
βληθεί δημόσια δαπάνη, αυτή επιστρέφεται εντόκως, 
με την διαδικασία των αχρεωστήτως καταβληθέντων 
ποσών.». 

Άρθρο 5 

Το άρθρο 5, αντικαθίσταται ως εξής: 

«Άρθρο 5 

Ιδιωτική Συμμετοχή 

1. Η ιδιωτική συμμετοχή του δικαιούχου, σε ότι αφορά 
την πράξη, αποτελεί την διαφορά της Δημόσιας Δαπάνης 
από το συνολικό προϋπολογισμό του έργου. 

2. Για την κάλυψη της ιδιωτικής συμμετοχής, ο δυνητι¬ 
κός δικαιούχος της ενίσχυσης μπορεί να χρησιμοποιήσει 
ιδίους πόρους ή/και δάνειο ή/και συνδυασμό τους. 

3. Επισημαίνεται ότι σε περίπτωση που η κάλυψη της 
Ιδιωτικής Συμμετοχής αποτελεί βαθμολογούμενο κρι¬ 
τήριο, αυτή τεκμηριώνεται με αποδεικτικό χρηματοπι¬ 
στωτικού ιδρύματος, ή άλλο επίσημο έγγραφο που θα 
αξιολογείται κατά περίπτωση. 

Το σχετικό αποδεικτικό θα πρέπει να αποδεικνύει την 
δυνατότητα για την άμεση κάλυψη της Ιδιωτικής Συμμε¬ 
τοχής, ενώ η προσκόμιση σχετικής Υπεύθυνης Δήλωσης 
βαθμολογείται με μηδέν (0).». 

Άρθρο 6 

Το άρθρο 6, αντικαθίσταται ως εξής: 

«Άρθρο 6 

Όροι επιλεξιμότητας και επιλεξιμότητα δαπανών 

Όροι επιλεξιμότητας 

Ι.Τα έργα πρέπει: 

α. να είναι σύμφωνα με το αντίστοιχο εφαρμοστέο 
ενωσιακό δίκαιο και το σχετικό με την εφαρμογή τους 
εθνικό δίκαιο, 

β. να είναι στοχευμένα και να συμβάλουν στην επί¬ 
τευξη της τοπικής στρατηγικής και στην επίτευξη των 
επιλεγμένων θεματικών κατευθύνσεων των ΤΠ, 

γ. να είναι σε συνάφεια με τις προτεραιότητες που 
αναφέρονται στο ΠΑΑ 2014-2020 σχετικά με το ΈΕΕΌ/ 
ΕθθάθΓ, 

δ. να εξυπηρετούν με άμεσο ή έμμεσο τρόπο την το¬ 
πική κοινωνία και να συμβάλουν στην ανάπτυξη αυτής, 

ε. για τα έργα που εκτελούνται με δημόσιες συμβάσεις, 
να τηρείται Φάκελος Δημόσιας Σύμβασης (κατά την έν¬ 
νοια του άρθρου 45 του ν.4412/2016 (Α' 147). 

Σε περιπτώσεις που οι οριστικές μελέτες και τα τεύ¬ 
χη δημοπράτησης, δεν έχουν υποβληθεί με την αίτηση 
στήριξης, τότε θα πρέπει να έχουν ολοκληρωθεί μέσα 
σε ένα εξάμηνο από την απόφαση Ένταξης του έργου, 
ενώ δεν επιτρέπεται η υπέρβαση του προϋπολογισμού 
της προτεινόμενης πράξης που περιλήφθηκε στην αί¬ 
τηση στήριξης. Σε αντίθετη περίπτωση ανακαλείται η 
απόφαση ένταξης της πράξης. 

Για τα έργα που αφορούν σε αισθητική και λειτουργική 
αναβάθμιση και ανάδειξη οικισμού ή τμήματος αυτού, 
στο πλαίσιο των δράσεων του υπομέτρου 19.2, πρέπει 

να υφίσταται μελέτη συνολικής θεώρησης αισθητικής 
και λειτουργικής αναβάθμισης ή ανάδειξης του οικισμού 
ή τμήματος αυτού, το περιεχόμενο της οποίας θα εξει¬ 
δικευτεί στην πρόσκληση. Κατά προτεραιότητα εντάσ¬ 
σονται περιοχές στις οποίες έχουν ήδη ολοκληρωθεί τα 
βασικά δίκτυα (όπως ύδρευσης αποχέτευσης), 

στ. να επαληθεύουν το εύλογο κόστος των υποβλη- 
θεισών δαπανών, (εκτός των έργων που υλοποιούνται 
με διαδικασίες δημόσιων συμβάσεων), 

ζ. να λαμβάνουν υπόψη την αρχή «ο ρυπαίνων πληρώ¬ 
νει» και τους στόχους της αειφόρου ανάπτυξης. Ιδιαίτερα 
για όλες τις πράξεις, γίνεται εκτίμηση της αναμενόμενης 
περιβαλλοντολογικής επίπτωσης με βάση τη συγκεκρι¬ 
μένη, για την επένδυση, νομοθεσία, όταν αυτή μπορεί 
να θίξει το περιβάλλον, 

η. να διασφαλίζουν την ισότητα μεταξύ ανδρών και 
γυναικών και να αποτρέπουν κάθε διάκριση εξαιτίας του 
φύλλου, της φυλής ή της εθνικής καταγωγής, της θρη¬ 
σκείας ή των πεποιθήσεων, της αναπηρίας, της ηλικίας 
ή του γενετήσιου προσανατολισμού, 

θ. να διασφαλίζεται ότι δεν έχουν χρηματοδοτηθεί 
ή/και χρηματοδοτούνται από άλλα εθνικά ή/και συγ- 
χρηματοδοτούμενα προγράμματα, για το ίδιο φυσικό 
αντικείμενο, 

ι. να λαμβάνουν μέριμνα για τη διευκόλυνση της πρό¬ 
σβασης σε αυτές ατόμων με αναπηρία, σύμφωνα με τα 
προβλεπόμενα στο άρθρο 7 του Κανονισμού (ΕΕ) αριθμ. 
1303/2013 του Ευρωπαϊκού Κοινοβουλίου και του Συμ¬ 
βουλίου, της 17ης Δεκεμβρίου 2013, περί καθορισμού 
γενικών διατάξεων για το Ευρωπαϊκό Ταμείο Περιφερει¬ 
ακής Ανάπτυξης, το Ευρωπαϊκό Κοινωνικό Ταμείο και το 
Ταμείο Συνοχής και την κατάργηση του κανονισμού (ΕΚ) 
αριθμ. 1083/2006, 

ια. να μπορούν να τεκμηριώσουν τον υπεύθυνο φορέα 
για τη λειτουργία ή τη συντήρηση, όπου απαιτείται. 

2. Στην εκτέλεση των έργων πρέπει να ληφθεί υπόψη η 
ισχύουσα εθνική και ενωσιακή νομοθεσία σχετικά με την 
προστασία του ατόμου από την επεξεργασία δεδομένων 
προσωπικού χαρακτήρα και ειδικότερα ο Κανονισμός 
(ΕΕ) 2016/679 του Ευρωπαϊκού Κοινοβουλίου και του 
Συμβουλίου, της 27ης Απριλίου 2016, για την προστα¬ 
σία των φυσικών προσώπων έναντι της επεξεργασίας 
των δεδομένων προσωπικού χαρακτήρα και για την 
ελεύθερη κυκλοφορία των δεδομένων αυτών και την 
κατάργηση της οδηγίας 95/46/ΕΚ (Γενικός Κανονισμός 
για την Προστασία Δεδομένων), ΕΕ Ε 119 της 4-5-2016. 

3. Πράξεις που έχουν περατωθεί φυσικά ή εκτελεστεί 
πλήρως, πριν από την αίτηση στήριξης, δεν είναι επιλέ¬ 
ξιμες, ανεξάρτητα εάν έχουν εκτελεστεί ή όχι οι σχετι¬ 
κές πληρωμές. Ειδικότερα, όσον αφορά στις πράξεις οι 
οποίες υλοποιούνται δυνάμει των Καν. (ΕΕ) 651/2014 
και 702/2014 πρέπει να πληρείται ο χαρακτήρας κινή¬ 
τρου και για τον σκοπό αυτό δεν πρέπει να έχει γίνει 
έναρξη εργασιών του υπό ενίσχυση σχεδίου, πριν από 
την υποβολή της αίτησης ενίσχυσης από τους δικαιού¬ 
χους. Οι προπαρασκευαστικές εργασίες και η αγορά γης, 
που πραγματοποιούνται πριν την υποβολή της αίτησης 
στήριξης δεν αναιρούν τον χαρακτήρα κινήτρου. Στην 
περίπτωση αυτή αποτελούν μη επιλέξιμη δαπάνη. Εξαι¬ 


ρούνται τα έργα πολιτισμού δυνάμει του Άρθρου 6, ση¬ 
μείο 5 περίπτωση η) του Καν. ΕΕ 651/2014». 
Επιλεξιμότητα δαπανών 

4. Οι επιλέξιμες δαπάνες πρέπει να είναι σύμφωνες με 
τα άρθρα 45, 46 και 60 (όπου έχει εφαρμογή), του Καν. 
(ΕΕ) 1305/2013 καθώς και των άρθρων 65-71 και του 
άρθρου 69§3 του Καν. (ΕΕ) 1303/2013. 

5. Εξαιρουμένων των γενικών δαπανών όπως ορίζο¬ 
νται στο στοιχείο γ) του παρόντος άρθρου, ως έναρξη 
της περιόδου επιλεξιμότηταςτων δαπανών θεωρείται η 
οριστική υποβολή της αιτήσεως από το δικαιούχο στο 
Ολοκληρωμένο Πληροφοριακό Σύστημα Αγροτικής 
Ανάπτυξης (ΟΠΣΑΑ). Δαπάνες που πραγματοποιούνται 
και εξοφλούνται πριν την τελική ένταξη της πράξης, γί¬ 
νονται με αποκλειστική ευθύνη του δικαιούχου. 

6. Ενδεικτικά, επιλέξιμες δαπάνες αποτελούν οι πιο 
κάτω κατηγορίες δαπανών: 

α) η κατασκευή ή βελτίωση ακίνητης περιουσίας" 
β) η αγορά νέων μηχανημάτων και εξοπλισμού μέχρι 
την αγοραστική αξία του περιουσιακού στοιχείου" 
γ) οι γενικές δαπάνες συνδεόμενες με τις δαπάνες 
που αναφέρονται στα στοιχεία α) και β), όπως αμοιβές 
αρχιτεκτόνων, μηχανικών και συμβούλων, αμοιβές για 
συμβουλές σχετικά την περιβαλλοντική και οικονομική 
βιωσιμότητα, συμπεριλαμβανομένων των δαπανών για 
μελέτες σκοπιμότητας. Οι μελέτες σκοπιμότητας παρα¬ 
μένουν επιλέξιμες δαπάνες ακόμη και όταν, βάσει των 
αποτελεσμάτων τους, δεν πραγματοποιούνται δαπάνες 
σύμφωνα με τα στοιχεία α) και β). Η επιλεξιμότητα των 
συγκεκριμένων δαπανών αρχίζει από: 

αα. Από την ημερομηνία έγκρισης του τοπικού προ¬ 
γράμματος, για χρήση του Καν. 1305/2013. 

ββ. Από την ημερομηνία οριστικής υποβολής της αίτη¬ 
σης στήριξης για χρήση των Καν. 651/2014 και 702/2014. 

Οι γενικές δαπάνες για να είναι επιλέξιμες πρέπει να 
αφορούν αποκλειστικά το προτεινόμενο έργο· 
δ) που αφορούν άυλα στοιχεία όπως απόκτηση ή ανά¬ 
πτυξη λογισμικού· 

ε) οι δαπάνες για την απόκτηση των απαραίτητων για 
την πράξη εδαφικών εκτάσεων, εφόσον πληρούνται σω- 
ρευτικά οι ακόλουθοι όροι: 

(αα) Η αξία της εδαφικής έκτασης πιστοποιείται από 
την αντικειμενική αξία της εδαφικής έκτασης, όπως αυτή 
προσδιορίζεται κατά περίπτωση από το Υπουργείο Οι¬ 
κονομικών. 

(ββ) Η έκταση δεν ανήκει στο δημόσιο ή σε νομικό 
πρόσωπο του ευρύτερου δημόσιου τομέα. 

(γγ) Η επιλέξιμη, για συνεισφορά από το ΕΓΤΑΑ, δα¬ 
πάνη για αγορά μη οικοδομημένης και οικοδομημένης 
γης δεν υπερβαίνει το 10% των συνολικών επιλέξιμων 
δαπανών για την οικεία πράξη. Για εγκαταλελειμμένες και 
πρώην βιομηχανικές εγκαταστάσεις που περιλαμβάνουν 
κτίρια, το όριο αυτό αυξάνεται στο 15%. Σε εξαιρετικές 
και δεόντως αιτιολογημένες περιπτώσεις, το όριο μπορεί 
να αυξηθεί υπερβαίνοντας τα αντίστοιχα προαναφερθέ- 
ντα ποσοστά, για πράξεις που αφορούν διατήρηση του 
περιβάλλοντος. 

Σε περίπτωση απαλλοτριώσεων, εφαρμόζονται οι όροι 
που αναφέρονται στα ανωτέρω σημεία (αα), (ββ) και (γγ). 

Ως δαπάνη αγοράς νοείται η τιμή της αναγκαστικής 
απαλλοτρίωσης, η οποία καθορίζεται από τα αρμόδια 
δικαστήρια· 

στ) σύνδεσης με Οργανισμούς Κοινής Ωφέλειας (ΟΚΩ) 
ενδεικτικά: ΔΕΗ, ύδρευση, αποχέτευση, τηλεφωνοδότη- 
ση, εντός των ορίων του οικοπέδου· 

ζ) ασφαλιστήριου συμβολαίου κατά παντός κινδύνου, 
κατά τη διάρκεια των εργασιών της επένδυσης (υποχρε¬ 
ωτική ασφάλιση)· 

η) σε περιπτώσεις αυτεπιστασίας: αμοιβές προσωπι¬ 
κού, συμπεριλαμβανομένων των επιβαρύνσεων της κοι¬ 
νωνικής ασφάλισης, εφόσον αυτό προσελήφθη, για να 
εργασθεί αποκλειστικά για την υλοποίηση της επένδυ¬ 
σης και να απολυθεί με την ολΕυρωπαϊκήοκλήρωση του, 
λοιπές δαπάνες εφόσον τεκμηριώνεται η αναγκαιότητα 
τους για την υλοποίηση του έργου, κόστος Προμηθειών- 
Υπηρεσιών που προβλέπονται στην αυτεπιστασία. 

7. Για τα έργα δημοσίου χαρακτήρα που υλοποιούνται 
από φορείς του δημοσίου, η δαπάνη εκπόνησης της σχε¬ 
τικής μελέτης μπορεί να είναι επιλέξιμη μόνο στην περί¬ 
πτωση που ο φορέας, δεν διαθέτει την τεχνική επάρκεια 
να ανταποκριθεί αποτελεσματικά στην εκπόνησή της. 

Επίσης, αν η τεχνική υπηρεσία της αναθέτουσας 
αρχής δεν πληροί τις προδιαγραφές επάρκειας για τη 
διεξαγωγή της διαδικασίας σύναψης, την εποπτεία και 
την επίβλεψη δημόσιας σύμβασης έργου ή μελέτης, 
ακολουθούνται τα προβλεπόμενα στο άρθρο 44 του 
ν.4412/2016 (Α' 147). 

8. Όταν η ένταση ενίσχυσης είναι στο 100% των επι¬ 
λέξιμων δαπανών, η πρόσβαση στις επιχορηγούμενες 
υποδομές από το ευρύ κοινό πρέπει να παρέχεται δω¬ 
ρεάν ή το τυχόν αντίτιμο, το οποίο θα προκύπτει μέσω 
μεθόδου χρηματοοικονομικής ανάλυσης, να καλύπτει 
μέρος μόνο του πραγματικού κόστους της δραστηριό¬ 
τητας, να μην μεταβάλει τον μη οικονομικό της χαρακτή¬ 
ρα και δεν μπορεί να θεωρηθεί ως αποζημίωση για την 
παρεχόμενη υπηρεσία, ενώ για παρεμβάσεις που έχουν 
ως παραδοτέο κάποιο προϊόν, πρέπει να αναγράφεται 
ότι αυτό διανέμεται δωρεάν. 

9. Οι κάθε είδους μελέτες δεν μπορούν να αποτελέ- 
σουν από μόνες τους πράξη, παρά μόνο ως απαραίτητη 
ενέργεια για την υλοποίηση της αντίστοιχης πράξης και 
μόνο σε αυτή την περίπτωση μπορούν να θεωρηθούν 
επιλέξιμες δαπάνες. 

10. Σε περίπτωση πράξεων που περιλαμβάνουν υπο¬ 
δομές απαιτούνται αποδεικτικά ιδιοκτησίας στο όνομα 
του δικαιούχου, είτε μακροχρόνια μίσθωση/παραχώ¬ 
ρηση είτε προσύμφωνο τουλάχιστον για 15 έτη από 
την δημοσιοποίηση της πρόσκλησης, επί του γηπέδου 
ή του αγροτεμαχίου στο οποίο πραγματοποιούνται οι 
επενδύσεις. 

Σε περίπτωση εκσυγχρονισμού, χωρίς επέμβαση στον 
φέροντα οργανισμό του κτιρίου ή/και υλοποίησης μι¬ 
κρών βοηθητικών κτισμάτων εντός του οικοπέδου, 
τουλάχιστον εννιά (9) έτη από την δημοσιοποίηση της 
πρόσκλησης. 

Αναφορικά με τις πράξεις που αφορούν σε αγορά 
εξοπλισμού (ενδεικτικά: φορεσιές, μουσικά όργανα), 
απαιτούνται αποδεικτικά ιδιοκτησίας, στο όνομα του 


δικαιούχου, ή μακροχρόνια μίσθωση/παραχώρηση ή 
προσύμφωνο, κατά τον χρόνο υπογραφής της σύμβασης 
μεταξύ ΟΤΔ και δικαιούχου και ως το πέρας των μακρο¬ 
χρονίων υποχρεώσεων του δικαιούχου. 

Κατά την υποβολή φακέλου συμμετοχής, στα πλαίσια 
της αίτησης στήριξης, γίνονται δεκτά προσύμφωνα μί¬ 
σθωσης/παραχώρησης ή αγοράς γηπέδου ή του οικο¬ 
πέδου ή/και του ακινήτου, τα οποία είναι εν ισχύ κατά 
την υποβολή της αίτησης στήριξης, ενώ τα συμφωνητικά 
πρέπει να προσκομίζονται με την υπογραφή της σύμβα¬ 
σης μεταξύ ΟΤΔ και δικαιούχου. 

Επισημαίνεται ότι τα προσύμφωνα δεν πρέπει να απο¬ 
τελούν ανάληψη υποχρέωσης που καθιστά μη αναστρέ¬ 
ψιμη την επένδυση, έτσι ώστε να πληροίτε ο χαρακτήρας 
κινήτρου στην περίπτωση επενδύσεων που υλοποιού¬ 
νται βάσει του Καν. ΕΕ 651/2014. 

11. Το ακίνητο στο οποίο πρόκειται να υλοποιηθεί το 
έργο, πρέπει να είναι ελεύθερο βαρών (προσημείωση 
υποθήκης ή υποθήκη) και να μην εκκρεμούν διεκδική¬ 
σεις τρίτων επ' αυτού (πιστοποιητικό βαρών και μη δι¬ 
εκδικήσεων αντίστοιχα). Κατ' εξαίρεση, στις ακόλουθες 
περιπτώσεις είναι δυνατή η ύπαρξη εγγεγραμμένων 
βαρών όταν: 

α. η προσημείωση υποθήκης ή η υποθήκη έχει εγγρά¬ 
φει σε εξασφάλιση δανείου που χορηγήθηκε ύστερα από 
φυσική καταστροφή, 

β. η προσημείωση υποθήκης ή η υποθήκη έχει εγ¬ 
γράφει σε εξασφάλιση δανείου για την υλοποίηση της 
πρότασης, 

γ. η προσημείωση υποθήκης ή η υποθήκη έχει εγγρά¬ 
φει σε εξασφάλιση δανείου για την ίδια φύση επένδυσης. 

Στις περιπτώσεις άυλων ενεργειών και προμήθειας 
εξοπλισμού που δεν απαιτεί την μόνιμη εγκατάσταση 
του ή ήπιες ενέργειες που δεν συνδέονται μόνιμα και 
σταθερά με το ακίνητο, δεν απαιτείται ο έλεγχος ύπαρξης 
βαρών και διεκδικήσεων. 

12. Ως μη επιλέξιμες δαπάνες στο πλαίσιο των αιτήσε¬ 
ων στή ριξης για όλες τις αποδράσεις είναι: 

α. Δαπάνες μίσθωσης κτιριακών εγκαταστάσεων 
παλαιών ή καινούργιων, ανεξάρτητα από την πιθανή 
προηγούμενη χρήση τους. β. Έργα απλής συντήρη¬ 
σης κτιριακών εγκαταστάσεων, υπό την έννοια των με¬ 
μονωμένων επιδιορθώσεων που ανακύπτουν από τη 
λειτουργία του έργου και εργασίες συντήρησης μηχα¬ 
νολογικού εξοπλισμού, γ. Προσωρινά έργα μη άμεσα 
συνδεόμενα με την εκτέλεση της πράξης (ενδεικτικά: 
προσωρινό υπόστεγο για την φύλαξη υλικών), δ. Πάσης 
φύσεως έξοδα, εισφορές, φόροι, τέλη, δημοσιονομικές 
επιβαρύνσεις, αποζημιώσεις, ασφάλιστρα υπέρ τρίτων, ε. 
Δαπάνες συμβάσεων χρηματοδοτικής μίσθωσης, ασφά¬ 
λιστρα (εξαιρείται η υποχρεωτική ασφάλιση), κεφάλαιο 
κίνησης και δαπάνες αναλωσίμων υλικών, στ. Τα μετα¬ 
χειρισμένα οχήματα και ο μεταχειρισμένος εξοπλισμός, 
ζ. Η αγορά μεταφορικών μέσων εκτός ειδικών πλήρως 
αιτιολογημένων περιπτώσεων, που αφορούν σε οχήματα 
ειδικής χρήσης-ειδικού σκοπού (ενδεικτικά: όχημα με 
πρόσβαση αναπηρικού αμαξιδίου, όχημα βιβλιοθήκη, 
πυροσβεστικό όχημα), η. Οι λειτουργικές δαπάνες των 
υποδομών, θ. Η χρηματοδοτική μίσθωση εξοπλισμού/ 

παγίων εκτός αν με την ολοκλήρωση του επενδυτικού 
σχεδίου η κυριότητα τους περιέλθει στην κυριότητα του 
φορέα της επένδυσης, ι. Ο Φ.Π.Α. εκτός της περίπτωσης 
που δεν είναι ανακτήσιμος δυνάμει της εθνικής νομο¬ 
θεσίας [άρθρο 69 του Καν. 1303/2013 και άρθρο 17 της 
110427/ΕΥΘΥ/1020/20-10-2016 (ΦΕΚ 3521/01 -11 -2016, 
τ.Β') απόφασης του Υφυπουργού Οικονομίας, Ανάπτυξης 
και Τουρισμού], ια. Οι δαπάνες για απλή αντικατάσταση 
μηχανολογικού εξοπλισμού, παρόμοιας κατηγορίας, 
μεγέθους ή δυναμικότητας, ακόμη και όταν γίνεται με 
εγκατάσταση καινούργιου, εφόσον ο εξοπλισμός που 
αντικαθίσταται δεν έχει αποσβεστεί. ιβ. Δαπάνες των 
υποβαλλόμενων αιτήσεων στήριξης που χρηματοδο¬ 
τούνται από άλλο επενδυτικό πρόγραμμα, ιγ. Παρα¬ 
γωγικές δαπάνες ή δαπάνες εξοπλισμού, με σκοπό τη 
συμμόρφωση με τα υποχρεωτικά Ενωσιακά πρότυπα, 
ιδ. Αιτούμενες δαπάνες, η υλοποίηση των οποίων δεν 
εγκρίθηκε κατά την διαδικασία αξιολόγησης της αίτη¬ 
σης στήριξης, ιε. Υπερβάσεις εγκεκριμένου κόστους 
εκτός από τις περιπτώσεις που έχουν γίνει αποδεκτές 
στο πλαίσιο αιτήματος τροποποίησης του δικαιούχου, 
ΐ3Γ. Αμοιβές προσωπικού για την λειτουργία της επιχεί¬ 
ρησης, συμπεριλαμβανομένων των επιβαρύνσεων της 
κοινωνικής ασφάλισης.». 

Άρθρο 7 

Το άρθρο 7, αντικαθίσταται ως εξής: 

«Άρθρο 7 

Είδος της ενίσχυσης 

1. Η ενίσχυση χορηγείται στο δικαιούχο με τη μορφή 
επιχορήγησης και το ύψος της υπολογίζεται βάσει των 
επιλέξιμων δαπανών, όπως αναφέρεται στο άρθρο 4 της 
2635/20-09-2017 (ΦΕΚ 3313/Β72017) κοινής υπουργικής 
απόφασης. 

2. Οπροϋπολογισμόςτηςπράξηςπου διαμορφώνεται 
με το πέρας της διαδικασίας διοικητικού ελέγχου της 
αίτησης στήριξης, αποτελεί τον εγκεκριμένο επιλέξιμο 
προϋπολογισμό της. Δεν μπορεί να δικαιολογηθεί οποια¬ 
δήποτε αύξηση του εγκεκριμένου επιλέξιμου προϋπο¬ 
λογισμού του έργου. Εξαιρείται η περίπτωση που αυτή 
ανακύπτει από σχετικές κανονιστικές ρυθμίσεις όπως 
αύξηση συντελεστών ΦΠ Α, αύξηση των τιμολογίων των 
δημοσίων έργων, με την επιφύλαξη του ανωτάτου συ¬ 
νολικού κόστους ανά δράση της παρούσας υπουργικής 
απόφασης, όπως ισχύει. 

Οποιαδήποτε άλλη αύξηση του κόστους, βαρύνει απο¬ 
κλειστικά και μόνο το δικαιούχο. 

3. Σε περίπτωση αύξησης του προϋπολογισμού του 
έργου, λόγω σύναψης συμπληρωματικής σύμβασης, 
σύμφωνα με τα οριζόμενα στον ν. 4412/2016 (ΦΕΚ 147 
Α'), το κόστος αυτής βαρύνει αποκλειστικά τον δικαι¬ 
ούχο, ενώ αντικείμενο παρακολούθησης και ελέγχου 
αποτελείτο σύνολο της πράξης. 

4. Επισημαίνεται, ότι κάθε δυνητικός δικαιούχος μπορεί 
να συμμετέχει με δικούς του πόρους στο χρηματοδοτικό 
σχήμα μιας πράξης, αρκεί ο συνολικός προϋπολογισμός 
της πράξης να μην υπερβαίνει τα όρια που αναγράφο¬ 
νται άρθρο 4 της 2635/20-09-2017 (ΦΕΚ 3313/Β72017) 


κοινής υπουργικής απόφασης. Στην περίπτωση αυτή, 
παρόλο που οι υπερβάλλουσες δαπάνες δεν είναι επι¬ 
λέξιμες προς συγχρηματοδότηση από το Πρόγραμμα 
Αγροτικής Ανάπτυξης, αντικείμενο αξιολόγησης και πα- 
ρακολούθησης-ελέγχου αποτελεί το σύνολο της πράξης. 

5. Απαραίτητη προϋπόθεση για την ένταξη μιας πρά¬ 
ξης αποτελεί η διαθεσιμότητα των πόρων της Πρόσκλη¬ 
σης.». 

Άρθρο 8 

Το άρθρο 8, αντικαθίσταται ως εξής: 

«Άρθρο 8 

Έκδοση πρόσκλησης 

1. Η σύνταξη του σχεδίου-προτύπου των προσκλή¬ 
σεων, όλων των υποδράσεων γίνεται από την ΕΥΕ ΠΑΑ 
2014-2020 και αποστέλλεται στην ΕΥΚΕ για τελική έγκρι¬ 
ση, σύμφωνα με την 74391/ΕΥΚΕ2634/13-7-2016 εγκύ¬ 
κλιο Υφυπουργού Οικονομίας Ανάπτυξης καιΤουρισμοά 
Σε περίπτωση τυχόν τροποποίησης του σχεδίου-προ¬ 
τύπου των προσκλήσεων, αποστέλλεται εκ νέου στην 
ΕΥΚΕ προς έγκριση. 

2. Η ΟΤΔ εκδίδει πρόσκληση για την υποβολή αιτήσε¬ 
ων στήριξης προς τους δυνητικούς δικαιούχους της υπο- 
δράσης, η οποία εγκρίνεται από την ΕΔΠ. Η πρόσκληση 
δύναται να αφορά μία ή και περισσότερες υποδράσεις 
τουΤΠ. 

3. Το περιεχόμενο της πρόσκλησης περιλαμβάνει όλα 
τα απαραίτητα στοιχεία ενημέρωσης των δυνητικών δι¬ 
καιούχων. Ειδικότερα, στο πλαίσιο της πρόσκλησης η 
ΟΤΔ παρέχει στους δυνητικούς δικαιούχους σαφείς και 
λεπτομερείς πληροφορίες τουλάχιστον σχετικά με: 

α)την προκηρυσσόμενη υποδράση, 
β) σύντομη περιγραφή της υποδράσης με ενδεικτική 
παράθεση των πράξεων/ενεργειών που προβλέπει τοΤΠ, 
γ) τους δικαιούχους της υποδράσης, 
δ) την περιοχή εφαρμογής και την καταληκτική ημε¬ 
ρομηνία της πρόσκλησης, 

ε) τον τόπο και το χρονικό διάστημα κατά το οποίο 
μπορούν να υποβάλλονται οι αιτήσεις στήριξης, 
στ) το συνολικό ποσό της δημόσιας ενίσχυσης που 
διατίθεται, τα ποσά και ποσοστά στήριξης ανά υποδρά¬ 
ση και το ανώτατο ύψος συνολικού επιλέξιμου κόστους 
ανά πράξη, 

ζ) τις προϋποθέσεις και τους όρους επιλεξιμότητας 
τους οποίους πρέπει να πληρούν οι δυνητικοί δικαιούχοι, 
καθώς και τα κριτήρια επιλογής, 
η) το υπόδειγμα της αίτησης στήριξης και τα απαιτού- 
μενα δικαιολογητικά που τη συνοδεύουν, ανάλογα με τη 
φύση του έργου, 

θ) τη διαδικασία υποβολής των αιτήσεων στήριξης 
μέσω του ΟΠΣΑΑ, 

ι) τις διαδικασίες για το διοικητικό έλεγχο των αιτήσεων 
στήριξης και τις σχετικές χρονικές περιόδους, όπως στά¬ 
δια αξιολόγησης, αρμόδια όργανα, δυνατότητα, τρόπος 
και προθεσμίες υποβολής ενδικοφανούς προσφυγής, 
ια) τα δικαιώματα και τις υποχρεώσεις των δικαιούχων 
μετά την ένταξή τους στην υποδράση, ιδίως: 

αα) τις υποχρεώσεις τήρησης των δεσμεύσεων που 
απορρέουν από την ένταξη τους στο πρόγραμμα, 

ββ) της τήρησης και παροχής των απαραίτητων στοι¬ 
χείων, 

γγ) της εφαρμογής δράσεων ενημέρωσης ή δημοσιό¬ 
τητας, όπου απαιτείται, 

δδ) της αποδοχής ελέγχων και επιτόπιων επισκέψεων 
από όλα τα εθνικά και κοινοτικά όργανα, καθώς και τις 
προβλεπόμενες κυρώσεις σε περίπτωση αθέτησης των 
υποχρεώσεων εκ μέρους τους, 
ιβ) τα σημεία, τα αντίστοιχα στελέχη και το διαδικτυα¬ 
κό τόπο για την παροχή σχετικών πληροφοριών, 
ιγ) τους εγκεκριμένους Πίνακες Τιμών Μονάδων για 
παρεμβάσεις που αφορούν υποδομές. 

4. Για τη διευκόλυνση των δυνητικών δικαιούχων, η 
πρόσκληση δύναται να συνοδεύεται ή να παραπέμπει 
σε αναλυτικό Οδηγό, με λεπτομέρειες σχετικά με τις 
προϋποθέσεις και τις διαδικασίες, καθώς και την παρο¬ 
χή διευκρινίσεων για τη συμπλήρωση και υποβολή της 
αίτησης στήριξης. 

5. Το σχέδιο της πρόσκλησης αποστέλλεται από 
την ΟΤΔ στην ΕΥΔ (ΕΠ) της οικείας Περιφέρειας, όπου 
προβαίνει στον έλεγχο της διαδικασίας έκδοσης προ¬ 
σκλήσεων από τις ΟΤΔ, καθώς και στη διασφάλιση των 
ακολούθων: 

α. της συμβατότητας με τους στόχους του μέτρου / 
υπομέτρου / δράσης / υποδράσης, όπως αυτοί έχουν 
αποτυπωθεί στο εγκεκριμένο ΤΠ καθώς και στο ισχύον 
Πρόγραμμα Αγροτικής Ανάπτυξης, 
β. της συμβατότητας με τα ισχύοντα κριτήρια επιλεξι- 
μότητας και επιλογής, 

γ. της συμβατότητας με το θεσμικό πλαίσιο, 
δ. της πλήρους και αναλυτικής ενημέρωσης των δυνη¬ 
τικών δικαιούχων για τα δικαιώματα και τις υποχρεώσεις 
που απορρέουν από τη συμμετοχή τους στην υποδράση, 
ε. της συλλογής όλων των απαιτούμενων δεδομένων 
για την παρακολούθηση των δεικτών. 

6. Με ευθύνη των ΕΥΔ (ΕΠ) των οικείων Περιφερει¬ 
ών εξετάζεται το σχέδιο της πρόσκλησης και δίνεται, 
το αργότερο εντός 20 ημερών από την παραλαβή του 
σχετικού αιτήματος της ΟΤΔ, η σύμφωνη γνώμη για τη 
δημοσιοποίηση της, η οποία διαβιβάζεται μαζί με τυ¬ 
χόν παρατηρήσεις στην ΟΤΔ, που τις ενσωματώνει στην 
πρόσκληση και ενημερώνει σχετικά την ΕΥΔ (ΕΠ) της 
οικείας Περιφέρειας. Παράλληλα, η ΕΥΔ (ΕΠ) της οικείας 
Περιφέρειας κοινοποιεί τη σύμφωνη γνώμη στην ΕΥΕ 
ΠΑΑ 2014-2020, προκειμένου αυτή να εξετάσει και ορι- 
στικοποιήσει την πρόσκληση στο ΟΠΣΑΑ. 

7. Η δημοσίευση της πρόσκλησης γίνεται μετά τη σύμ¬ 
φωνη γνώμη της ΕΥΔ (ΕΠ) της οικείας Περιφέρειας και 
την οριστικοποίηση της στο ΟΠΣΑΑ από την ΕΥΕ ΠΑΑ 
2014-2020. 

8. Η ΟΤΔ, ή/και η ΕΥΔ (ΕΠ) της οικείας Περιφέρειας, 
μεριμνούν για την ευρεία δημοσιοποίηση, μέσω του 
τύπου ή/και ηλεκτρονικά, της πρόσκλησης. Επιπλέον, 
η πρόσκληση δημοσιεύεται στις ιστοσελίδες του ΠΑΑ 
2014-2020 και του ΕΣΠΑ 2014-2020 και κοινοποιείται 
σε όλους τους εμπλεκόμενους φορείς. 

9. Το κείμενο που δημοσιεύεται μπορεί να αποτελεί 
περίληψη της πλήρους πρόσκλησης και να παραπέμπει 
σε αναλυτικό πληροφοριακό υλικό, το οποίο τίθεται στη 


διάθεση των ενδιαφερομένων σε έντυπη και σε ηλεκτρο¬ 
νική μορφή, είτε από την έδρα των εμπλεκόμενων φο¬ 
ρέων, είτε μέσω του διαδικτύου. 

Ειδικότερα: 

Η δημοσίευση της πρόσκλησης γίνεται κατ' ελάχιστον 
μέσω του τύπου και ηλεκτρονικά. Η περίληψη της πρό¬ 
σκλησης εκδήλωσης ενδιαφέροντος πρέπει κατ' ελάχι¬ 
στον να δημοσιευθεί μία φορά σε μία εφημερίδα ευρείας 
κυκλοφορίας στην περιοχή παρέμβασης του ΤΠ, ενώ θα 
πρέπει να είναι διαθέσιμη και στην ιστοσελίδα της ΟΤΔ. 

Σε κάθε περίπτωση η πρόσκληση θα πρέπει να διατη¬ 
ρηθεί αναρτημένη, τουλάχιστον 60 ημέρες στην ιστοσε¬ 
λίδα των ΟΤΔ. 

Η δημοσιοποίηση της περίληψης της πρόσκλησης 
πρέπει να περιέχει κατ' ελάχιστον: 
α) την προκηρυσσόμενη υποδράση, 
β) σύντομη περιγραφή της υποδράσης με ενδεικτική 
παράθεση των πράξεων/ενεργειών που προβλέπει το ΤΠ, 
γ) τον επιλέξιμο προϋπολογισμό, δημόσια δαπάνη, 
της υποδράσης, 

δ) τους δικαιούχους της υποδράσης, 
ε) την ένταση ενίσχυσης της υποδράσης, 
στ) την περιοχή εφαρμογής και την καταληκτική ημε¬ 
ρομηνία της πρόσκλησης. 

Επίσης, ενδείκνυται η λήψη πρόσθετων μέτρων δημο¬ 
σιοποίησης, όπως: 

α) οργάνωση ανοικτών ημερίδων ενημέρωσης, 
β) οργάνωση Γραφείου Υποστήριξης (ΗθΙρ 0θ5ί<), ώστε 
να παρέχονται κατά ενιαίο και τυποποιημένο τρόπο πλη¬ 
ροφορίες προς τους δυνητικούς δικαιούχους. 

10. Με ευθύνη της ΟΤΔ, τα στοιχεία της πρόσκλησης 
καταχωρίζονται στο ΟΠΣΑΑ ανά υποδράση και η ορι¬ 
στικοποίηση της γίνεται απάτην ΕΥΕ ΠΑΑ 2014-2020.». 

Άρθρο 9 

Το άρθρο 9, αντικαθίσταται ως εξής: 

«Άρθρο 9 

Υποβολή αίτησης στήριξης 

1. Οι δυνητικοί δικαιούχοι μπορούν, μετά τη δημο¬ 
σιοποίηση της σχετικής πρόσκλησης, να υποβάλλουν 
αιτήσεις στήριξης σύμφωνα με το υπόδειγμα που περι¬ 
λαμβάνεται στην πρόσκληση. Η προθεσμία υποβολής 
δεν μπορεί να είναι μικρότερη των 60 ημερών από την 
δημοσίευση της πρόσκλησης εκδήλωσης ενδιαφέρο¬ 
ντος. Οι εν λόγω αιτήσεις περιλαμβάνουν, τουλάχιστον 
τα ακόλουθα: 
α. στοιχεία του αιτούντος, 

β. στοιχεία και φωτογραφική απεικόνιση της υφιστάμε¬ 
νης κατάστασης του προτεινόμενου έργου, εκτός άυλων 
ενεργειών, 

γ. αναλυτική περιγραφή της προτεινόμενης πράξης, 
δ. αναλυτικό προϋπολογισμό της προτεινόμενης πρά¬ 
ξης 

ε. ειδικές πληροφορίες ανάλογα με την υπό-δράση, 
στ. στοιχεία για τον υπολογισμό των κοινών και ειδικών 
δεικτών παρακολούθησης και αξιολόγησης, 
ζ. δικαιολογητικά που να αποδεικνύουν το «εύλογο 
κόστος» των αιτούμενων προς ενίσχυση δαπανών (πλην 

των δαπανών που αναφέρονται σε έργα που υλοποιού¬ 
νται με δημόσιες συμβάσεις), 
η. τεκμηρίωση του είδους και του ύψους των δαπανών, 
ώστε να συνάδουν με τη φύση, τους στόχους και την 
λειτουργικότητα του επενδυτικού σχεδίου (πλην έργων 
που εκτελούνται με δημόσιες συμβάσεις), 
θ. τεκμηρίωση της δυνατότητας του δικαιούχου ανα¬ 
φορικά με τη λειτουργία-συντήρηση του έργου, 
ι.τα δικαιολογητικά που απαιτούνται κατά περίπτωση 
από το εθνικό θεσμικό πλαίσιο για τις δημόσιες συμβά¬ 
σεις, τα οποία θα εξειδικεύονται στις επιμέρους προ¬ 
σκλήσεις των υποδράσεων, 
ια. συντέλεση των απαιτούμενων απαλλοτριώσεων, 
εφόσον απαιτούνται, 

ιβ. δήλωση δικαιούχου ότι θα διευκολύνει κάθε έλεγ¬ 
χο από την ΟΤΔ και από τους αρμόδιους ελεγκτικούς 
μηχανισμούς. 

2. Η υποβολή των αιτήσεων στήριξης καθώς και ορι¬ 
στικοποίηση της, πραγματοποιείται μέσα από το ΟΠ- 
ΣΑΑ από τον δυνητικό δικαιούχο, ο οποίος υποβάλλει 
ηλεκτρονικά και τα απαραίτητα δικαιολογητικά, όπως 
αυτά θα καθορίζονται στην πρόσκληση. Εφόσον η αίτη¬ 
ση υποβληθεί επιτυχώς, λαμβάνει μοναδικό κωδικό και 
ημερομηνία οριστικοποίησης, από την οποία τεκμαίρε- 
ται το εμπρόθεσμο της υποβολής. 

3. Μετά την ηλεκτρονική υποβολή, οι δυνητικοί δι¬ 
καιούχοι οφείλουν, εντός προθεσμίας που καθορίζεται 
στην πρόσκληση και δεν μπορεί να υπερβαίνει τις δέκα 
(10) ημέρες, να αποστείλουν στην ΟΤΔ αποδεικτικό κα¬ 
τάθεσης της αίτησης στήριξης, καθώς και όλα τα δικαι- 
ολογητικά που δύναται να εκπληρώνουν τα κριτήρια 
επιλεξιμότητας και επιλογής, όπως αυτά τίθενται στις 
προσκλήσεις των ΟΤΔ. 

4. Η ΟΤΔ έχει την δυνατότητα να ζητήσει, εκτός περι¬ 
πτώσεων αυτεπάγγελτης αναζήτησης δικαιολογητικών, 
σε πρωτότυπο, ένα δικαιολογητικά για το οποίο αμφιβά¬ 
λει για την γνησιότητα του, ή τα σχέδια σε ηλεκτρονική 
μορφή, στο αρχικό λογισμικό που παρήχθησαν. 

5. Οι αιτούντες μπορούν να διορθώνουν την αίτηση 
στήριξης και τα συνυποβληθέντα δικαιολογητικά, ακόμη 
και μετά την οριστική υποβολή της, εφόσον δεν έχει πα- 
ρέλθει η καταληκτική ημερομηνία που προβλέπεται στη 
σχετική πρόσκληση. Για το σκοπό αυτό ακολουθούν τη δι¬ 
αδικασία που προβλέπεται, κατά περίπτωση, στο ΟΠΣΑΑ. 

Εφόσον η διόρθωση αφορά και σε δικαιολογητικά που 
έχουν ήδη υποβληθεί σε έντυπη μορφή, αυτά αποστέλ- 
λονται εκ νέου στην αρμόδια ΟΤΔ για την αντικατάσταση 
τους. Η ΟΤΔ διατηρεί στο αρχείο της και τα δικαιολογη- 
τικά που αντί καταστάθηκαν. 

6. Πέραν των ανωτέρω οι αιτούντες δύναται να ανα¬ 
καλέσουν την αίτησης στήριξης εν όλω ή εν μέρει μετά 
από σχετικό έγγραφο αίτημά τους στην ΟΤΔ σύμφωνα με 
τις προϋποθέσεις του άρθρου 3 του Καν. (ΕΕ) 809/2014. 

7. Σε περίπτωση ένταξης της πράξης ο δικαιούχος έχει 
δικαίωμα με σχετικό αίτημα στην ΟΤΔ να ανακαλέσει εν 
μέρει την αίτηση στήριξης, με αίτημα τροποποίησης της 
απόφασης ένταξης ή εν όλω με αίτημα ανάκλησης έντα¬ 
ξης της πράξης, έτσι όπως περιγράφεται στο άρθρο 12 
της 13215/30-11 -2017 (Β' 4285) υπουργικής απόφασης. 


8. Με την υποβολή της αίτησης στήριξης, οι αιτού- 
ντες αποδέχονται την περαιτέρω επεξεργασία από τις 
αρμόδιες υπηρεσίες των προσωπικών δεδομένων, συ¬ 
μπεριλαμβανομένων και των ευαίσθητων προσωπικών 
δεδομένων. Σε κάθε περίπτωση διασφαλίζεται η τήρηση 
της νομοθεσίας περί προστασίας των δεδομένων προ¬ 
σωπικού χαρακτήρα.». 

Άρθρο 10 

Το άρθρο 10, αντικαθίσταται ως εξής: 

«Διοικητικός Έλεγχος Αιτήσεων Στήριξης 

1. Σκοπός της διαδικασίας είναι η διασφάλιση της δι¬ 
αφάνειας και της ίσης μεταχείρισης των δυνητικών δι¬ 
καιούχων κατά το διοικητικό έλεγχο (αξιολόγηση) των 
αιτήσεων στήριξης και η επιλογή από την ΟΤΔ των αιτή¬ 
σεων που θα ενισχυθούν στο πλαίσιο του ΤΠ. 

2. Ο διοικητικός έλεγχος των αιτήσεων στήριξης, 
συμπεριλαμβανομένης της εξέτασης των προσφυγών, 
διενεργείται από εισηγητές που ορίζονται με απόφαση 
της ΕΔΠ ΕΕΑϋΕΡ/ΟΕΕΟ. Οι εισηγητές, υποβάλλουν την 
εισήγηση τους στην ΕΔΠ, η οποία καταλήγει με δικαίωμα 
τροποποιήσεων στην αξιολόγηση της πρότασης. 

Οι εισηγητές δύναται να είναι: 
α. στελέχη της ΟΤΔ, 

β. άλλα στελέχη του φορέα που έχει συστήσει την ΟΤΔ, 
γ. υπάλληλοι άλλων φορέων του Δημοσίου ή και ανε¬ 
ξάρτητοι αξιολογητές. Στην περίπτωση ανεξάρτητων 
εισηγητών, η επιλογή τους γίνεται υποχρεωτικά, ύστερα 
από πρόσκληση εκδήλωσης ενδιαφέροντος που διενερ¬ 
γεί η ΟΤΔ. 

Σε κάθε περίπτωση εξασφαλίζεται ότι άτομα που 
έχουν λειτουργήσει ως εισηγητές αξιολόγησης της αίτη¬ 
σης στήριξης δε συμμετέχουν στη διαδικασία εξέτασης 
προσφυγής που αφορά τη συγκεκριμένη αίτηση. 

Επιπλέον, εξασφαλίζεται ότι για τα άτομα που μετέ¬ 
χουν στη παραπάνω διαδικασία, δεν συντρέχουν λόγοι 
σύγκρουσης συμφερόντων, μέσω υποβολής υπεύθυνης 
δήλωσης. 

Επίσης, στις περιπτώσεις όπου ο φορέας που έχει συ¬ 
στήσει την ΟΤΔ είναι ο δικαιούχος της στήριξης, οι διοι¬ 
κητικοί έλεγχοι διενεργούνται από πρόσωπα ανεξάρτητα 
από την εν λόγω ΟΤΔ. 

3. Στον διοικητικό έλεγχο, σύμφωνα με το άρθρο 48, 
παρ. 2 του Καν (ΕΕ) 809/2014, περιλαμβάνεται επαλή¬ 
θευση των παρακάτω σημείων: 

α. της εμπρόθεσμης υποβολής της αίτησης στήριξης 
και της πληρότητας αυτής, 
β. της επιλεξιμότητας του δικαιούχου, 
γ. των κριτηρίων επιλεξιμότητας, των δεσμεύσεων και 
άλλων υποχρεώσεων που συνδέονται με την ενέργεια 
για την οποία ζητείται στήριξη, 
δ. της συμμόρφωσης με τα κριτήρια επιλογής, 
ε. του εύλογου χαρακτήρα των υποβληθεισών δα¬ 
πανών του άρθρου 67 παράγραφος 1 στοιχείο α) του 
κανονισμού (ΕΕ) αριθμ. 1303/2013, εξαιρουμένων των 
συνεισφορών σε είδος και του κόστους απόσβεσης (δεν 
αφορά έργα που εκτελούνται με δημόσιες συμβάσεις). 

4. Επιπροσθέτως των ανωτέρω εξετάζεται ο ολοκλη¬ 
ρωμένος και λειτουργικός χαρακτήρα της υπό ένταξης 

πράξης. Πράξειςτων οποίων το φυσικό αντικείμενο δεν 
είναι ολοκληρωμένο ή/και λειτουργικό δεν είναι επιλέ¬ 
ξιμες για ενίσχυση. 

5. Η διαδικασία αξιολόγησης αναλυτικά έχει ως εξής: 

α. Οι εισηγητές αξιολόγησης ορίζονται από την ΕΔΠ 
της ΟΤΔ και είναι κατάλληλων ειδικοτήτων αναφορικά 
με το είδος της εκάστοτε αξιολογούμενης πράξης. Κατά 
τη διαδικασία αξιολόγησης είναι δυνατή η χρήση εμπει¬ 
ρογνωμόνων. 

β. Ο συντονιστής της ΟΤΔ χρεώνει στους εισηγητές αξι¬ 
ολόγησης φακέλους αίτησης στήριξης προς αξιολόγηση. 

γ. Οι εισηγητές συντάσσουν την εισήγηση τους. 

δ. Η ΕΔΠ λαμβάνοντας υπόψη την εισήγηση αξιολό¬ 
γησης ολοκληρώνει την αξιολόγηση. 

Αφού ολοκληρωθεί η κατάθεση η του φυσικού φακέ¬ 
λου των αιτήσεων στήριξης στην ΟΤΔ, ο συντονιστής 
ορίζει στελέχη της ΟΤΔ, τα οποία θα πραγματοποιήσουν 
επιτόπια επίσκεψη στον προτεινόμενο χώρο υλοποίησης 
όλων των πράξεων, για να διαπιστωθεί η υφιστάμενη 
κατάσταση. Τα αποτελέσματα της επιτόπιας επίσκεψης 
αποτυπώνονται σε έκθεση αυτοψίας, η οποία συνοδεύ¬ 
εται από φωτογραφική αποτύπωση της υφιστάμενης 
κατάστασης. Η έκθεση αυτοψίας συνοδεύει, την εισήγη¬ 
ση αξιολόγησης των αιτήσεων στήριξης προς την ΕΔΠ. 
Εξαιρούνται της διαδικασίας οι άυλες ενέργειες. 

Σημειώνεται, ότι αν έχουν εκτελεστεί εργασίες προ του 
χρόνου έναρξης της επιλεξιμότητας δαπανών (δηλαδή 
πριν την οριστική υποβολή της αίτησης στήριξης από 
τον δυνητικό δικαιούχο στο ΟΠΣΑΑ), είναι απαραίτητο 
η αίτηση στήριξης του δυνητικού δικαιούχου να συνο¬ 
δεύεται από φωτογραφική αποτύπωση της υφιστάμενης 
κατάστασης και το συντομότερο δυνατόν, να πραγμα¬ 
τοποιείται από την ΟΤΔ επιτόπια επίσκεψη στον προ- 
τεινόμενο χώρο υλοποίησης του έργου, ώστε να γίνει η 
σχετική αποτύπωση της υφιστάμενης κατάστασης. 

Αν ένας δικαιούχος επιθυμεί την έναρξη της υλοποί¬ 
ησης της πράξης, αμέσως μετά την οριστικοποίηση της 
αίτησης του, τότε ο δικαιούχος το γνωστοποιεί εγγράφως 
στην ΟΤΔ, η οποία κατά προτεραιότητα πραγματοποιεί 
επιτόπια επίσκεψη για την διαπίστωση της υφιστάμενης 
κατάστασης. 

Κατά την αξιολόγηση η ΟΤΔ δύναται να ζητήσει εγ- 
γράφως και παράλληλα μέσω του ΟΠΣΑΑ, την υποβολή 
συμπληρωματικών στοιχείων και διευκρινήσεων, εντός 
συγκεκριμένης προθεσμίας, που περιγράφεται στην 
πρόσκληση. 

Συμπληρωματικά στοιχεία, είναι αυτά τα οποία διορ¬ 
θώνουν προφανή σφάλματα της αίτησης ή των δικαι- 
ολογητικών που προβλέπονταν στην πρόσκληση και 
εκδόθηκαν πριν την υποβολή της αίτησης στήριξης. 

Οι διευκρινίσεις, είναι στοιχεία που ζητούνται με σκο¬ 
πό την αποσαφήνιση των υποβληθέντων στοιχείων και 
την καλύτερη κατανόηση του περιεχομένου της αίτησης 
στήριξης. 

Επισημαίνεται, ότι σε περιπτώσεις που κάποιο δικαιο- 
λογητικό δεν έχει υποβληθεί, λόγω καθυστέρησης του 
αρμόδιου φορέα για την έκδοσή του, τότε εμπρόθεσμο 
δικαιολογητικό μπορεί να θεωρηθεί και η αίτηση που 
έχει καταθέσει στον φορέα, με την προϋπόθεση ότι αυτή 


πρέπει να έχει ημερομηνία προγενέστερη αυτής που 
υποβλήθηκε η αίτηση στήριξης. 

Σημειώνεται ότι αν το σχετικό δικαιολογητικό επηρε¬ 
άζει το αποτέλεσμα της αξιολόγησης, θα πρέπει να έχει 
προσκομιστεί πριν το πέρας της αξιολόγησης από την 
αρμόδια Ο.Τ.Δ., στα πλαίσια της διαδικασίας υποβολής 
συμπληρωματικών στοιχείων. 

Σε κάθε περίπτωση ο δικαιούχος ενημερώνει με υπο¬ 
γεγραμμένη επιστολή υποβολής συμπληρωματικών 
στοιχείων και διευκρινήσεων, την ΟΤΔ και συμπληρώνει 
τον φάκελο της αίτησης στήριξης με τα σχετικά δικαιο- 
λογητικά/έγγραφα, ενώ για όσα απαιτείται, τα υποβάλλει 
ταυτόχρονα ηλεκτρονικά στο ΟΠΣΑΑ. 

Για τις πράξεις που δεν εκτελούνται με τη διαδικασία 
των δημοσίων συμβάσεων, οι δαπάνες, ως προς το εύλο¬ 
γο του κόστους τους, αξιολογούνται με χρήση κατάλλη¬ 
λου συστήματος αξιολόγησης, όπως δαπάνες αναφοράς 
(πίνακαςτιμών ΟΤΔ), σύγκριση των διαφόρων προσφο¬ 
ρών, διασταυρωτικός έλεγχος προσφορών ομοειδών 
προϊόντων άλλων πράξεων ή με τη χρήση διαδικτύου, 
από τους εισηγητές της αξιολόγησης. 

Επίσης, η ΟΤΔ οφείλει επιπλέον να λαμβάνει υπόψη 
τους και τους επίσημους τιμοκαταλόγους των προμη¬ 
θευτών καθώς και με διαθέσιμες σχετικές μελέτες προσ¬ 
διορισμού του εύλογου κόστους που έχουν καταρτιστεί 
για τον σκοπό αυτό και έχουν υποστηρίξει βάσεις δεδο¬ 
μένων τιμών αναφοράς μηχανολογικού εξοπλισμού και 
κτιριακών υποδομών, εφόσον αυτές είναι διαθέσιμες και 
επικαιροποιημένες. 

Για τον υπολογισμό του εύλογου κόστους, ο υποψήφι¬ 
ος προσκομίζει οικονομικές προσφορές για λοιπές δαπά¬ 
νες πλην κτιριακών υποδομών. Εφόσον το μοναδιαίο ανά 
τεμάχιο κόστος αυτών υπερβαίνει, σε αξία τα 1.000€, ή τα 
5.000€ συνολικού ποσού ανά είδος, απαιτούνται τρεις (3) 
συγκρίσιμες προσφορές για το εν λόγω τεμάχιο, ενώ σε 
αντίθετη περίπτωση τουλάχιστον μία (1). Οι συγκρίσιμες 
προσφορές αφορούν ομοειδή και εφάμιλλα προϊόντα. 
Η ΟΤΔ καλείται να αξιολογήσει τόσο τις οικονομικές πα¬ 
ραμέτρους των προσφορών, όσο και τις ποιοτικές. Έτσι 
είναι δυνατό να γίνει δεκτή μια προσφορά η οποία δεν 
είναι η πιο συμφέρουσα οικονομικά, αρκεί ο δικαιούχους 
να τεκμηριώνει και η ΟΤΔ να αποδέχεται, την μοναδικό¬ 
τητα ή την υψηλή ποιότητα ή τις ειδικές προδιαγραφές 
που προσφέρει το προμηθευόμενο προϊόν. 

Όσον αφορά στις δαπάνες που αφορούν κτιριακές 
υποδομές, ο έλεγχος του «εύλογου κόστους» θα πραγμα¬ 
τοποιείται μέσω σχετικών εγκεκριμένων ΠινάκωνΤιμών 
Μονάδος. Οι Πίνακες αυτοί προτείνονται από την ΟΤΔ 
και εγκρίνονται από την ΕΥΔ (ΕΠ) της οικείας Περιφέρει¬ 
ας, σε συνάρτηση με τα στοιχεία διαθέσιμων σχετικών 
μελετών που έχουν καταρτιστεί για τον σκοπό αυτό, 
στο πλαίσιο της έγκρισης της πρώτης πρόσκλησης και 
αποτελούν αναπόσπαστο τμήμα της. Οι Πίνακες αυτοί 
επικαιροποιούνται στα πλαίσια της διαδικασίας έγκρισης 
μεταγενέστερων προσκλήσεων, εφόσον από στοιχεία 
προκύπτει σχετική ανάγκη. 

Αναφορικά με τις δαπάνες που αφορούν σε όλες τις 
κατηγορίες μελετών και λοιπών υποστηρικτικών ενερ¬ 
γειών το ύψος τους ορίζεται σε: 

α. Δαπάνη υποβολής φακέλου (κατάθεση Αίτηση Στή¬ 
ριξης) μέχρι 1.000 €. 

β. Τεχνική στήριξη για την υλοποίηση του έργου (πα¬ 
ρακολούθηση της διοίκησης του επενδυτικού σχεδίου) 
μέχρι 3.000 €. 

γ. Μελέτη για την έκδοση της οικοδομικής άδεις και 
λοιπές μελέτες για την εκτέλεση του έργου ως: 

αα. Μελέτες για την έκδοση οικοδομικής αδείας (μελέ¬ 
τη - επίβλεψη) μέχρι ποσοστού 10% επί του συνολικού 
προϋπολογισμού του επενδυτικού σχεδίου που αφορά 
την κατασκευή, τις ηλεκτρομηχανολογικές εγκαταστά¬ 
σεις του κτιρίου και τον περιβάλλοντα χώρο. 

ββ. Παροχή υπηρεσιών για λοιπές υποστηρικτικές 
μελέτες (ενδεικτικά: περιβαλλοντικές, μουσειολογικές) 
σωρευτικά μέχρι του ποσού των 6.000 €. 

γγ. Μελέτες ενεργειακής αναβάθμισης κτιρίων και 
ενεργειακές επιθεωρήσεις για εφαρμογή συστημάτων 
Α.Π.Ε. μέχρι το πόσο των 1.000 €. 

δδ. Μελέτες και πιστοποίηση συστημάτων ποιότητας 
(150) σωρευτικά μέχρι του ποσού των 2.500 €. 

Σε κάθε περίπτωση οι ΟΤΔ έχουν την δυνατότητα να 
χρησιμοποιούν πρόσθετα στοιχεία και πληροφορίες για 
την επαλήθευση του εύλογου κόστους των παραπάνω 
δαπανών. 

Σημειώνεται ότι οι δαπάνες παροχής υπηρεσιών πα¬ 
ρακολούθησης και διοίκησης του επενδυτικού σχεδίου 
είναι επιλέξιμες υπό τον όρο ότι αφορούν στο χρονικό 
διάστημα από την υποβολή της Αίτησης Στήριξης και 
μέχρι την ολοκλήρωση της επένδυσης. 

Στη συνέχεια γίνεται η αξιολόγηση όλων των αιτή¬ 
σεων στήριξης και βαθμολόγηση όλων των κριτηρίων 
επιλογής και προσδιορίζεται ο συνολικός εγκρινόμενος 
προϋπολογισμός και το ισχύον ποσοστό στήριξης, λαμ- 
βάνοντας υπόψη και το «εύλογο κόστος» των προτεινό- 
μενων δαπανών (δεν αφορά έργα που εκτελούνται με τη 
διαδικασία των δημοσίων συμβάσεων). 

Σε κάθε περίπτωση ο ανωτέρω περιγραφόμενος διοι¬ 
κητικός έλεγχος και η βαθμολόγηση όλων των κριτηρί¬ 
ων επιλογής ολοκληρώνεται για κάθε αίτηση στήριξης 
ανεξάρτητα από το αποτέλεσμα οποιοσδήποτε σταδίου. 

Επιπλέον, αν ο δικαιούχος δηλώνει ψευδή στοιχεία για 
να λάβει ενίσχυση, η αίτηση στήριξης απορρίπτεται στη 
τρέχουσα πρόκληση και δεν έχει δικαίωμα κατάθεσης 
αίτησης στήριξης σε προσκλήσεις του τρέχοντος και του 
επόμενου ημερολογιακού έτους της διαπίστωσης για 
όλα τα ΤΠ. Στην περίπτωση αυτή η αρμόδια ΟΤΔ δια¬ 
βιβάζει τα στοιχεία των αιτούντων που απορρίφθηκαν 
στην εν λόγω περίπτωση στη ΕΥΕ ΠΑΑ 2014 - 2020 η 
οποία φροντίζει για την εξασφάλιση της σχετικής πλη¬ 
ροφόρησης σε όλες της ΟΤΔ. 

Οι εισηγήσεις υποβάλλονται στην ΕΔΠ για έγκριση και 
ολοκλήρωση της διαδικασίας αξιολόγησης. Αν η γνώ¬ 
μη της ΕΔΠ αποκλίνει από αυτή των εισηγητών, κατόπιν 
κατάλληλης τεκμηρίωσης, διαμορφώνεται σχετικά ο Πί¬ 
νακας Αποτελεσμάτων (προσωρινός) και αποστέλλεται 
στην ΕΥΔ (ΕΠ) της οικείας Περιφέρειας. 

Τα αποτελέσματα της αξιολόγησης των αιτήσεων 
στήριξης από την ΕΔΠ, αποτυπώνονται στο ΟΠΣΑΑ, στο 


οποίο αναρτώνται οι εισηγήσεις των εισηγητών αξιολό¬ 
γησης καθώς και η αξιολόγηση της ΕΔΠ. 

Ο Πίνακας Αποτελεσμάτων (προσωρινός) περιλαμβά¬ 
νει: τις παραδεκτές (εκείνες που πληρούν τα κριτήρια 
επιλεξιμότητας) και τις μη παραδεκτές (εκείνες που δεν 
πληρούν τα κριτήρια επιλεξιμότητας) αιτήσεις στήριξης 
και οι οποίες κατατάσσονται ανά υποδράση και με φθί- 
νουσα βαθμολογική σειρά, με την ένδειξη «παραδεκτή» 
ή «μη παραδεκτή». 

Πιο αναλυτικά στον Πίνακα Αποτελεσμάτων (προσω¬ 
ρινό) περιλαμβάνονται: 

α. οι αιτήσεις που κρίνονται παραδεκτές προς στήρι¬ 
ξη, των οποίων ο συνολικός προϋπολογισμός δημόσιας 
δαπάνης δεν υπερβαίνει αθροιστικά τον αντίστοιχο της 
πρόσκλησης και των οποίων η βαθμολογία είναι μεγα¬ 
λύτερη του ελάχιστου ορίου που έχει τεθεί στην πρό¬ 
σκληση για τη συγκεκριμένη υποδράση, 

β. οι αιτήσεις οι οποίες, κρίνονται μεν παραδεκτές, των 
οποίων ο συνολικός προϋπολογισμός δημόσιας δαπάνης 
υπερβαίνει αθροιστικά, τον αντίστοιχο της πρόσκλη¬ 
σης και των οποίων η βαθμολογία είναι μεγαλύτερη του 
ελάχιστου ορίου που έχει τεθεί στην πρόσκληση για τη 
συγκεκριμένη υποδράση, αλλά λόγω εξάντλησης της 
διατιθέμενης δημόσιας δαπάνης της πρόσκλησης στη 
συγκεκριμένη υποδράση δεν εντάσσονται, 

γ. οι αιτήσεις που κρίνονται «μη παραδεκτές» προς 
στήριξη και οι λόγοι απόρριψής τους, 

δ. το οικονομικό αντικείμενο και η βαθμολογία όλων 
των αιτήσεων στήριξης, έτσι όπως διαμορφώθηκε από 
το διοικητικό έλεγχο. 

6. Η ΕΥΔ (ΕΠ) της οικείας Περιφέρειας διενεργεί δειγ¬ 
ματοληπτικό διοικητικό έλεγχο ύστερα από την ολοκλή¬ 
ρωση της διαδικασίας αξιολόγησης από την ΕΔΠ. 

Η δειγματοληψία και ο διοικητικός έλεγχος της αξι¬ 
ολόγησης του δείγματος από την ΕΥΔ (ΕΠ) της οικείας 
Περιφέρειας, διενεργείται στο ΟΠΣΑΑ. Ο δειγματολη¬ 
πτικός διοικητικός έλεγχος διενεργείται τουλάχιστον στο 
5% του αριθμού των αιτήσεων στήριξης της εκάστοτε 
πρόσκλησης. 

Σε περίπτωση που ο φορέας που έχει συστήσει την 
ΟΤΔ, είτε φορείς μέλη της ΕΔΠ, είναι αιτούντες, τότε οι 
αιτήσεις τους τίθεται αυτομάτως στον δειγματοληπτικό 
έλεγχο από την ΕΥΔ (ΕΠ) οικείας Περιφέρειας, πέραν του 
δείγματος του 5%. 

Αν ο δειγματοληπτικός διοικητικός έλεγχος έχει ευ¬ 
ρήματα, η ΕΥΔ (ΕΠ) της οικείας Περιφέρειας, οφείλει να 
αυξήσει το δείγμα στο 10% του αριθμού των αιτήσεων 
στήριξης. 

Αν ο δειγματοληπτικός διοικητικός έλεγχος έχει ευρή¬ 
ματα που τεκμηριώνουν συστημικό λάθος, η ΕΥΔ (ΕΠ) 
της οικείας Περιφέρειας καλεί την ΟΤΔ να επαναξιολο- 
γήσει όλες τις αιτήσεις στήριξης και η διαδικασία επα¬ 
ναλαμβάνεται από την αρχή. 

7. Ύστερα από την ολοκλήρωση της διαδικασίας δειγ¬ 
ματοληπτικού ελέγχου από την ΕΥΔ (ΕΠ) της οικείας Πε¬ 
ριφέρειας δημοσιοποιείται ο Πίνακας Αποτελεσμάτων 
ο οποίος συνοδεύεται από σαφείς πληροφορίες για την 
πρόσβαση των αιτούντων στο αναλυτικό αποτέλεσμα 

του διοικητικού ελέγχου, όπως αυτό απεικονίζεται στο 
ΟΠΣΑΑ, για τη δυνατότητα υποβολής ενδικοφανούς 
προσφυγής, τον τρόπο, τον τόπο και τις προθεσμίες 
υποβολής της εν λόγω προσφυγής. 

Ο Πίνακας Αποτελεσμάτων δημοσιοποιείται με κάθε 
πρόσφορο μέσο για την ενημέρωση των αιτούντων. Επι¬ 
πλέον, η ΟΤΔ ενημερώνει και ατομικά τον κάθε αιτούντα 
για το αποτέλεσμα της αξιολόγησης, με απόδειξη πα¬ 
ραλαβής αναφέροντας το δικαίωμα κάθε δικαιούχου 
για την υποβολή ενδικοφανούς προσφυγής και ότι ο εν 
λόγω Πίνακας Αποτελεσμάτων θεωρείται προσωρινός 
και η οριστικοποίηση του θα προέλθει ύστερα από την 
εξέταση των τυχόν υποβληθεισών προσφυγών, λαμβα- 
νομένου υπόψη της οριστικοποίησης της βαθμολογικής 
ακολουθίας των δικαιούχων και τη διαθεσιμότητα των 
οικονομικών πόρων ανά υποδράση. 

8. Συνίσταται Επιτροπή Ενδικοφανών Προσφυγών με 
απόφαση της ΕΔΠ. Η διαδικασία ενστάσεων ακολουθεί 
το άρθρο 43 παρ. 7 της 110427/ΕΥΘΥ/1020/20.10.2016 
υπουργικής απόφασης του υφυπουργού Οικονομίας, 
Ανάπτυξης και Τουρισμού με θέμα «Τροποποίηση και 
αντικατάσταση της 81986/ΕΥΘΥ/712/31.07.2015 (Β' 
1822) υπουργικής απόφασης για τους Εθνικούς Κανό¬ 
νες Επιλεξιμότητας Δαπανών για τα Προγράμματα ΕΣΠΑ 
2014-2020» (Β' 3521), όπως ισχύει κάθε φορά. 

Επιπλέον, εξασφαλίζεται ότι για τα άτομα που μετέ¬ 
χουν στη παραπάνω διαδικασία, δεν συντρέχουν λόγοι 
σύγκρουσης συμφερόντων, μέσω υποβολής κατάλληλης 
δήλωσης.Τα μέλη της Επιτροπής Ενδικοφανών Προσφυ¬ 
γών δεν μπορεί να είναι και αξιολογητές των αιτήσεων 
στήριξης. 

9.0 δικαιούχος υποβάλει ηλεκτρονικά στο ΟΠΣΑΑ την 
προσφυγή του επί των αποτελεσμάτων της αξιολόγη¬ 
σης, με την ανάλογη τεκμηρίωση, εντός αποκλειστικής 
προθεσμίας επτά (7) εργασίμων ημερών από την ημε¬ 
ρομηνία γνωστοποίησής τους. 

Ο δικαιούχος οριστικοποιεί την προσφυγή του στο 
ΟΠΣΑΑ και το εκτυπωμένο αποδεικτικό κατάθεσης απο- 
στέλλεται μαζί με δικαιολογητικά (όπου απαιτούνται), 
στην ΟΤΔ. Η προσφυγή εξετάζεται από την Επιτροπή 
Ενδικοφανών Προσφυγών εντός δεκαπέντε (15) εργα¬ 
σίμων ημερών από την ημερομηνία λήξηςτων προσφυ¬ 
γών και η οποία έχει ορισθεί σύμφωνα με την αντίστοιχη 
απόφαση ΕΔΠ. 

10. Επιπλέον, η ΟΤΔ ενημερώνει και ατομικά όλους 
τους αιτούντες προσφυγών για το αποτέλεσμα της αξι¬ 
ολόγησης αυτών, με απόδειξη παραλαβής. 

11. Η ΕΔΠ δύναται με την ολοκλήρωση της διαδικασίας 
αξιολόγησης, συμπεριλαμβανομένης και της εξέτασης 
των ενδικοφανών προσφυγών, με απόφαση της να εγκρί¬ 
νει αιτήσεις στήριξης, μιας ή περισσότερων υποδράσεων, 
κατά φθίνουσα σειρά βαθμολογίας (και μεγαλύτερη της 
ελάχιστης τεθείσας από την ΟΤΔ βαθμολογίας), πέραν 
του προϋπολογισμού της συγκεκριμένης υποδράσης, 
εφόσον υπάρχουν διαθέσιμες πιστώσεις: 

α. είτε κατόπιν απόφασης της, για υπερδέσμευση της 
τρέχουσας πρόσκλησης, μέχρι το 110% του προϋπολο¬ 
γισμού τουΤΠ, 


β. είτε κατόπιν απόφασης της από ανακατανομή πό¬ 
ρων εντός θεματικών κατευθύνσεων του ΤΠ, χωρίς αύ¬ 
ξηση του προϋπολογισμού της πρόσκλησης, 

γ. είτε από ανακατανομή πόρων μεταξύ θεματικών κα¬ 
τευθύνσεων τουΤΠ, χωρίς αύξηση του προϋπολογισμού 
της πρόσκλησης, 

δ. είτε από υπερδεύσμευση της τρέχουσας πρόσκλη¬ 
σης, πέραν το 110% του προϋπολογισμού του ΤΠ. 

Στην περίπτωση (γ.) θα πρέπει να έχει προηγηθεί και 
εγκριθεί σχετικό αίτημα, με σύμφωνη γνώμη της ΕΥΕ 
ΠΑΑ 2014-2020, από την ΕΥΔ (ΕΠ) της οικείας Περιφέ¬ 
ρειας. 

Στην περίπτωση (δ.) θα πρέπει η ΟΤΔ να αιτηθεί υπερ¬ 
δεύσμευση πόρων απάτην ΕΥΕ ΠΑΑ 2014-2020. Η ΕΥΕ 
ΠΑΑ 2014-2020 αποφασίζει σε συνεργασία με την ΕΥΔ 
ΠΑΑ 2014-2020 για την έγκριση ή όχι του σχετικού αι¬ 
τήματος. 

Σε περιπτώσεις ισοβαθμούντων δυνητικών δικαι¬ 
ούχων, εντάσσονται όλοι εφόσον επαρκεί ο προϋπο¬ 
λογισμός της υποδράσης. Σε αντίθετη περίπτωση δεν 
εντάσσεται κανείς από τους ισοβαθμούντες. 

Για λόγους επιτάχυνσης της πορείας του Προγράμμα¬ 
τος και μέχρι να ολοκληρωθούν οι διαδικασίες (α.), (β.), 
(γ.) και (δ.), για τις αιτήσεις στήριξης οι οποίες μετά την 
εξέταση των προσφυγών, κρίνονται παραδεκτές προς 
στήριξη και των οποίων ο συνολικός προϋπολογισμός 
δημόσιας δαπάνης δεν υπερβαίνει αθροιστικά τον αντί¬ 
στοιχο της πρόσκλησης για τη συγκεκριμένη υποδράση, 
δύναται να ξεκινήσει η διαδικασία ένταξής τους. 

Π ροϋπόθεση για την εφαρμογή της παραπάνω διαδι¬ 
κασίας είναι να τηρείται αυστηρά η βαθμολογική σειρά 
για τις αιτήσεις στήριξης που θα επιλεγούν προς ένταξη, 
διαφορετικά θα πρέπει να ολοκληρωθούν οι διαδικασίες 
(α.), (β.), (γ.) και (δ.) πριν ξεκινήσει η διαδικασία ένταξης. 

12. Με βάση το αποτέλεσμα της εξέτασης των προσφυ¬ 
γών και την τυχόν μεταβολή των πόρων της πρόσκλησης, 
σύμφωνα με τα οριζόμενα στην παρ. 11, συντάσσεται ο 
Πίνακας Κατάταξης της αρχικής αξιολόγησης συμπερι¬ 
λαμβανομένων και των προτάσεων που εξετάσθηκαν 
στο πλαίσιο των προσφυγών θετικά και εγκρίνεται με 
απόφαση της ΕΔΠ, η οποία δεν μπορεί να αποκλίνει από 
αυτή της Επιτροπής Ενδικοφανών Προσφυγών, μετιςτε- 
λικά επιλεγμένες αιτήσεις στήριξης.Τα αποτελέσματα της 
εξέτασης των προσφυγών, αποτυπώνονται στο ΟΠΣΑΑ. 

Ο Πίνακας Κατάταξης δημιουργείται και οριστικοποι- 
είται στο ΟΠΣΑΑ από την ΟΤΔ και αποστέλλεται στην 
ΕΥΔ (ΕΠ) της οικείας Περιφέρειας και στην ΕΥΕ ΠΑΑ 
2014-2020. 

Μετά την ολοκλήρωση της διαδικασίας δημοσιοποι¬ 
είται, με κάθε πρόσφορο μέσο, ο Πίνακας Κατάταξης.». 

Άρθρο 11 

Το άρθρο 11, αντικαθίσταται ως εξής: 

«Ένταξη πράξεων 

1. Για τις αιτήσεις που επιλέχθηκαν προς στήριξη από 
την ΟΤΔ και μετά από την ολοκλήρωση της διαδικα¬ 
σίας προσφυγών, η ΕΥΔ (ΕΠ) της οικείας Περιφέρειας, 
εκδίδει απόφαση Ένταξης Πράξεων, σύμφωνα με την 
παράγραφο 3 του άρθρου 66 του ν. 4314/2014, με την 
οποία κάθε αίτηση χαρακτηρίζεται ως πράξη του ΠΑΑ 

2014-2020, κατά την έννοια του άρθρου 2.(9) του Καν. 
(ΕΕ) 1303/2013. 

Η έκδοση του σχεδίου απόφασης ένταξης δύναται να 
πραγματοποιηθεί μέσω του ΟΠΣΑΑ με ευθύνη της ΕΥΔ 
(ΕΠ) της οικείας Περιφέρειας και με βάση τις πληροφο¬ 
ρίες που περιλαμβάνονται στις σχετικές αιτήσεις και τα 
αποτελέσματα του διοικητικού ελέγχου αυτών. 

2. Κάθε απόφαση ένταξης, περιλαμβάνει κατ’ ελάχι- 
στον: τον τίτλο και τον κωδικό ΟΠΣΑΑ των πράξεων, το 
χρονοδιάγραμμα υλοποίησης και την περίοδο επιλεξι- 
μότητας πράξεων, τους όρους χρηματοδότησης, το χρη¬ 
ματοδοτικό σχήμα, γενικές διατάξεις και τις υποχρεώσεις 
των δικαιούχων. 

3. Μεταξύ του δικαιούχου καιτηςΟΤΔ υπογράφεται σύμ¬ 
βαση η οποία περιλαμβάνει αναλυτικά όλους τους όρους 
που διέπουν την υλοποίηση της ενταγμένης πράξης. 

4. Αναφορικά με το αναλυτικό φυσικό και οικονομικό 
αντικείμενο της κάθε πράξης η απόφαση παραπέμπει 
στην αίτηση στήριξη, όπως αυτή έχει υποβληθεί από 
το δικαιούχο στο ΟΠΣΑΑ και διαμορφωθεί κατά το δι¬ 
οικητικό έλεγχό της. 

5. Ο τελικός διατάκτης της απόφασης είναι ο οικείος 
Περιφερειάρχης. Η απόφαση ένταξης δύναται να περι¬ 
λαμβάνει μία ή περισσότερες πράξεις ανά πρόσκληση. 
Η απόφαση αναρτάται στο πρόγραμμα «ΔΙΑΥΓΕΙΑ» και 
στην ιστοσελίδα του ΠΑΑ 2014-2020, κοινοποιείται στην 
αρμόδια ΟΤΔ και αποστέλλεται με ευθύνη της ταχυδρο¬ 
μικά, με απόδειξη παραλαβής και με ηλεκτρονικό ταχυ¬ 
δρομείο σε κάθε δικαιούχο, στις διευθύνσεις που έχουν 
δηλωθεί κατά την αίτηση στήριξης. 

6. Η ΕΥΔ (ΕΠ) της οικείας Περιφέρειας, δύναται να δη¬ 
μιουργήσει στο ΟΠΣΑΑ το σχέδιο απόφασης ένταξης 
συσχετίζοντας την με την πράξη ή τις πράξεις που περι¬ 
λαμβάνονται σε αυτή. Μετά την έκδοση της απόφασης, 
τα στοιχεία της (αριθ. και ημερομηνία πρωτοκόλλου, 
ΑΔΑ) καταχωρίζονται στο ΟΠΣΑΑ.». 

Άρθρο 12 

Το άρθρο 12, αντικαθίσταται ως εξής: 

«Ανάκληση Ένταξης Πράξης 

1. Είναι δυνατό να αρθεί η απόφαση ένταξης μιας 
πράξης από το ΠΑΑ 2014-2020 λόγω τεκμηριωμένων 
αδυναμιών εκτέλεσης της ή μη τήρησης των όρων της 
σχετικής απόφασης Ένταξης Πράξης. Διασφαλίζεται επί¬ 
σης το δικαίωμα των δικαιούχων να αποσύρουν, ανά 
πάσα, στιγμή την αίτηση στήριξης που έχουν υποβάλει, 
χωρίς να παραβιάζεται η αρχή της ίσης μεταχείρισης 
των δικαιούχων. 

2. Η διαπίστωση της ανάγκης ανάκλησης της ένταξης 
πράξης μπορεί να προκύψει: 

α) Με την υποβολή αιτήματος από τον δικαιούχο στην 
ΟΤΔ, σε εφαρμογή του άρθρου 3 του Καν. (ΕΕ) 809/2014, 
στο οποίο αναλύονται οι λόγοι αδυναμίας εκτέλεσης της 
πράξης. 

β) Μετά από διαπιστωμένη απάτη, βάση απόφασης ή 
πορίσματος αρμόδιας δικαστικής ή άλλης αρχής. 

γ) Κατά τη διαδικασία παρακολούθησης και ελέγχου 
της πορείας υλοποίησης της πράξης, στην περίπτωση 
που διαπιστώνονται αποκλίσεις ή εμπλοκές σε σχέση με 


την προγραμματισθείσα πρόοδο ή τους όρους ένταξης 
της. Ενδεικτικά, η διαδικασία δύναται να ενεργοποιείται 
εφόσον επιβάλλεται κατόπιν ελέγχων εθνικών ή ευρωπα¬ 
ϊκών ελεγκτικών οργάνων ή όταν διαπιστώνεται: 

αα) η παρέλευση του χρόνου υλοποίησης της πράξης, 
χωρίς έγκριση σχετικής παράτασης· 

ββ) μη αποδεκτή απόκλιση του φυσικού αντικειμένου- 

γγ) αδυναμία στην καθολική πιστοποίηση του οικονο¬ 
μικού αντικειμένου καιτηςεπιλεξιμότητάςτου με βάση 
τα πρωτότυπα παραστατικά και λοιπά δικαιολογητικά 
και στοιχεία τεκμηρίωσης· 

δδ) άλλη παράβαση του εθνικού ή κοινοτικού θεσμι¬ 
κού πλαισίου η οποία διενεργείται από τον δικαιούχο 
δόλια και δεν επιδέχεται θεραπεία. 

3. Εφόσον, η διαπίστωση της ανάγκης ανάκλησης γί¬ 
νεται από την ΟΤΔ, η τελευταία με απόφαση της ΕΔΠ 
εισηγείται στην ΕΥΔ (ΕΠ) της οικείας Περιφέρειας την 
ανάκληση της ένταξης της εν λόγω πράξης από το ΠΑΑ 
2014-2020. 

4. Στις περιπτώσεις που απαιτείται, η ΕΥΔ (ΕΠ) της οι¬ 
κείας Περιφέρειας, κατόπιν εισήγησης της ΟΤΔ, θέτει 
την πράξη σε καθεστώς επιτήρησης με αποστολή προ¬ 
ειδοποιητικής επιστολής στο δικαιούχο της πράξης, με 
απόδειξη παραλαβής, στην οποία προσδιορίζονται οι 
αποκλίσεις και καθορίζονται διορθωτικά μέτρα και πε¬ 
ρίοδος συμμόρφωσης του δικαιούχου και ενημερώνει 
σχετικά την ΟΤΔ. 

5. Μετά την παρέλευση του χρονικού διαστήματος 
συμμόρφωσηςτου δικαιούχου χωρίς αυτός να έχει προ- 
βεί στα υποδειχθέντα διορθωτικά μέτρα ή σε κάθε άλλη 
από τις παραπάνω περιπτώσεις, η ΕΥΔ (ΕΠ) της οικείας 
Περιφέρειας προβαίνει σε έκδοση σχετικής απόφασης 
με την οποία ανακαλείται η ένταξη της εν λόγω πράξης 
ή με την οποία τροποποιείται η απόφαση ένταξης στην 
οποία περιλαμβανόταν. Το σχέδιο της απόφασης δύναται 
να παράγεται από το ΟΠΣΑΑ. 

6.0 τελικός διατάκτης της απόφασης είναι ο ίδιος που 
εξέδωσε τη σχετική απόφαση με την οποία εντάχθηκε η 
πράξη στο ΠΑΑ 2014-2020. 

Η απόφαση αναρτάται στο πρόγραμμα «ΔΙΑΥΓΕΙΑ», 
κοινοποιείται στην ΟΤΔ και αποστέλλεται με ευθύνη της 
ταχυδρομικά, με απόδειξη παραλαβής και με ηλεκτρο¬ 
νικό ταχυδρομείο σε κάθε δικαιούχο. 

7. Στην περίπτωση που για την συγκεκριμένη πράξη, 
η οποία ανακαλείται, έχει καταβληθεί μέρος ή το σύνολο 
της ενίσχυσης, τότε γίνεται ανάκτηση του ποσού σύμ¬ 
φωνα με τις ισχύουσες διατάξεις, εκτός περιπτώσεων 
ανωτέρας βίας, σύμφωνα με το άρθρο 4 του Καν. (ΕΕ) 
640/2014. 

8. Η ΕΥΔ (ΕΠ) της οικείας Περιφέρειας καταχωρίζει στο 
ΟΠΣΑΑ τα στοιχεία της απόφασης ανάκλησης. Επιπλέον, 
καταχωρίζονται όλα τα δεδομένα που σχετίζονται με την 
ανάκτηση τυχόν καταβληθείσας ενίσχυσης.». 

Άρθρο 13 

Το άρθρο 13, αντικαθίσταται ως εξής: 

«Έλεγχος νομιμότητας σταδίων εξέλιξης δημόσιων 
συμβάσεων 

1.0 έλεγχος νομιμότητας σταδίων εξέλιξης δημόσιων 
συμβάσεων εφαρμόζεται σε πράξεις, που υλοποιούνται 
με τη σύναψη δημοσίων συμβάσεων (έργων, προμηθει¬ 
ών και υπηρεσιών), πραγματοποιείται σύμφωνα με την 
Ενωσιακή και Εθνική Νομοθεσία και αφορά σε: 
α) έγκριση δημοπράτησης, 
β) έγκριση ανάληψης νομικής δέσμευσης, 
γ) έγκριση τροποποίησης νομικής δέσμευσης. 

2. Έγκριση δημοπράτησης 
Προαπαιτούμενες ενέργειες 

Απαιτείται η έκδοση απόφασης ένταξης σύμφωνα με 
τις περιγραφόμενες διαδικασίες. 

Υποβολή αιτήματος από το δικαιούχο 
Ο δικαιούχος υποβάλλει, μέσω του ΟΠΣΑΑ, αίτημα για 
την εξέταση της διαδικασίας προκήρυξης, συνοδευόμε- 
νο από τα απαραίτητα έγγραφα, όπως αυτά θα περιγρα- 
φούν από την ΕΥΕ ΠΑΑ 2014-2020. 

Μετά την ηλεκτρονική υποβολή, ο δικαιούχος οφείλει 
να εκτυπώσει και να αποστείλει στην ΟΤΔ, το αίτημα, 
καθώς και τυχόν δικαιολογητικά που δεν υποβάλλονται 
ηλεκτρονικά. Η ημερομηνία πρωτοκόλλησης της απο¬ 
στολής αυτής θεωρείται ως ημερομηνία υποβολής του 
αιτήματος. 

Το αίτημα θα πρέπει να υποβληθεί: 
α) πριν τη δημοσίευση της προκήρυξης του διαγωνι¬ 
σμού για διαδικασίες ανάθεσης συμβάσεων σύμφωνα με 
την παρ. 1 του άρθρου 40 της 110427/ΕΥΘΥ/1020/20-10- 
2016 (ΦΕΚ 3521 /τ.Β 701-11 -2016) απόφασης του Υπουρ¬ 
γού Οικονομίας, Υποδομών, Ναυτιλίας και Τουρισμού, 
όπως ισχύει κάθε φορά. 

Ειδικότερα, το αίτημα υποβάλλεται πριν τη δημοσίευ¬ 
ση της προκήρυξης διαγωνισμού για: 

αα) διαδικασίες ανάθεσης συμβάσεων έργων, προμη¬ 
θειών ή υπηρεσιών που εμπίπτουν στο πεδίο εφαρμογής 
των κοινοτικών οδηγιών και 
ββ) ί. διαδικασίες ανάθεσης συμβάσεων προμηθειών 
ή υπηρεσιών οι οποίες δεν εμπίπτουν στο πεδίο εφαρ¬ 
μογής των οδηγιών της Ευρωπαϊκής Ένωσης (εφεξής ΕΕ) 
και έχουν προϋπολογισμό μεγαλύτερο ή ίσο του ποσού 
των 60.000€, άνευ ΦΠΑ, εφόσον δεν εφαρμόζεται μεθο¬ 
δολογία εκτίμησης επικινδυνότητας, 
ίί. διαδικασίες ανάθεσης συμβάσεων έργων που δεν 
εμπίπτουν στο πεδίο εφαρμογής των οδηγιών της ΕΕ 
και έχουν προϋπολογισμό μεγαλύτερο του ποσού του 
1.000.000€, άνευ ΦΠΑ, 

ίίί. διαδικασίες ανάθεσης συμβάσεων έργων που δεν 
εμπίπτουν στο πεδίο εφαρμογής των οδηγιών της ΕΕ 
και έχουν προϋπολογισμό μικρότερο του ποσού του 
1.000.000 €, άνευ ΦΠΑ και μεγαλύτερο ή ίσο του ποσού 
των 60.000 €, άνευ ΦΠΑ, εφόσον δεν εφαρμόζεται με¬ 
θοδολογία εκτίμησης επικινδυνότητας, 
β) κατά την υποβολή της πρώτης αίτησης πληρωμής 
για διαδικασίες ανάθεσης συμβάσεων που δεν εμπί¬ 
πτουν στο πεδίο εφαρμογής των κοινοτικών οδηγιών και 
δεν έχουν ελεγχθεί πριν τη δημοσίευση της προκήρυξης 
του διαγωνισμού, είτε λόγω του προϋπολογισμού τους, 
είτε επειδή δεν είχαν προκύψει στο σχετικό δείγμα κατά 
την εφαρμογή της μεθόδου εκτίμησης επικινδυνότητας. 


Εξέταση αιτήματος - Έκδοση θετικής ή αρνητικής 
γνώμης 

Η ΟΤΔ, προβαίνει σε εξέταση του αιτήματος με βάση 
το ισχύον θεσμικό και κανονιστικό πλαίσιο για τη σύναψη 
δημοσίων συμβάσεων, τους όρουςτης απόφασης έντα- 
ξηςτης πράξης και της σχετικής προκήρυξης, καθώς και 
τους όρους της 110427/ΕΥΘΥ/1020/20-10-2016 (ΦΕΚ 
3521/τ.Β701-11-2016) υπουργικής απόφασης. 

Η ΟΤΔ αποστέλλει την εισήγηση της στην ΕΥΔ (ΕΠ) 
της οικείας Περιφέρειας, εντός προθεσμίας δέκα (10) 
εργάσιμων ημερών από την υποβολή του αιτήματος. 

Τα αποτελέσματα της εξέτασης αποτυπώνονται σε 
Λίστα Εξέτασης Σχεδίου Διακήρυξης και με βάση τα 
στοιχεία της και την εισήγηση της ΟΤΔ, η ΕΥΔ (ΕΠ) της 
οικείας Περιφέρειας, διατυπώνει, με απόφαση που υπο¬ 
γράφεται από τον Προϊστάμενο της ΕΥΔ (ΕΠ) της οικείας 
Περιφέρειας, γνώμη, θετική ή αρνητική, επί της διαδικα¬ 
σίας διακήρυξης, εντός προθεσμίας δέκα (10) εργάσιμων 
ημερών από την υποβολή της εισήγησης της ΟΤΔ. 

Το περιεχόμενο της Λίστας Εξέτασης Σχεδίου Διακή¬ 
ρυξης, καθώς και το περιεχόμενο της εισήγησης της ΟΤΔ 
θα περιγραφούν από την ΕΥΕ ΠΑΑ 2014-2020. 

Η θετική γνώμη της ΕΥΔ (ΕΠ) της οικείας Περιφέρειας, 
αποτελεί όρο για τη χρηματοδότηση της πράξης. 

Στην περίπτωση αρνητικής γνώμης, η ΕΥΔ (ΕΠ) της 
οικείας Περιφέρειας ενημερώνει το δικαιούχο για τους 
λόγους απόρριψης, καθώς και για τις ενέργειες στις οποί¬ 
ες πρέπει να προβεί για την έκδοση θετικής γνώμης, εφό¬ 
σον αυτό είναι εφικτό. 

Η σχετική απόφαση προέγκρισης ή απόρριψης του 
αιτήματος από την ΕΥΔ (ΕΠ) της οικείας Περιφέρειας, 
κοινοποιείται στην αρμόδια ΟΤΔ. 

Στο πλαίσιο αυτό, διευκρινίζονται τα εξής: 

α) Στην περίπτωση που το αίτημα του δικαιούχου δε 
συνοδεύεται από το σύνολο των απαιτούμενων για την 
εξέταση εγγράφων, η ΟΤΔ ενημερώνει άμεσα το δικαιού¬ 
χο, για την υποχρέωση υποβολής των συμπληρωματικών 
στοιχείων. Τα εν λόγω στοιχεία υποβάλλονται από το 
δικαιούχο μέσω του ΟΠΣΑΑ, εντός προθεσμίας επτά (7) 
εργάσιμων ημερών. 

Μετά την ηλεκτρονική υποβολή, ο δικαιούχος οφείλει 
να εκτυπώσει και να αποστείλει στην ΟΤΔ, τα ανωτέρω, 
καθώς και τυχόν δικαιολογητικά που δεν υποβάλλονται 
ηλεκτρονικά. 

Η ημερομηνία πρωτοκόλλησης της αποστολής αυτής 
θεωρείται ως ημερομηνία υποβολής των συμπληρωμα¬ 
τικών στοιχειών ή αλλαγών. 

Το χρονικό διάστημα από την ενημέρωση του δικαι¬ 
ούχου μέχρι την αποστολή από αυτόν των συμπληρω¬ 
ματικών στοιχείων δεν προσμετράται στην προθεσμία 
που έχει η ΟΤΔ, στη διάθεσή της για να εκφράσει την 
εισήγησή της. 

Άπρακτη παρέλευση της προθεσμίας υποβολής των 
συμπληρωματικών στοιχείων ή ελλιπής συμπλήρωση 
τους ή εκπρόθεσμη υποβολή τους επιφέρει την έκδοση 
αρνητικής γνώμης από την ΕΥΔ (ΕΠ) της οικείας Περι¬ 
φέρειας. 

Ο δικαιούχος έχει τη δυνατότητα υποβολής νέου αι¬ 
τήματος, το οποίο συνεπάγεται την έναρξη νέας προθε¬ 
σμίας για την ΟΤΔ. 




7330 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 573/25.02.2019 


β) Στην περίπτωση που ο δικαιούχος υποβάλλει πλήρη 
στοιχεία και έγγραφα και η ΟΤΔ, διαπιστώσει ότι χρήζουν 
διορθώσεων/αλλαγών κ.λπ. ή υπάρχουν ζητήματα επί 
της διαδικασίας ανάθεσης ή και του σχεδίου διακήρυξης, 
ειδοποιεί άμεσα το δικαιούχο, μέσω του ΟΠΣΑΑ, για αυτά 
και επιστρέφει το σχετικό φάκελο για υιοθέτηση από 
αυτόν των προτεινόμενων διορθώσεων/αλλαγών κ.λπ. 
και την εκ νέου υποβολή του. 

Η εκ νέου υποβολή του φακέλου από το δικαιούχο 
γίνεται μέσω του ΟΠΣΑΑ, εντός προθεσμίας επτά (7) 
εργάσιμων ημερών. Μετά την ηλεκτρονική υποβολή, ο 
δικαιούχος οφείλει να εκτυπώσει και να αποστείλει στην 
ΟΤΔ, την εκ νέου υποβολή, καθώς και τυχόν δικαιολο- 
γητικά που δεν υποβάλλονται ηλεκτρονικά. Η ημερομη¬ 
νία πρωτοκόλλησης της αποστολής αυτής θεωρείται ως 
ημερομηνία υποβολής των συμπληρωματικών στοιχείων 
ή αλλαγών. 

Το χρονικό διάστημα από την ενημέρωση του δικαι¬ 
ούχου μέχρι την επανυποβολή από αυτόν του φακέλου 
δεν προσμετράται στην προθεσμία που έχει η ΟΤΔ, στη 
διάθεση της για να εκφράσει την εισήγησή της. 

Άπρακτη παρέλευση της προθεσμίας υποβολής των 
συμπληρωματικών στοιχείων ή ελλιπής συμπλήρωση 
τους ή εκπρόθεσμη υποβολή τους επιφέρει την έκδοση 
αρνητικής γνώμης από την ΕΥΔ (ΕΠ) της οικείας Περι¬ 
φέρειας. 

Ο δικαιούχος έχει τη δυνατότητα υποβολής νέου αι¬ 
τήματος, το οποίο συνεπάγεται την έναρξη νέας προθε¬ 
σμίας για την ΟΤΔ. 

γ) Στις περιπτώσεις που η διαδικασία εξέτασης της 
διακήρυξης διενεργείται κατά την πρώτη αίτηση πλη¬ 
ρωμής του δικαιούχου, αν ως αποτέλεσμα του ελέγχου 
εντοπιστεί παρατυπία, ανακαλείται η απόφαση ένταξης 
της πράξης. 

δ) Για τις δημόσιες συμβάσεις που κατά τη φάση αξι¬ 
ολόγησης της αίτησης στήριξης έχει ήδη δημοσιευτεί 
η σχετική διακήρυξη, η εξέταση της διαδικασίας της 
δημοπράτησης διενεργείται κατά την αξιολόγηση του 
αιτήματος στήριξης και εκδίδεται σχετική απόφαση 
έγκρισης ή απόρριψής της. Σε περίπτωση που η διαδικα¬ 
σία δημοπράτησης διενεργηθεί μετά το πέρας της διαδι¬ 
κασίας αξιολόγησηςτων αιτήσεων στήριξης, με ευθύνη 
του δικαιούχου ενημερώνεται η ΟΤΔ, και η ολοκλήρωση 
εξέτασης της διαδικασίας αυτής, είναι προαπαιτούμενο 
για την έκδοση της απόφασης ένταξης της πράξης. 

ε) Οι λεπτομέρειες για την εφαρμογή της μεθοδολογί¬ 
ας εκτίμησης επικινδυνότητας, καθορίζονται στην παρ. 
3 άρθρου 40 της 110427/ΕΥΘΥ/1020/20-10-2016 (ΦΕΚ 
3521 /τ.Β'/01 -11-2016) υπουργικής απόφασης. 

Καταχωρίσεις στο ΟΠΣΑΑ 

Με την οριστικοποίηση της απόφασης ένταξης στο 
ΟΠΣΑΑ, δημιουργείται αυτόματα από το ΟΠΣΑΑ αίτη¬ 
μα έγκρισης διακήρυξης. Ο δικαιούχος συμπληρώνει 
τα στοιχεία του αιτήματος και το υποβάλλει οριστικά. 

Το αποτέλεσμα της εξέτασης του αιτήματος, καταχω¬ 
ρίζεται στο ΟΠΣΑΑ από την ΕΥΔ (ΕΠ) της οικείας Περιφέ¬ 
ρειας. Με την οριστικοποίηση της καταχώρισης, ενημε¬ 
ρώνεται ο δικαιούχος και η ΟΤΔ για το αποτέλεσμά της. 


3. Έγκρισης ανάληψης νομικής δέσμευσης 
Προαπαιτούμενες ενέργειες. 

Απαιτείται η προέγκριση δημοπράτησης. 

Περιγραφή Διαδικασίας 

Η διαδικασία εφαρμόζεται πριν την ανάληψη νομι¬ 
κής δέσμευσης για τα υποέργα που υλοποιούνται με 
τη σύναψη δημοσίων συμβάσεων (έργων, προμηθει¬ 
ών και υπηρεσιών), σύμφωνα με την αριθμ. 110427/ 
ΕΥΘΥ/1020/20-10-2016 (ΦΕΚ 3521/τ.Β'/01 -11-2016) 
απόφαση του Υπουργού Οικονομίας, Υποδομών, Ναυ¬ 
τιλίας και Τουρισμού, όπως ισχύει κάθε φορά. 

Υποβολή αιτήματος από το δικαιούχο 
Ο δικαιούχος υποβάλλει, μέσω του ΟΠΣΑΑ, αίτημα 
για την εξέταση της διαδικασίας ανάληψης νομικής δέ¬ 
σμευσης συνοδευόμενο από τα απαραίτητα έγγραφα, 
όπως αυτά θα περιγραφούν από την ΕΥΕ ΠΑΑ 2014-2020. 

Μετά την ηλεκτρονική υποβολή, ο δικαιούχος οφεί¬ 
λει να εκτυπώσει και να αποστείλει στην ΟΤΔ το αίτημα 
καθώς και τυχόν δικαιολογητικά που δεν υποβάλλονται 
ηλεκτρονικά. Η ημερομηνία πρωτοκόλλησης της απο¬ 
στολής αυτής θεωρείται ως ημερομηνία υποβολής του 
αιτήματος. 

Το αίτημα υποβάλλεται: 

α) πριν την υπογραφή της σύμβασης για διαδικασίες 
ανάθεσης και σχέδια συμβάσεων έργων, προμηθειών ή 
υπηρεσιών με την παρ. 2 του άρθρου 40 της αριθμ. 110427/ 
ΕΥΘΥ/1020/20-10-2016 (ΦΕΚ 3521/τ.Β'/01-11-2016) από¬ 
φασης του Υπουργού Οικονομίας, Υποδομών, Ναυτιλίας 
και Τουρισμού, όπως ισχύει κάθε φορά. 

Ειδικότερα, το αίτημα υποβάλλεται πριν την υπογραφή 
της σύμβασης για: 

αα) διαδικασίες ανάθεσης και σχέδια συμβάσεων έρ¬ 
γων, προμηθειών ή υπηρεσιών που εμπίπτουν στο πεδίο 
εφαρμογής των κοινοτικών οδηγιών και 
ββ) ί. διαδικασίες ανάθεσης και σχέδια συμβάσεων 
προμηθειών ή υπηρεσιών οι οποίες δεν εμπίπτουν στο 
πεδίο εφαρμογής των οδηγιών της Ευρωπαϊκής Ένωσης 
και έχουν προϋπολογισμό μεγαλύτερο ή ίσο του ποσού 
των 60.000 €, άνευ ΦΠΑ, εφόσον δεν εφαρμόζεται με¬ 
θοδολογία εκτίμησης επικινδυνότητας, 
ίί. διαδικασίες ανάθεσης και σχέδια συμβάσεων έργων 
που δεν εμπίπτουν στο πεδίο εφαρμογής των οδηγιών 
της Ευρωπαϊκής Ένωσης και έχουν προϋπολογισμό με¬ 
γαλύτερο του ποσού του 1.000.000 €, άνευ ΦΠΑ, 

Μί. διαδικασίες ανάθεσης και σχέδια συμβάσεων έργων 
που δεν εμπίπτουν στο πεδίο εφαρμογής των οδηγιών της 
Ευρωπαϊκής Ένωσης και έχουν προϋπολογισμό κατωτέρω 
του ποσού του 1.000.000 €, άνευ ΦΠΑ και μεγαλύτερο 
ή ίσο του ποσού των 60.000 €, άνευ ΦΠΑ, εφόσον δεν 
εφαρμόζεται μεθοδολογία εκτίμησης επικινδυνότητας, 
β) κατά την υποβολή της πρώτης αίτησης πληρωμής 
ενός υποέργου για διαδικασίες ανάθεσης συμβάσεων 
έργων, προμηθειών και υπηρεσιών που δεν εμπίπτουν 
στο πεδίο εφαρμογής των κοινοτικών οδηγιών και δεν 
έχουν ελεγχθεί πριν την υπογραφή της σύμβασης, είτε 
λόγω του προϋπολογισμού τους, είτε επειδή δεν είχαν 
προκύψει στο σχετικό δείγμα κατά την εφαρμογή της 
μεθόδου εκτίμησης επικινδυνότητας. 

Εξέταση αιτήματος - Έκδοση θετικής ή αρνητικής 
γνώμης. 

Η ΟΤΔ, προβαίνει σε εξέταση του αιτήματος με βάση 
το ισχύον θεσμικό και κανονιστικό πλαίσιο για τη σύναψη 
δημοσίων συμβάσεων, τους όρουςτης απόφασης έντα- 
ξηςτης πράξης και της σχετικής προκήρυξης, καθώς και 
τους όρους της 110427/ΕΥΘΥ/1020/20-10-2016 (ΦΕΚ 
3521 /τ.Β'/01 -11-2016) υπουργικής απόφασης. 

Η ΟΤΔ αποστέλλει την εισήγηση της στην ΕΥΔ (ΕΠ) 
της οικείας Περιφέρειας, εντός προθεσμίας δέκα (10) 
εργάσιμων ημερών από την υποβολή του αιτήματος. 

Τα αποτελέσματα της εξέτασης αποτυπώνονται σε Λί¬ 
στα Εξέτασης Σχεδίου Σύμβασης και με βάση τα στοιχεία 
της και την εισήγηση της ΟΤΔ, η ΕΥΔ (ΕΠ) της οικείας 
Περιφέρειας, διατυπώνει με απόφαση που υπογράφεται 
από τον Προϊστάμενο της, γνώμη, θετική ή αρνητική, επί 
της διαδικασίας ανάθεσης και του σχεδίου σύμβασης ή 
της σύμβασης, εντός προθεσμίας δέκα (10) εργάσιμων 
ημερών από την υποβολή της εισήγησης της ΟΤΔ. 

Το περιεχόμενο της Λίστας Εξέτασης Σχεδίου Σύμβα¬ 
σης, καθώς και το περιεχόμενο της εισήγησης της ΟΤΔ 
θα περιγραφούν από την ΕΥΕ ΠΑΑ 2014-2020. 

Η θετική γνώμη της ΕΥΔ (ΕΠ) της οικείας Περιφέρειας 
αποτελεί όρο για τη χρηματοδότηση της πράξης. 

Στην περίπτωση έκδοσης θετικής γνώμης από την ΕΥΔ 
(ΕΠ) της οικείας Περιφέρειας, ο δικαιούχος προβαίνει 
στην υπογραφή του εγκεκριμένου σχεδίου σύμβασης. 
Αντίγραφο της υπογραφείσας σύμβασης και των συνο¬ 
δευτικών εγγράφων αποστέλλονται από το δικαιούχο 
στην ΕΥΔ (ΕΠ) της οικείας Περιφέρειας και στην ΟΤΔ. 

Στην περίπτωση αρνητικής γνώμης, η ΕΥΔ (ΕΠ) της 
οικείας Περιφέρειας, ενημερώνει το δικαιούχο για τους 
λόγους απόρριψης, καθώς και για τις ενέργειες στις οποί¬ 
ες πρέπει να προβεί για την έκδοση θετικής γνώμης, εφό¬ 
σον αυτό είναι εφικτό. 

Στο πλαίσιο αυτό, διευκρινίζονται τα εξής: 

α) Στην περίπτωση που το αίτημα του δικαιούχου δε 
συνοδεύεται από το σύνολο των απαιτούμενων για την 
εξέταση εγγράφων, η ΟΤΔ, ενημερώνει άμεσα το δικαι¬ 
ούχο, για την υποχρέωση υποβολής των συμπληρωμα¬ 
τικών στοιχείων.Τα εν λόγω στοιχεία υποβάλλονται από 
το δικαιούχο μέσω του ΟΠΣΑΑ, εντός προθεσμίας επτά 
(7) εργάσιμων ημερών. 

Μετά την ηλεκτρονική υποβολή, ο δικαιούχος οφείλει 
να εκτυπώσει και να αποστείλει στην ΟΤΔ, τα ανωτέρω, 
καθώς και τυχόν δικαιολογητικά που δεν υποβάλλονται 
ηλεκτρονικά. Η ημερομηνία πρωτοκόλλησης της απο¬ 
στολής αυτής θεωρείται ως ημερομηνία υποβολής των 
συμπληρωματικών στοιχειών ή αλλαγών. 

Το χρονικό διάστημα από την ενημέρωση του δικαι¬ 
ούχου μέχρι την αποστολή από αυτόν των συμπληρω¬ 
ματικών στοιχείων δεν προσμετράται στην προθεσμία 
που έχει η ΟΤΔ, στη διάθεσή της για να εκφράσει την 
εισήγησή της. 

Άπρακτη παρέλευση της προθεσμίας υποβολής των 
συμπληρωματικών στοιχείων ή ελλιπής συμπλήρωση 
τους ή εκπρόθεσμη υποβολή τους επιφέρει την έκδοση 
αρνητικής γνώμης από την ΕΥΔ (ΕΠ) της οικείας Περι¬ 
φέρειας. 


Ο δικαιούχος έχει τη δυνατότητα υποβολής νέου αι¬ 
τήματος, το οποίο συνεπάγεται την έναρξη νέας προθε¬ 
σμίας για την ΟΤΔ. 

β) Στην περίπτωση που ο δικαιούχος υποβάλλει πλήρη 
στοιχεία και έγγραφα και η ΟΤΔ, διαπιστώσει ότι χρήζουν 
διορθώσεων/αλλαγών ή υπάρχουν ζητήματα επί της δια¬ 
δικασίας ανάθεσης ή και του σχεδίου σύμβασης, ειδοποι¬ 
εί άμεσα το δικαιούχο, για αυτά και επιστρέφει το σχετικό 
φάκελο για υιοθέτηση από αυτόν των προτεινόμενων 
διορθώσεων/αλλαγών και την εκ νέου υποβολή του. 

Η εκ νέου υποβολή του φακέλου από το δικαιούχο γίνε¬ 
ται μέσω του ΟΠΣΑΑ, εντός προθεσμίας επτά (7) εργάσι¬ 
μων ημερών. Μετά την ηλεκτρονική υποβολή, ο δικαιού¬ 
χος οφείλει να εκτυπώσει και να αποστείλει στην ΟΤΔ, την 
εκ νέου υποβολή, καθώς και τυχόν δικαιολογητικά που 
δεν υποβάλλονται ηλεκτρονικά. Η ημερομηνία πρωτο¬ 
κόλλησης της αποστολής αυτής θεωρείται ως ημερομηνία 
υποβολής των συμπληρωματικών στοιχειών ή αλλαγών. 

Το χρονικό διάστημα από την ενημέρωση του δικαι¬ 
ούχου μέχρι την επανυποβολή από αυτόν του φακέλου 
δεν προσμετράται στην προθεσμία που έχει η ΟΤΔ, στη 
διάθεση της για να εκφράσει την εισήγησή της. 

Άπρακτη παρέλευση της προθεσμίας επανυποβολής 
του φακέλου ή ελλιπής συμπλήρωση ή εκπρόθεσμη υπο¬ 
βολή του επιφέρει την έκδοση αρνητικής γνώμης από 
την ΕΥΔ (ΕΠ) της οικείας Περιφέρειας. 

Ο δικαιούχος έχει τη δυνατότητα υποβολής νέου αι¬ 
τήματος, το οποίο συνεπάγεται την έναρξη νέας προθε¬ 
σμίας για την ΟΤΔ. 

γ) Στις περιπτώσεις που η εξέταση της διαδικασίας 
ανάθεσης δημόσιας σύμβασης διενεργείται κατά την 
πρώτη αίτηση πληρωμής του δικαιούχου, αν ως αποτέ¬ 
λεσμα του ελέγχου εντοπιστεί παρατυπία, ανακαλείται 
η απόφαση ένταξης της πράξης. 

δ) Για τις δημόσιες συμβάσεις που κατά τη φάση αξι¬ 
ολόγησης της αίτησης στήριξης έχει ήδη υπογράφει η 
σχετική σύμβαση, η εξέταση της διαδικασίας ανάθεσης 
της σύμβασης διενεργείται κατά την αξιολόγηση του 
αιτήματος στήριξης και εκδίδεται σχετική απόφαση 
έγκρισης ή απόρριψης της διαδικασίας ανάθεσης της 
σύμβασης. Σε περίπτωση που η διαδικασία ανάθεσης 
της σύμβασης διενεργηθεί μετά το πέρας της διαδικα¬ 
σίας αξιολόγησης των αιτήσεων στήριξης, με ευθύνη 
του δικαιούχου ενημερώνεται η ΟΤΔ και η ολοκλήρωση 
εξέτασης της διαδικασίας αυτής, είναι προαπαιτούμενο 
για την έκδοση της απόφασης ένταξης της πράξης. 

ε) Οι λεπτομέρειες για την εφαρμογή της μεθοδολογί¬ 
ας εκτίμησης επικινδυνότητας, καθορίζονται στην παρ. 
3 άρθρου 40 της 110427/ΕΥΘΥ/1020/20-10-2016 (ΦΕΚ 
3521 /τ.Β'/01 -11-2016) υπουργικής απόφασης. 

Καταχωρίσεις στο ΟΠΣΑΑ 

Με την οριστικοποίηση του αποτελέσματος της εξέ¬ 
τασης του αιτήματος έγκρισης διακήρυξης και εφόσον 
αυτό είναι θετικό, δημιουργείται αυτόματα από το ΟΠ¬ 
ΣΑΑ αίτημα έγκρισης ανάληψης νομικής δέσμευσης. 

Ο δικαιούχος συμπληρώνει τα στοιχεία του αιτήματος 
και το υποβάλλει οριστικά. 

Το αποτέλεσμα της εξέτασης του αιτήματος, καταχω¬ 
ρίζεται στο ΟΠΣΑΑ από την ΕΥΔ (ΕΠ) της οικείας Περιφέ- 

ρειας. Με την οριστικοποίηση της καταχώρισης ενημε¬ 
ρώνεται ο δικαιούχος και η ΟΤΔ για το αποτέλεσμά της. 

4. Προέγκριση τροποποίησης νομικής δέσμευσης. 

Προαπαιτούμενες ενέργειες 

Απαιτείται η προέγκριση της σύμβασης. 

Υποβολή φακέλου 

Σε κάθε περίπτωση τροποποίησης του οικονομικού 
αντικειμένου της αναληφθείσας νομικής δέσμευσης ή 
παράτασης των συνολικών προθεσμιών εκτέλεσης της 
πράξης, πλην των περιπτώσεων τροποποίησης χρονο¬ 
διαγράμματος που ρητά προβλέπεται στη διακήρυξη, ο 
δικαιούχος, πριν την υπογραφή της τροποποίησης της 
νομικής δέσμευσης, υποβάλλει μέσω του ΟΠΣΑΑ αίτη¬ 
μα για την εξέταση της διαδικασίας τροποποίησης της 
νομικής δέσμευσης συνοδευόμενο από τα απαραίτητα 
έγγραφα, όπως αυτά θα περιγραφούν από την ΕΥΕ ΠΑΑ 
2014-2020. 

Μετά την ηλεκτρονική υποβολή, ο δικαιούχος οφείλει 
να εκτυπώσει και να αποστείλει στην ΟΤΔ, το αίτημα 
καθώς και τυχόν δικαιολογητικά που δεν υποβάλλονται 
ηλεκτρονικά. 

Η ημερομηνία πρωτοκόλλησης της αποστολής αυτής 
θεωρείται ως ημερομηνία υποβολής του αιτήματος. 

Εξέταση αιτήματος 

Η ΟΤΔ, προβαίνει σε εξέταση του αιτήματος με βάση 
το ισχύον θεσμικό και κανονιστικό πλαίσιο για τη σύ¬ 
ναψη και εκτέλεση δημοσίων συμβάσεων, τους όρους 
της απόφασης ένταξης της πράξης, καθώς και τους 
όρους της 110427/ΕΥΘΥ/1020/20-10-2016 (ΦΕΚ 3521/ 
01 -11 -2016, τ.Β') υπουργικής απόφασης. 

Η ΟΤΔ αποστέλλει την εισήγηση της στην ΕΥΔ (ΕΠ) 
της οικείας Περιφέρειας, εντός προθεσμίας δέκα (10) 
εργάσιμων ημερών από την υποβολή του αιτήματος. 

Τα αποτελέσματα της εξέτασης αποτυπώνονται σε Λί¬ 
στα Εξέτασης τροποποίησης νομικής δέσμευσης και με 
βάση τα στοιχεία της και την εισήγηση της ΟΤΔ, η ΕΥΔ 
(ΕΠ) της οικείας Περιφέρειας, διατυπώνει με απόφαση 
που υπογράφεται από τον Προϊστάμενο της, γνώμη, θε¬ 
τική ή αρνητική, επί της διαδικασίας τροποποίησης της 
νομικής δέσμευσης, εντός προθεσμίας δέκα (10) εργά¬ 
σιμων ημερών από την υποβολή της εισήγησης της ΟΤΔ. 

Το περιεχόμενο της Λίστας Εξέτασης τροποποίησης 
νομικής δέσμευσης καθώς και το περιεχόμενο της ει¬ 
σήγησης της ΟΤΔ θα περιγραφούν από την ΕΥΕ ΠΑΑ 
2014-2020. 

Η θετική γνώμη της ΕΥΔ (ΕΠ) της οικείας Περιφέρειας 
αποτελεί όρο για τη χρηματοδότηση της πράξης. 

Στην περίπτωση έκδοσης θετικής γνώμης από την ΕΥΔ 
(ΕΠ) της οικείας Περιφέρειας ο δικαιούχος προβαίνει 
στην υπογραφή του εγκεκριμένου σχεδίου τροποποιη¬ 
μένης σύμβασης, αντίγραφο της οποίας αποστέλλει στην 
ΕΥΔ (ΕΠ) της οικείας Περιφέρειας και στην ΟΤΔ. Στην 
περίπτωση αρνητικής γνώμης, η ΕΥΔ (ΕΠ) της οικείας 
Περιφέρειας ενημερώνει το δικαιούχο για τους λόγους 
απόρριψης, καθώς και για τις ενέργειες στις οποίες πρέ¬ 
πει να προβεί για την έκδοση θετικής γνώμης, εφόσον 
αυτό είναι εφικτό. 

Στο πλαίσιο αυτό, διευκρινίζονται τα εξής: 

α) Στην περίπτωση που το αίτημα του δικαιούχου δεν 
συνοδεύεται από το σύνολο των απαιτούμενων για την 


εξέταση εγγράφων, η ΟΤΔ, ενημερώνει άμεσα το δικαι¬ 
ούχο για την υποχρέωση υποβολής των συμπληρωμα¬ 
τικών στοιχείων. Τα εν λόγω στοιχεία υποβάλλονται από 
το δικαιούχο μέσω του ΟΠΣΑΑ, εντός προθεσμίας επτά 
(7) εργάσιμων ημερών. 

Μετά την ηλεκτρονική υποβολή, ο δικαιούχος οφείλει 
να εκτυπώσει και να αποστείλει στην ΟΤΔ τα ανωτέρω, 
καθώς και τυχόν δικαιολογητικά που δεν υποβάλλονται 
ηλεκτρονικά. Η ημερομηνία πρωτοκόλλησης της απο¬ 
στολής αυτής θεωρείται ως ημερομηνία υποβολής των 
συμπληρωματικών στοιχειών ή αλλαγών.Το χρονικό δι¬ 
άστημα από την ενημέρωση του δικαιούχου μέχρι την 
αποστολή από αυτόν των συμπληρωματικών στοιχείων 
δεν προσμετραται στην προθεσμία που έχει η ΟΤΔ, στη 
διάθεση της για να εκφράσει την εισήγησή της. 

Άπρακτη παρέλευση της προθεσμίας υποβολής των 
συμπληρωματικών στοιχείων ή ελλιπής συμπλήρωση 
τους ή εκπρόθεσμη υποβολή τους επιφέρει την έκδοση 
αρνητικής γνώμης από την ΕΥΔ (ΕΠ) της οικείας Περι¬ 
φέρειας. 

Ο δικαιούχος έχει τη δυνατότητα υποβολής νέου αι¬ 
τήματος, το οποίο συνεπάγεται την έναρξη νέας προθε¬ 
σμίας για την ΟΤΔ. 

β) Στην περίπτωση που ο δικαιούχος υποβάλλει πλήρη 
στοιχεία και έγγραφα και η ΟΤΔ, διαπιστώσει ότι χρήζουν 
διορθώσεων/αλλαγών κ.λπ. ή υπάρχουν ζητήματα επί 
του σχεδίου τροποποίησης σύμβασης, ειδοποιεί άμεσα 
το δικαιούχο για αυτά και επιστρέφει το σχετικό φάκελο 
για υιοθέτηση από αυτόν των προτεινόμενων διορθώσε- 
ων/αλλαγών κ.λπ. και την εκ νέου υποβολή του. 

Η εκ νέου υποβολή του φακέλου από το δικαιούχο 
γίνεται μέσω του ΟΠΣΑΑ, εντός προθεσμίας επτά (7) 
εργάσιμων ημερών. Μετά την ηλεκτρονική υποβολή, ο 
δικαιούχος οφείλει να εκτυπώσει και να αποστείλει στην 
ΟΤΔ, την εκ νέου υποβολή, καθώς και τυχόν δικαιολο- 
γητικά που δεν υποβάλλονται ηλεκτρονικά. Η ημερομη¬ 
νία πρωτοκόλλησης της αποστολής αυτής θεωρείται ως 
ημερομηνία υποβολής των συμπληρωματικών στοιχειών 
ή αλλαγών. Το χρονικό διάστημα από την ενημέρωση 
του δικαιούχου μέχρι την επανυποβολή από αυτόν του 
φακέλου δεν προσμετραται στην προθεσμία που έχει η 
ΟΤΔ, στη διάθεσή της για να εκφράσει την εισήγησή της. 

Άπρακτη παρέλευση της προθεσμίας επανυποβολής 
του φακέλου ή ελλιπής συμπλήρωση ή εκπρόθεσμη 
υποβολή του επιφέρει την έκδοση αρνητικής γνώμης 
από την ΕΥΔ (ΕΠ) της οικείας Περιφέρειας. Ο δικαιούχος 
έχει τη δυνατότητα υποβολής νέου αιτήματος, το οποίο 
συνεπάγεται την έναρξη νέας προθεσμίας για την ΟΤΔ. 

Η ΕΥΔ (ΕΠ) της οικείας Περιφέρειας, εξετάζει εάν με την 
τροποποίηση της νομικής δέσμευσης απαιτείται τροπο¬ 
ποίηση της σχετικής απόφασης ένταξης σύμφωνα μετην 
ως άνω περιγραφόμενη διαδικασία. 

Καταχωρίσεις στο ΟΠΣΑΑ 

Με την οριστικοποίηση του αποτελέσματος της εξέ¬ 
τασης του αιτήματος έγκρισης ανάληψης νομικής δέ¬ 
σμευσης και εφόσον αυτό είναι θετικό, δημιουργείται 
αυτόματα από το ΟΠΣΑΑ νομική δέσμευση. Ο δικαιού¬ 
χος δημιουργεί τροποποίηση της νομικής δέσμευσης, 
μεταβάλλει τα στοιχεία της και την υποβάλλει οριστικά. 

Το αποτέλεσμα της εξέτασης της τροποποίησης, κατα¬ 
χωρίζεται στο ΟΠΣΑΑ από την ΕΥΔ (ΕΠ) της οικείας Περι¬ 
φέρειας. Με την οριστικοποίηση της καταχώρισης, ενημε¬ 
ρώνεται ο δικαιούχος και η ΟΤΔ για το αποτέλεσμά της.». 

Άρθρο 14 

Το άρθρο 14, αντικαθίσταται ως εξής: 

«Τροποποίηση νομικής δέσμευσης (πλην έργων που 
εκτελούνται με δημόσιες συμβάσεις) 

1. Η διαπίστωση της ανάγκηςτροποποίησηςτης νομι¬ 
κής δέσμευσης μπορεί να προκόψει: 

α) Με την υποβολή αιτήματος τροποποίησης στοιχεί¬ 
ων της πράξης από το δικαιούχο προς την ΟΤΔ. Στο αίτη¬ 
μα θα πρέπει να αναφέρονται τα σημεία τροποποίησης 
και να τεκμηριώνονται επαρκώς οι λόγοι τροποποίησης 
στοιχείων της πράξης. Στο αίτημα επισυνάπτονται όλα 
τα έγγραφα και δικαιολογητικά που τεκμηριώνουν το 
αίτημα. Αντίστοιχο αίτημα υποβάλλεται και για τις πε¬ 
ριπτώσεις ανωτέρας βίας, σύμφωνα με το άρθρο 4 του 
κανονισμού 640/2014. 

β) Κατά τη διαδικασία παρακολούθησης, της πορείας 
υλοποίησης της πράξης, στην περίπτωση που διαπι¬ 
στώνονται αλλαγές στα στοιχεία της πράξης όπως αυτά 
αποτυπώνονται στην απόφαση ένταξης ή αποκλίσεις 
κατά την υλοποίηση της πράξης (ενδεικτικά: λόγω δι¬ 
αχειριστικών προβλημάτων, εμπλοκών στην εκτέλεση 
της πράξης). 

2. Οι τροποποιήσεις των νομικών δεσμεύσεων μπο¬ 
ρούν να αφορούν: 

α) τροποποίηση του φυσικού και οικονομικού αντικει¬ 
μένου της πράξης, 

β) παράταση του χρονοδιαγράμματος ολοκλήρωσης 
της πράξης, 

γ) αλλαγή στοιχείων του δικαιούχου (όπως για παρά¬ 
δειγμα της νομικής μορφής, της επωνυμίας της επιχεί¬ 
ρησης, της μετοχικής σύνθεσης), 

δ) μεταφορές ποσών μεταξύ «κατηγοριών δαπανών», 

ε) διόρθωση προφανών σφαλμάτων (άρθρο 4του Καν. 
(ΕΕ) 809/2013). 

3. Το αίτημα τροποποίησης της νομικής δέσμευσης 
μαζί με τα σχετικά δικαιολογητικά, υποβάλλεται ηλε¬ 
κτρονικά μέσω του ΟΠΣΑΑ και σε έντυπη μορφή στην 
ΟΤΔ. Ο δικαιούχος οφείλει εντός πέντε εργάσιμων ημε¬ 
ρών να αποστείλει στην ΟΤΔ το αποδεικτό κατάθεσης 
της αίτησης τροποποίησης μαζί με το φυσικό φάκελο. 

4. Με την ολοκλήρωση της υποβολής αιτήματος τρο¬ 
ποποίησης της νομικής δέσμευσης από το δικαιούχο 
και τη διαπίστωση της ανάγκης αλλαγής στοιχείων της 
πράξης, η αρμόδια ΟΤΔ εξετάζει τις διαφοροποιήσεις 
ιδίως ως προς την σύνδεση τους με τα κριτήρια επιλεξι- 
μότητας και επιλογής. 

5. Επιπρόσθετα, πρέπει να τηρούνται οι όροι και προ¬ 
ϋποθέσεις ένταξης της πράξης και να μην αλλοιώνεται 
το αποτέλεσμα της αξιολόγησής της σε βαθμό που να 
καθιστά την πράξη μη επιλέξιμη. Επιπλέον, οι σχετικές 
μεταβολές δεν πρέπει να συνιστούν σημαντική τροπο¬ 
ποίηση της πράξης κατά τα οριζόμενα στη παρ. 1 του 
άρθρου 71, του κανονισμού (ΕΕ) 1303/2013: 


α) παύση ή μετεγκατάσταση μιας παραγωγικής δρα¬ 
στηριότητας εκτός της περιοχής προγράμματος, 
β) αλλαγή του ιδιοκτησιακού καθεστώτος ενός στοιχεί¬ 
ου υποδομής η οποία παρέχει σε μια εταιρεία ή δημόσιο 
οργανισμό αδικαιολόγητο πλεονέκτημα, 
γ) ουσιαστική μεταβολή που επηρεάζει τη φύση, τους 
στόχους ή την εφαρμογή των όρων ένταξης, που θα μπο¬ 
ρούσαν να υπονομεύσουν τους αρχικούς στόχους της 
πράξης. 

6.0 δικαιούχος έχει ως υποχρέωση να κάνει αναλυτική 
περιγραφή στα ποσά, και στους λόγους τροποποίησης, 
οι οποίοι πρέπει να συνάδουν με την φύση του έργου 
και την προστιθέμενη αξία τους. Με βάση το αποτέλεσμα 
της εξέτασης, η ΟΤΔ εγκρίνει ή απορρίπτει με απόφαση 
της ΕΔΠ το σχετικό αίτημα. Σε περίπτωση απόρριψης 
ενημερώνει εγγράφωςτο δικαιούχο. 

Σε περίπτωση έγκρισης, η ΟΤΔ αποστέλλει το σχετικό 
αίτημα τροποποίησης της νομικής δέσμευσης του δικαι¬ 
ούχου, μαζί με την εγκριτική απόφαση της ΕΔΠ, στην 
ΕΥΔ (ΕΠ) της οικείας Περιφέρειας, ώστε να προβεί σε 
τροποποίηση της νομικής δέσμευσης, με σχετική από¬ 
φαση του οικείου Περιφερειάρχη. 

7. Η ΕΥΔ (ΕΠ) της οικείας Περιφέρειας αναρτά την από¬ 
φαση στο πρόγραμμα «ΔΙΑΥΓΕΙΑ» και εγκρίνει τη νομική 
δέσμευση στο ΟΠΣΑΑ. 

Ακολούθως, η ΕΥΔ (ΕΠ) της οικείας Περιφέρειας κοι¬ 
νοποιεί την απόφαση στην αρμόδια ΟΤΔ και αυτή με 
την σειρά της την αποστέλλει ταχυδρομικά με απόδειξη 
παραλαβής και με ηλεκτρονικό ταχυδρομείο σε κάθε 
δικαιούχο. 

δ.Τροποποιήσεις ήσσονος σημασίας, που δεν επηρεά¬ 
ζουν τα στοιχεία της πράξης όπως αντικατάσταση υλικού 
κατασκευής, επουσιώδεις αλλαγές εξοπλισμού, τροπο¬ 
ποίηση κωδικών ή εργασιών και μεταφορές ποσών εντός 
«κατηγοριών δαπανών», δύναται να γίνονται για λόγους 
απλοποίησης με ευθύνη της ΟΤΔ και χωρίς προηγούμενη 
έγκριση της ΕΔΠ, η οποία θα ενημερωθεί αναλυτικά για 
όλα τα σχετικά αιτήματα σε επόμενη συνεδρίασή της. 

9. Η τροποποίηση της νομικής δέσμευσης προηγείται 
του αιτήματος πληρωμής, εφόσον το αίτημα πληρωμής 
σχετίζεται με την τροποποίηση. 

10. Το πλήθος των τροποποιήσεων των νομικών δε¬ 
σμεύσεων, που αιτείται ο δικαιούχος, δεν μπορεί να 
υπερβαίνει τα πέντε (5), κατά την διάρκεια του εγκεκρι¬ 
μένου χρονοδιαγράμματος υλοποίησης.». 

Άρθρο 15 

Το άρθρο 15, αντικαθίσταται ως εξής: 

«Άρθρο 15 

Τροποποίηση απόφασης ένταξης 
1. Η διαπίστωση της ανάγκηςτροποποίησηςτης από¬ 
φασης ένταξης μπορεί να προκύψει από: 
α. αλλαγή στοιχείων του δικαιούχου, 
β. οριζόντιες παρατάσεις της προθεσμίας ολοκλήρω¬ 
σης των πράξεων, 

γ. μεταβολές στο οικονομικό αντικείμενο και ειδικό¬ 
τερα: 

αα) μείωση του συνολικού προϋπολογισμού της πρά¬ 
ξης ή των πράξεων που περιλαμβάνονται σε μια απόφα¬ 
ση ένταξης σε ποσοστό άνω του 20%, 

ββ) αύξηση προϋπολογισμού, σύμφωνα με το άρθρο 
7 της παρούσας. 

δ. ολοκλήρωση της πράξης, σε περίπτωση που ο τελι¬ 
κός προϋπολογισμός, διαφοροποιείται από τον αρχικά 
ενταγμένο. 

2. Ο τελικός διατάκτης της εν λόγω απόφασης είναι 
ο οικείος Περιφερειάρχης. Η απόφαση αναρτάται στο 
πρόγραμμα «ΔΙΑΥΓΕΙΑ», κοινοποιείται στην αρμόδια 
ΟΤΔ και αποστέλλεται με ευθύνη της ταχυδρομικά, με 
απόδειξη παραλαβής και με ηλεκτρονικό ταχυδρομείο 
σε κάθε δικαιούχο. 

3. Η ΕΥΔ (ΕΠ) της οικείας Περιφέρειας, δύναται να 
τροποποιήσει στο ΟΠΣΑΑ το σχέδιο απόφασης ένταξης 
συσχετίζοντας την με την πράξη ή τις πράξεις που περι¬ 
λαμβάνονται σε αυτή. Μετά την έκδοση της απόφασης, 
τα στοιχεία της (αριθμ. και ημερομηνία πρωτοκόλλου, 
ΑΔΑ) δύναται να καταχωρίζονται στο ΟΠΣΑΑ. Πριν την 
τροποποίηση της απόφασης ένταξης στο ΟΠΣΑΑ, θα 
πρέπει να έχει προηγηθεί η τροποποίηση της νομικής 
δέσμευσης της συγκεκριμένης πράξης.». 

Άρθρο 16 

Το άρθρο 16, αντικαθίσταται ως εξής: 

«Άρθρο 16 

Προκαταβολή στον Δικαιούχο 

1. Οι δικαιούχοι, μετά την ένταξη της πράξης τους, 
δύνανται να αιτηθούν στην ΟΤΔ, μέσω του ΟΠΣΑΑ, τη 
χορήγηση προκαταβολής. 

Το συνολικό ύψος της προκαταβολής ή των προκα¬ 
ταβολών μπορεί να ανέλθει μέχρι 50% της δημόσιας 
δαπάνης που συνδέεται με την πράξη. 

2. Η καταβολή της προκαταβολής ή των προκατα¬ 
βολών υπόκειται στη σύσταση τραπεζικής εγγύησης ή 
ισοδύναμης εγγύησης που αντιστοιχεί στο 100 % του 
ποσού της προκαταβολής. Η εγγύηση συστήνεται προς 
τον ΟΠΕΚΕΠΕ και είναι αορίστου χρόνου. Στο αίτημα πλη¬ 
ρωμής, που έπεται της προκαταβολής, θα πρέπει να γίνει 
ολική απόσβεση της προκαταβολής. 

3. Σύμφωνα με την παράγραφο 1, του άρθρου 45, του 
ν. 4456/2017 (Α' 24), για τα έργα που εκτελούνται με δη¬ 
μόσιες συμβάσεις, οι προκαταβολές που χορηγούνται 
βάσει του άρθρου 72 παρ. 1 περίπτωση δ' και του άρ¬ 
θρου 150 του ν. 4412/2016 (Α' 147), όπως κάθε φορά 
ισχύει, για συγχρηματοδοτούμενες πράξεις στα μέτρα 
του ΠΑΑ 2014-2020 θα αντιμετωπίζονται και θα δηλώ¬ 
νονται στην Ευρωπαϊκή Ένωση σύμφωνα με τον Εκτελε¬ 
στικό Κανονισμό της Ευρωπαϊκής Επιτροπής 2016/1813 
της 7ης Οκτωβρίου 2016, όπως τροποποιούμενος ισχύει, 
ως μερική πληρωμή. 

4. Αναφορικά με ενισχύσεις που χορηγούνται βάσει 
του Καν. (ΕΕ) 651/2014, σε περίπτωση χορήγησης προκα¬ 
ταβολής και προκειμένου να μην υπάρξει υπέρβαση της 
έντασης της ενίσχυσης, οι καταβολές των ενισχύσεων και 
οι επιλέξιμες δαπάνες ανάγονται στην αξία τους κατά το 
χρόνο χορήγησης της ενίσχυσης (με βάση το προεξο¬ 
φλητικό επιτόκιο που ισχύει κατά το χρόνο χορήγησης 
της ενίσχυσης). Ο υπολογισμός αυτός πραγματοποιείται 
πριν την τελική δόση - αποπληρωμή του έργου. 


5. Η προκαταβολή πρέπει να καλύπτεται από τις δα¬ 
πάνες που καταβάλλονται από το δικαιούχο στο πλαίσιο 
της υλοποίησης του έργου και να δικαιολογούνται με 
εξοφλημένα τιμολόγια ή λογιστικά έγγραφα ισοδύνα¬ 
μης αποδεικτικής αξίας εντός τριών ετών από το έτος 
καταβολής της προκαταβολής και όχι μεταγενέστερα 
της 30ης Ιουνίου 2023.». 

Άρθρο 17 

Το άρθρο 17, αντικαθίσταται ως εξής: 

«Άρθρο 17 

Αίτηση πληρωμής/προκαταβολής Δικαιούχου 

1. Οι πληρωμές των έργων γίνονται τμηματικά, με βάση 
τις πιστοποιήσεις των εργασιών που έχουν εκτελεσθεί. 

2. Η υποβολή των αιτήσεων πληρωμής/προκαταβολής 
πραγματοποιείται από τον δικαιούχο, μέσω του ΟΠΣΑΑ. 
Ύστερα από την ηλεκτρονική υποβολή, οι δικαιούχοι 
οφείλουν, εντός καθορισμένης προθεσμίας, να απο- 
στείλουν στην αρμόδια ΟΤΔ, αποδεικτικό κατάθεσης 
της αίτησης ή υπογεγραμμένο αντίγραφο αυτής, καθώς 
και τυχόν δικαιολογητικά που δεν υποβάλλονται ηλε¬ 
κτρονικά, τα οποία θα ορισθούν με σχετική εγκύκλιο 
του ΟΠΕΚΕΠΕ. 

Η ορθή καταχώριση και υποβολή της αίτησης πληρω¬ 
μής στο ΟΠΣΑΑ, η πληρότητα αυτής και η εμπρόθεσμη 
οριστικοποίηση της είναι της αποκλειστικής ευθύνης 
του αιτούντα. Εφόσον η αίτηση πληρωμής υποβληθεί 
οριστικώς, λαμβάνει μοναδικό κωδικό και ημερομηνία 
οριστικοποίησης από το ΟΠΣΑΑ, από την οποία τεκμαί- 
ρεται το εμπρόθεσμο της ηλεκτρονικής υποβολής. 

3.0 δικαιούχος έχει δικαίωμα να υποβάλλει μέχρι πέ¬ 
ντε (5) αιτήματα πληρωμής. 

Στο εν λόγω πλήθος αιτημάτων πληρωμής δεν συμπε- 
ριλαμβάνεται η προκαταβολή. 

Ο δικαιούχος οφείλει να υποβάλλει τουλάχιστον ένα 
αίτημα πληρωμής, εντός ενός έτους από την ημερομηνία 
της απόφασης ένταξης της πράξης, ύψους τουλάχιστον 
10%, της Δημόσιας Δαπάνης της πράξης. 

Για τα έργα που εκτελούνται με δημόσιες συμβάσεις, 
δεν ισχύουν οι παραπάνω περιορισμοί και ακολουθού¬ 
νται οι διαδικασίες που ορίζονται στον ν. 4412/2016 
(Α' 147), σχετικά με τους λογαριασμούς-πιστοποιήσεις. 
Σε κάθε περίπτωση ο δικαιούχος έχει την ευθύνη για την 
ολοκλήρωση του έργου εντός της τρέχουσας Προγραμ¬ 
ματικής Περιόδου. 

4. Όσον αφορά τις διαδικασίες και τα έντυπα πληρω¬ 
μής, η ΟΤΔ κατά τον προσφορότερο τρόπο ενημερώνει 
τους δικαιούχους, όπως ενδεικτικά την ανάρτηση των 
εντύπων στην ιστοσελίδα της.». 

Άρθρο 18 

Το άρθρο 18, αντικαθίσταται ως εξής: 

«Άρθρο 18 

Διοικητικός έλεγχος επί των αιτήσεων 

πληρωμής/προκαταβολής του Δικαιούχου 

1. Η ΕΔΠ με απόφασή της, ορίζει Επιτροπή Παρακο¬ 
λούθησης Πράξεων (ΕΠΠ) που αποτελείται από τουλά- 

χιστον δύο στελέχη της ΟΤΔ, σχετικά με το αντικείμενο 
της πράξης. 

Σε κάθε περίπτωση τα στελέχη, τα οποία συμμετεί¬ 
χαν ως εισηγητές στις διαδικασίες αξιολόγησης και στις 
επιτροπές ενδικοφανών προσφυγών, δεν μπορούν να 
συμμετέχουν στην ΕΠΠ των συγκεκριμένων αιτήσεων 
στήριξης. 

2. Η ΕΠΠ διενεργεί διοικητικό έλεγχο με την υποστήρι¬ 
ξη του ΟΠΣΑΑ και επιτόπια επίσκεψη σε όλα τα αιτήματα 
πληρωμής, για να πιστοποιήσει το οικονομικό και φυσικό 
αντικείμενο. 

Για πράξεις που εκτελούνται με δημόσιες συμβάσεις 
και για πράξεις με επιλέξιμο προϋπολογισμό μέχρι 
50.000€, δύναται να πραγματοποιηθεί μια επιτόπια επί¬ 
σκεψη στο τελευταίο αίτημα πληρωμής της πράξης. 

Σε περιπτώσεις άυλων ενεργειών δεν απαιτείται επι¬ 
τόπια επίσκεψη. 

3.0 έλεγχος περιλαμβάνει: 

α. την επαλήθευση της ολοκληρωμένης ενέργειας σε 
σχέση με την ενέργεια για την οποία ζητήθηκε και χο¬ 
ρηγήθηκε η στήριξη, 

β. την επαλήθευση των δαπανών που προέκυψαν και 
των πληρωμών που πραγματοποιήθηκαν, 

γ. την καταχώρηση στο ΟΠΣΑΑ των αποτελεσμάτων 
του ελέγχου. 

4. Στη συνέχεια, μετά την ολοκλήρωση του διοικητι¬ 
κού ελέγχου του αιτήματος πληρωμής, η ΟΤΔ καταβάλει 
δημόσια δαπάνη στον δικαιούχο σύμφωνα και με όσα 
περιγράφονται στην Διαδικασία 1.6.5 του ΣΔΕ έτσι όπως 
κάθε φορά ισχύει. 

Αν ύστερα απάτην εξέταση ενός αιτήματος πληρωμής 
πράξης, από την ΟΤΔ, προκύπτει διαφορά μεταξύ του 
αιτούμενου και του επιλέξιμου ποσού, τότε λαμβάνεται 
υπόψη και το άρθρο 63 του Καν. (ΕΕ) 809/2014 όπως 
εκάστοτε ισχύει. 

Επιπλέον, αν ο δικαιούχος δηλώνει ψευδή στοιχεία 
στα αιτήματα πληρωμής, ανακαλείται η απόφαση έντα¬ 
ξης της πράξης και η καταβληθείσα δημόσια δαπάνη 
επιστρέφεται με την διαδικασία των αχρεωστήτως κα- 
ταβληθέντων ποσών. Επιπλέον ο εν λόγω δικαιούχος 
αποκλείεται από το υπομέτρο 19.2 γιατο ημερολογιακό 
έτος της διαπίστωσης καθώς και για το επόμενο. 

Σημειώνεται, ότι σε έργα που εκτελούνται με δημόσιες 
συμβάσεις, η ΟΤΔ δύναται να καταβάλει το εγκεκριμένο 
ποσό του αιτήματος πληρωμής με πίστωση απ’ ευθείας 
στον τραπεζικό λογαριασμό του ανάδοχου του έργου. 
Σε αυτές τις περιπτώσεις στην αίτηση πληρωμής του 
δικαιούχου θα πρέπει να αναγράφεται ότι η πληρωμή 
του ποσού θα γίνεται στον τραπεζικό λογαριασμό του 
αναδόχου, ενώ μετά την είσπραξη του ποσού, ο ανάδο- 
χος οφείλει να προσκομίσει στο δικαιούχο τη σχετική 
απόδειξη είσπραξης στο όνομα του δικαιούχου και να 
ενημερώνεται σχετικά η ΟΤΔ. 

5. Με την επιφύλαξη της διαθέσιμης χρηματοδότησης, 
η ΟΤΔ εξασφαλίζει ότι ο δικαιούχος λαμβάνει πλήρως το 
συνολικό ποσό της οφειλόμενης επιλέξιμης δημόσιας 
δαπάνης, το αργότερο 60 ημέρες μετά την ημερομηνία 
υποβολής της αίτησης πληρωμής από τον δικαιούχο. 


Η προθεσμία πληρωμής των 60 ημερών μπορεί να 
μην τηρηθεί από την ΟΤΔ σε δεόντως αιτιολογημένες 
περιπτώσεις όπου: 

α. το αίτημα πληρωμής δεν είναι πλήρες ή δεν έχουν 
παρασχεθεί τα κατάλληλα δικαιολογητικά έγγραφα, 

β. έχει κινηθεί διαδικασία διερεύνησης όσον αφορά εν¬ 
δεχόμενη παρατυπία που επηρεάζει την εν λόγω δαπάνη, 

γ. έχει καθυστερήσει η απαιτούμενη αυτοψία από την 
ΟΤΔ, λόγω αντικειμενικών δυσκολιών (όπως δυσμενείς 
καιρικές συνθήκες). 

Ο ενδιαφερόμενος δικαιούχος ενημερώνεται εγγρά- 
φως από την ΟΤΔ, για την καθυστέρηση και τους λόγους 
που οδήγησαν σε αυτή. 

6. Κανένα ποσό δεν αφαιρείται ούτε παρακρατείται 
και δεν εισπράττεται καμία ειδική επιβάρυνση ή άλλο 
τέλος ισοδύναμου αποτελέσματος, που θα επέφερε μεί¬ 
ωση των ποσών επιλέξιμης χρηματοδότησης για τους 
δικαιούχους. Εξαιρούνται οι παρακρατήσεις στη ΔΟΥ, 
ή ΕΦΚΑ, κ.λπ.». 

Άρθρο 19 

Το άρθρο 19, αντικαθίσταται ως εξής: 

«Άρθρο 19 

Ανάκληση αιτήματος - Διόρθωση προφανών 

σφαλμάτων αιτήματος πληρωμής/προκαταβολής 

1. Οι δικαιούχοι μπορούν, οποιαδήποτε στιγμή, να 
ανακαλέσουν εγγράφως την αίτηση πληρωμής ή προ¬ 
καταβολής ή τμήμα αυτής, σύμφωνα με το άρθρο 3 του 
Καν. (ΕΕ) 809/2014. Στην περίπτωση αυτή ακολουθείται 
η διαδικασία 1.6.2 του ΣΔΕ, έτσι όπως κάθε φορά ισχύει. 

2. Οι δικαιούχοι μπορούν, σε περιπτώσεις προφανών 
σφαλμάτων, να διορθώσουν και να προσαρμόσουν την 
αίτηση πληρωμής ή προκαταβολής ή/και τα συνυπο¬ 
βαλλόμενα δικαιολογητικά, οποιαδήποτε στιγμή μετά 
την υποβολή τους, σύμφωνα με το άρθρο 4 του Καν. 
(ΕΕ) 809/2014. Στην περίπτωση αυτή ακολουθείται η 
διαδικασία 1.6.3 του ΣΔΕ, έτσι όπως κάθε φορά ισχύει. 

3. Τα αιτήματα ανάκλησης υποβάλλονται σε έντυπη 
μορφή από τους δικαιούχους και αξιολογούνται από τις 
ΟΤΔ.». 

Άρθρο 20 

Το άρθρο 20, αντικαθίσταται ως εξής: 

«Άρθρο 20 

Υποχρεώσεις δικαιούχων κατά την υλοποίηση 

1. Η κύρια υποχρέωση των δικαιούχων είναι να υλο¬ 
ποιούν την πράξη, σύμφωνα με όσα προβλέπονται στην 
προκήρυξη, στην απόφαση ένταξης και στο εθνικό θε¬ 
σμικό πλαίσιο όπως ισχύει κάθε φορά. 

Επιπρόσθετα: 

α. να μη μεταβάλλουν το ιδιοκτησιακό καθεστώς της 
ενισχυόμενης πράξης, καθ' όλη τη διάρκεια υλοποίησης 
χωρίς να έχει προηγηθεί σχετικό αίτημα τροποποίη¬ 
σης στην ΟΤΔ, εισήγηση της και αντίστοιχη έγκριση 
από την ΕΥΔ (ΕΠ) της οικείας Περιφέρειας. Αν κατόπιν 
σχετικού ελέγχου, διαπιστωθεί μεταβολή του ιδιοκτη¬ 
σιακού καθεστώτος χωρίς να έχει ακολουθηθεί η εν 
λόγω διαδικασία, και διαπιστωθεί ότι ο δικαιούχος δεν 

τηρεί τα κριτήρια επιλεξιμότητας ή ότι η διαφοροποί¬ 
ηση των κριτηρίων επιλογής τον καθιστά μη επιλέξιμο, 
τότε ανακαλείται η απόφαση ένταξης της πράξης και 
τυχόν ποσό ενίσχυσης που έχει καταβληθεί επιστρέ- 
φεται σύμφωνα με την διαδικασία των αχρεωστήτως 
καταβληθέντων ποσών, 

β. να μη χρησιμοποιούν πάγια στοιχεία που έχουν ενι- 
σχυθεί για δραστηριότητες που έρχονται σε αντίθεση 
με τα κριτήρια επιλεξιμότητας της αίτησης στήριξης. 
Αν διαπιστωθεί το παραπάνω από την ΟΤΔ ή τους αρ¬ 
μόδιους φορείς του άρθρου 2 της παρούσης, κατά την 
διάρκεια της υλοποίησης της πράξης, τότε η δημόσια 
δαπάνη που έχει καταβληθεί για τα συγκεκριμένα πά¬ 
για επιστρέφεται με την διαδικασία των αχρεωστήτως 
καταβληθέντων, 

γ. να μη μεταβιβάζουν πάγια περιουσιακά στοιχεία 
που έχουν ενισχυθεί, εκτός εάν αυτά αντικαταστα- 
θούν, πριν την τελική πληρωμή της πράξης, από άλλα, 
κυριότητας του δικαιούχου και τουλάχιστον ίσης αξίας 
και δυναμικότητας και ανταποκρίνονται στην εξυπη¬ 
ρέτηση της λειτουργίας της πράξης. Ο δικαιούχος 
οφείλει να γνωστοποιήσει την αντικατάσταση στην 
αρμόδια ΟΤΔ, 

δ. να πραγματοποιούν όλες τις απαραίτητες ενέργειες 
για την εισαγωγή στο ΟΠΣΑΑ δεδομένων και εγγράφων 
που απαιτούνται για τη διαχείριση, την παρακολούθηση, 
την αξιολόγηση και τον έλεγχο των πράξεων που υλο¬ 
ποιούν, διασφαλίζοντας την ακρίβεια, την ποιότητα και 
πληρότητα των στοιχείων που υποβάλλουν στο ΟΠΣΑΑ, 

ε. για τα κριτήρια επιλογής, η επίτευξη των οποίων 
επιτυγχάνεται σε χρόνο μεταγενέστερο της υποβολής 
αίτησης στήριξης, ο δικαιούχος έχει την πλήρη υποχρέ¬ 
ωση επίτευξής τους. Αν κατά την υλοποίηση της πράξης 
ή ακόμα και ύστερα από την ολοκλήρωση αυτής γίνει 
αντιληπτό από τους αρμόδιους φορείς του Άρθρου 2 
της παρούσης, η μη τήρηση κάποιου ή κάποιων από 
τα κριτήρια επιλογής και η εκ νέου βαθμολόγηση της 
πρότασης έχει ως αποτέλεσμα η βαθμολογία της αίτησης 
στήριξης, να είναι μικρότερη της τιμής βάσεως αξιολόγη¬ 
σης για την συγκεκριμένη υποδράση, τότε ανακαλείται 
η απόφαση ένταξης της πράξης και τυχόν καταβληθεί- 
σα επιχορήγηση επιστρέφεται στο σύνολο της με την 
διαδικασία των αχρεωστήτως καταβληθέντων ποσών, 

στ. να αποδέχονται και να διευκολύνουν ελέγχους 
στην έδρα της πράξης από την ΟΤΔ και άλλα αρμόδια 
ελεγκτικά όργανα, 

ζ. να τηρούν τους κανόνες δημοσιότητας κατά την 
υλοποίηση της πράξης, όπως αυτοί περιγράφονται στο 
άρθρο 25 της παρούσας,». 

Άρθρο 21 

Το άρθρο 21, αντικαθίσταται ως εξής: 

«Άρθρο 21 

Ολοκλήρωση πράξης. 

1. Η έναρξη της διαδικασίας ολοκλήρωσης της πράξης 
πραγματοποιείται με την κατάθεση του τελικού αιτή¬ 
ματος πληρωμής του δικαιούχου, εντός του χρονοδια¬ 
γράμματος υλοποίησής της, και ολοκληρώνεται με την 
διαδικασία 1.6.6. του ΣΔΕ, όπως κάθε φορά ισχύει.». 


Άρθρο 22 

Το άρθρο 22, αντικαθίσταται ως εξής: 

«Άρθρο 22 

Γενικοί κανόνες για τις πράξεις 

1. Οι δικαιούχοι του υπομέτρου 19.2 περιγράφονται 
στο άρθρο 2 της 2635/13-09-2017 κοινής υπουργικής 
απόφασης (ΦΕΚ 3313/Β7 2017). 

(Στο πλαίσιο της κάθε πρόσκλησης, βάσει και του σχε¬ 
τικού θεσμικού πλαισίου εφαρμογής, η ΟΤΔ δύναται να 
εξειδικεύει περαιτέρω τους δικαιούχους, σε επίπεδο δρά¬ 
σεων ή υποδράσεων, σε εφαρμογή της εγκεκριμένης 
τοπικής τους στρατηγικής). 

Γενικότερα οι δικαιούχοι δύναται να είναι: 
α. Υφιστάμενα, είτε υπό ίδρυση νομικά πρόσωπα-φο- 
ρείς. Ειδικά για τις υπό ίδρυση ατομικές επιχειρήσεις και 
τα φυσικά πρόσωπα, αρκεί η αίτηση στήριξης ενώ για 
τα νομικά πρόσωπα-φορείς απαιτείται η κατάθεση κα¬ 
ταστατικού ή σχεδίου καταστατικού συνημμένο στην 
αίτηση στήριξης, καθώς και ύπαρξη ΑΦΜ. 

β. Το νομικό πρόσωπο που έχει συστήσει την ΟΤΔ ή 
μέλος που την απαρτίζει συμπεριλαμβανομένων και των 
μελών της ΕΔΠ καθώς επίσης και μέλη του Διοικητικού 
Συμβουλίου του νομικού προσώπου, σε επίπεδο φορέ¬ 
ων. Τα φυσικά πρόσωπα που εκπροσωπούν τους παρα¬ 
πάνω φορείς δεν μπορεί να είναι δικαιούχοι. 

γ. Εργαζόμενος σε ΝΠΙΔ εφόσον δεν κωλύεται από δι¬ 
ατάξεις του καταστατικού της ΝΠΙΔ ή εργαζόμενος σε 
ΝΠΔΔ και στο Δημόσιο τομέα, που διαθέτει σχετική άδεια 
από Υπηρεσιακό Συμβούλιο ή άλλο αρμόδιο όργανο. 

2. Επιση μαίνεται ότι τα υπό ίδρυση νομικά πρόσωπα- 
φορείς: 

α) υποβάλλουν αίτηση στήριξης κάνοντας χρήση του 
προσωπικού ΑΦΜ του νόμιμου εκπροσώπου, αρκεί να 
υποβάλλεται σχετική εξουσιοδότηση των υπολοίπων 
μερών-μελών, νόμιμα εκδοθείσα, 
β) στη συνέχεια και εφόσον η αίτηση στήριξης έχει αξι¬ 
ολογηθεί θετικά, και έχει συμπεριληφθεί στον πίνακα κα¬ 
τάταξης με την ένδειξη «Προς Ένταξη» και για να εκδοθεί 
η απόφαση ένταξης στα στοιχεία του φορέα, θα πρέπει: 

Μέσα σε διάστημα όχι μεγαλύτερο των 6 μηνών από 
τη σχετική ενημέρωση από την Ο.Τ.Δ. να έχουν ολοκλη¬ 
ρωθεί οι διαδικασίες σύστασης του Φορέα και να έχει 
γίνει τροποποίηση της αρχικής αίτησης στήριξης στο 
ΟΠΣΑΑ, στα πεδία εκείνα που θα ταυτοποιούν τη νόμιμη 
λειτουργία του, ήτοι ΑΦΜ, επωνυμία, στοιχεία επικοινω¬ 
νίας κλπ και να προστεθεί η «Λίστα Δικαιούχου» με τα 
νέα στοιχεία στον αρχικό πίνακα κατάταξης. 

Με αυτόν τον τρόπο η σχετική απόφαση ένταξης που 
έπεται, θα εκδοθεί στα νόμιμα στοιχεία του Φορέα. 

Για όλα τα παραπάνω θα δίνεται η σχετική δυνατότη¬ 
τα μέσω του ΟΠΣΑΑ διασφαλίζοντας την τροποποίηση 
μόνο των σχετικών με τα στοιχεία του υπό ίδρυση φορέα, 
πεδίων. 

3. Δικαιούχοι δεν είναι: 

α. Εξωχώριες/υπεράκτιες εταιρείες. 

β. Φυσικά πρόσωπα: 

αα) του Υπηρεσιακού Πυρήνα της ΟΤΔ, 

ββ) στελέχη του φορέα που έχει συστήσει την ΟΤΔ, 

γγ) εκπρόσωποι φορέων στην ΕΔΠ στο Διοικητικό Συμ¬ 
βούλιο του φορέα που έχει συστήσει την ΟΤΔ. 

γ. Δυνητικοί δικαιούχοι στους οποίους έχουν επιβληθεί 
πρόστιμα τα οποία έχουν αποκτήσει τελεσίδικη και δε¬ 
σμευτική ισχύ, για παραβάσεις εργατικής νομοθεσίας και 
ειδικότερα για: Παράβαση «υψηλής» ή «πολύ υψηλής» 
σοβαρότητας (3 πρόστιμα/3 έλεγχοι) ή Αδήλωτη εργασία 
(2 πρόστιμα/2 έλεγχοι). 

4. Για δράσεις που ενέχουν στοιχεία κρατικής ενίσχυ¬ 
σης και θα εξετασθούν στο πλαίσιο του Καν. (ΕΕ) αριθμ. 
651/2014 της Επιτροπής της 17ης Ιουνίου 2014, είναι 
απαραίτητο να περιέχονται στο φάκελο που θα υπο¬ 
βληθεί προς αξιολόγηση, στοιχεία για να εξετασθεί η 
εκπλήρωση των προϋποθέσεων του Γενικού και Ειδικού 
μέρους του Γενικού Απαλλακτικού Κανονισμού, όπως θα 
περιγραφούν στην πρόσκληση.». 

Άρθρο 23 

Το άρθρο 23, αντικαθίσταται ως εξής: 

«Άρθρο 23 

Μακροχρόνιες Υποχρεώσεις Δικαιούχων 

1. Ο δικαιούχος οφείλει να αποδέχεται και να διευ¬ 
κολύνει τους ελέγχους στην έδρα της πράξης, από την 
ΟΤΔ και τους αρμόδιους φορείς ελέγχου. Σε περίπτωση 
άρνησης ελέγχου τότε επιστρέφεται το σύνολο της δη¬ 
μόσιας δαπάνης που καταβλήθηκε, με την διαδικασία 
των αχρεωστήτως καταβληθέντων ποσών. 

2.0 δικαιούχος οφείλει για περίοδο πέντε (5) ετών, από 
την τελική πληρωμή του να μην προβεί σε: 

α) Παύση ή μετεγκατάσταση μιας παραγωγικής δρα¬ 
στηριότητας εκτός της περιοχής προγράμματος. 

β) Αλλαγή του ιδιοκτησιακού καθεστώτος ενός στοιχεί¬ 
ου υποδομής η οποία παρέχει σε μια εταιρεία ή δημόσιο 
οργανισμό αδικαιολόγητο πλεονέκτημα. 

γ) Ουσιαστική μεταβολή που επηρεάζει τη φύση, τους 
στόχους ή την εφαρμογή των όρων που θα μπορούσαν 
να υπονομεύσουν τους αρχικούς στόχους. Ως ενδεικτική 
περίπτωση ουσιαστικής μεταβολής αναφέρεται και η 
διαπίστωση περί πλημμελούς συντήρησης των έργων 
από τους δικαιούχους, με αποτέλεσμα αυτά να μην είναι 
πλέον λειτουργικά. 

Παράλληλα, υποχρεούται στην τήρηση των όρων που 
προβλέπονται στην πρόσκληση, ενώ δεν μπορεί να ενι- 
σχυθεί από άλλο Εθνικό ή/και συγχρηματοδοτούμενο 
πρόγραμμα για την υλοποίηση της ίδιας πρότασης ή 
τμήματος αυτής. 

Επισημαίνεται, ότι ο δικαιούχος της ενίσχυσης μπο¬ 
ρεί να μεταβιβάσει πάγια περιουσιακά στοιχεία που έχει 
ενισχυθεί, μόνο εάν αυτά αντικατασταθούν από άλλα 
κυριότητας του φορέα και ανάλογης αξίας, που αντα- 
ποκρίνονται στην εξυπηρέτηση της πράξης (στις περι¬ 
πτώσεις αυτές απαιτείται ενημέρωση της αρμόδιας ΟΤΔ). 

3. Στον δικαιούχο της ενίσχυσης, σε περίπτωση αθέ¬ 
τησης των παραπάνω υποχρεώσεων, επιβάλλεται επι¬ 
στροφή της δημόσιας επιχορήγησης αναλογικά προς την 
περίοδο για την οποία δεν εκπληρώθηκαν οι απαιτήσεις. 

4.0 δικαιούχος οφείλει να τηρεί τα κριτήρια επιλογής, 
για τα οποία βαθμολογήθηκε κατά την αξιολόγηση της 


αίτησης στήριξης και αποτελούν μακροχρόνιες υποχρε¬ 
ώσεις, για πέντε (5) έτη από την τελική του πληρωμή. Σε 
αντίθετη περίπτωση, αν ένα ή περισσότερα κριτήρια δεν 
ικανοποιούνται τότε επιστρέφεται, με την διαδικασία 
των αχρεωστήτως καταβληθέντων ποσών, ποσοστό της 
Δημόσιας Δαπάνης που έχει καταβληθεί, και απορρέει 
από τον ακόλουθο τύπο: 

(α-β)/100 * γ/5 χ Δημόσια Δαπάνη. 

Όπου: α η βαθμολογία του κριτηρίου κατά την αξιο¬ 
λόγηση, 

β η νέα βαθμολογία του κριτηρίου σύμφωνα με τα 
ευρήματα του ελέγχου και 

γ ο αριθμός των ετών από την τελική πληρωμή. 

Ο παραπάνω τύπος εφαρμόζεται για κάθε κριτήριο 
επιλογής που ελέγχεται και η προς ανάκτηση Δημόσια 
Δαπάνη υπολογίζεται αθροιστικά. 

Αν η επανεξέταση των κριτηρίων έχει ως αποτέλεσμα 
η βαθμολογία με την οποία αξιολογήθηκε η αίτηση στή¬ 
ριξης, να είναι μικρότερη της τιμής βάσεως αξιολόγησης 
για την συγκεκριμένη υποδράση, τότε επιστρέφεται κατ' 
αναλογία το ποσοστό της Δημόσιας Δαπάνης σύμφωνα 
μετά οριζόμενα στο άρθρο 71 του Καν. (ΕΕ) 1303/2013. 

Η προς ανάκτηση Δημόσια Δαπάνη υπολογίζεται με 
τον ακόλουθο τύπο: 

α*ΔΔ/5 

Όπου: α το έτος (1 ο ή 2ο ή 3ο ή 4ο ή 5ο) κατά το οποίο 
διενεργείται ο έλεγχος, ύστερα από την τελευταία πλη¬ 
ρωμή και ΔΔ η Δημόσια Δαπάνη που καταβλήθηκε. 

5.0 δικαιούχος υποχρεούται κάθε έτος και στα πλαίσια 
της διάρκειας των μακροχρονίων υποχρεώσεων του να 
αποστέλλει ηλεκτρονικά ή εγγράφως στην ΟΤΔ, αποδει¬ 
κτικά τήρησης των μακροχρονίων υποχρεώσεων του, 
έως τις 31-12-2023 και στο μετέπειτα χρονικό διάστημα 
των μακροχρόνιων υποχρεώσεων του στην ΕΥΔ (ΕΠ) της 
οικείας Περιφέρειας. 

6. Οι ΟΤΔ διατηρούν λεπτομερείς φακέλους με όλες 
τις πληροφορίες και τα δικαιολογητικά έγγραφα που 
απαιτούνται, οι οποίοι φυλάσσονται επί 10 έτη από την 
ημερομηνία ολοκλήρωσης των πράξεων.». 

Άρθρο 24 

Το άρθρο 24, αντικαθίσταται ως εξής: 

«Άρθρο 24 

Κυρώσεις 

1. Μετά τη διενέργεια των διοικητικών ελέγχων επί 
κάθε αίτησης πληρωμής από την ΟΤΔ, οι πληρωμές των 
δικαιούχων υπολογίζονται βάσει των ποσών που διαπι¬ 
στώνεται ότι είναι επιλέξιμα. Για τον προσδιορισμό του 
ποσού που είναι επιλέξιμο για παροχή στήριξης καθο¬ 
ρίζονται τα εξής: 

α) το ποσό προς καταβολή στον δικαιούχο βάσει της 
αίτησης πληρωμής και της απόφασης χορήγησης, 

β) το ποσό προς καταβολή στον δικαιούχο κατόπιν 
εξέτασης της επιλεξιμότητας των δαπανών στην αίτηση 
πληρωμής. 

Εάν το ποσό που καθορίζεται βάσει της υποβληθεί- 
σας από τον δικαιούχο αίτησης πληρωμής (σημείο α της 
παρούσας παραγράφου) υπερβαίνει το επιλέξιμο ποσό 

που καθορίζεται μετά την εξέταση της επιλεξιμότητας 
των δαπανών στην αίτηση πληρωμής (σημείο β της πα¬ 
ρούσας παραγράφου) κατά ποσοστό μεγαλύτερο του 
10%, επιβάλλεται διοικητική κύρωση επί του επιλέξιμου 
ποσού, η οποία ισούται με τη διαφορά μεταξύ αυτών των 
δύο ποσών αλλά δεν υπερβαίνει την πλήρη ανάκτηση της 
στήριξης. Σημειώνεται ότι δεν επιβάλλονται κυρώσεις αν 
ο δικαιούχος μπορεί να αποδείξει έναντι της αρμόδιας 
ΟΤΔ ότι δεν ευθύνεται για την ένταξη του μη επιλέξιμου 
ποσού ή εάν η αρμόδια ΟΤΔ κρίνει με αιτιολογημένο τρό¬ 
πο ότι ο εν λόγω δικαιούχος δεν υπέχει ευθύνη. 

Στην περίπτωση διαπίστωσης μη επιλέξιμης δαπάνης 
σε ποσοστό μεγαλύτερο του 10% ενημερώνεται εγγρά- 
φως ο δικαιούχος για τυχόν έκφραση αντιρρήσεων ή 
λήψη διορθωτικών μέτρων και σε περίπτωση μη αντα¬ 
πόκρισης εκ μέρους του ή απόρριψης από την ΟΤΔ, μέ¬ 
ρους ή όλων των αντιρρήσεων, επιβάλλονται οι δέουσες 
κυρώσεις, με ευθύνη της ΟΤΔ και σε συνεργασία με την 
ΕΥΔ (ΕΠ) της οικείας Περιφέρειας, ακολουθώντας τα 
προβλεπόμενα στο υφιστάμενο κανονιστικό και θεσμικό 
πλαίσιο που διέπει το υπομέτρο 19.2, την υλοποίηση της 
επένδυσης και τις διατάξεις περί επιστροφής αχρεωστή- 
τως καταβληθέντων ποσών. 

2. Επιπρόσθετα, η στήριξη που ζητείται απορρίπτεται 
ή ανακτάται εξ’ ολοκλήρου όταν οι όροι επιλεξιμότητας 
που αναφέρονται στο άρθρο 6 και στην πρόσκληση των 
ΤΠ δεν πληρούνται. Επίσης, δεν καταβάλλεται ή ανα¬ 
κτάται συνολικά ή εν μέρει, εφόσον δεν πληρούνται: 
α) δεσμεύσεις που καθορίζονται στο ΠΑΑ 2014-2020 ή 
β) άλλες υποχρεώσεις που τυχόν προβλέπονται, σε σχέ¬ 
ση με την πράξη, από την ενωσιακή ή εθνική νομοθεσία 
ή καθορίζονται στο ΠΑΑ 2014-2020, ιδίως δε οι διατάξεις 
για τις κρατικές προμήθειες και άλλα υποχρεωτικά πρό¬ 
τυπα και διατάξεις. 

Δεν επιβάλλονται διοικητικές κυρώσεις όταν η μη συμ¬ 
μόρφωση οφείλεται σε ανωτέρα βία. 

Σε περίπτωση που η συνολική εκτίμηση βάσει των 
προαναφερομένων κριτηρίων οδηγεί στη διαπίστωση 
σοβαρής μη συμμόρφωσης, καθώς και στις περιπτώ¬ 
σεις που διαπιστώνεται ότι ο δικαιούχος δηλώνει ψευδή 
στοιχεία προκειμένου να λάβει ενίσχυση ή δεν δηλώνει 
τα απαραίτητα στοιχεία λόγω αμελείας, η στήριξη δεν 
καταβάλλεται ή ανακτάται εξ’ ολοκλήρου. 

Επιπλέον, ο δικαιούχος που δηλώνει ψευδή στοιχεία 
προκειμένου να λάβει ενίσχυση, αποκλείεται από το υπο¬ 
μέτρο 19.2 για το ημερολογιακό έτος της διαπίστωσης 
καθώς και για το επόμενο. 

3. Σε περίπτωση που διαπιστωθεί από την ΟΤΔ ή άλλες 
αρμόδιες Υπηρεσίες ότι κατά την διάρκεια της υλοποί¬ 
ησης της πράξης δεν τηρούνται οι κανόνες δημοσιότη¬ 
τας, γίνεται σύσταση συμμόρφωσης στον δικαιούχο. Σε 
περίπτωση επανάληψης της παράβασης, επιβάλλεται 
ποινή στον δικαιούχο που αντιστοιχεί στο 5% της δη¬ 
μόσια δαπάνης της πράξης με αντίστοιχη μείωση της 
δημόσιας δαπάνης. 

4. Οι μειώσεις, απορριπτικές αποφάσεις, ανακτήσεις 
και κυρώσεις του παρόντος άρθρου επιβάλλονται με την 
επιφύλαξη πρόσθετων κυρώσεων σύμφωνα με άλλες 
διατάξεις του ενωσιακού ή του εθνικού δικαίου.». 


Άρθρο 25 

Το άρθρο 25, αντικαθίσταται ως εξής: 

«Άρθρο 25 

Υποχρεώσεις δικαιούχων για θέματα 
δημοσιότητας και ενημέρωσης 

1. Σύμφωνα με τους Εκτελεστικούς Κανονισμούς (ΕΕ) 
αριθμ. 808/2014 (άρθρο 13, Παράρτημα III) και αριθμ. 
669/2016 (άρθρο 1, Παράρτημα III), οι δικαιούχοι πρά¬ 
ξεων που συγχρηματοδοτούνται από το ΠΑΑ 2014-2020, 
είναι υποχρεωμένοι να προβούν σε ενέργειες ενημέρω¬ 
σης του κοινού σχετικά με τη στήριξη που λαμβάνουν 
από το ΕΓΤΑΑ. Η μη τήρηση των ελάχιστων υποχρεωτι¬ 
κών κανόνων ενημέρωσης επισύρει κυρώσεις από τα 
ευρωπαϊκά και εθνικά όργανα ελέγχου. 

2. Οι κατ’ ελάχιστον υποχρεώσεις των δικαιούχων του 
υπομέτρου 19.2 (παρεμβάσεις Δημοσίου χαρακτήρα) 
ως προς την τήρηση των κανόνων δημοσιότητας και 
ενημέρωσης είναι: 

α) Για πράξεις των οποίων η συνολική δημόσια δαπά¬ 
νη είναι 50.000 - 500.000 ευρώ, απαιτείται η ανάρτηση 
τουλάχιστον μίας αφίσας ελάχιστου μεγέθους Α3 ή 
πινακίδας με πληροφορίες σχετικά με την πράξη, σε 
σημείο εύκολα ορατό, επισημαίνοντας τη χρηματο¬ 
δοτική συνδρομή από την Ευρωπαϊκή Ένωση και την 
Ελλάδα. 

β) Για πράξεις που αφορούν σε αγορά εξοπλισμού, ή 
υποδομές ή κατασκευαστικά έργα, των οποίων η συνο¬ 
λική δημόσια δαπάνη υπερβαίνει τις 500.000 ευρώ, ο 
δικαιούχος τοποθετεί προσωρινή πινακίδα σημαντικού 
μεγέθους. 

γ) Το αργότερο εντός τριών μηνών από την ολοκλή¬ 
ρωση της πράξης, ο δικαιούχος τοποθετεί μόνιμη ανα¬ 
μνηστική πλάκα ή πινακίδα σημαντικού μεγέθους, σε 
σημείο εύκολα ορατό από το κοινό, όπου επισημαίνεται 
τουλάχιστον η περιγραφή της πράξης και η χρηματοδο¬ 
τική συνδρομή της Ευρωπαϊκής Ένωσης και της Ελλάδας. 
Το υλικό κατασκευής και ο τρόπος τοποθέτησης των μό¬ 
νιμων πινακίδων θα πρέπει να εξασφαλίζουν τη μόνιμη 
εγκατάσταση τους. Εφόσον η επεξηγηματική πινακίδα 
που τοποθετείται κατά την εκτέλεση του έργου έχει μό¬ 
νιμο χαρακτήρα, δεν είναι απαραίτητη η τοποθέτηση 
αναμνηστικής πλάκας. 

δ) Ως προς την αναγραφή του προϋπολογισμού 
αναγράφεται ο συνολικός προϋπολογισμός της πρά¬ 
ξης, όπως αναφέρεται στην απόφαση ένταξης της 
πράξης, με διάκριση σε Δημόσια Δαπάνη και Ιδιωτική 
Συμμετοχή. 

ε) Όσον αφορά στο βασικό στόχο της πράξης προ- 
τείνεται να είναι σύντομος και να γίνεται επικοινωνιακή 
επεξεργασία της διατύπωσης του, ώστε να είναι κατα¬ 
νοητός από το ευρύ κοινό. 

στ) Για πράξεις, στο πλαίσιο των οποίων λειτουργεί και 
ιστότοπος, θα πρέπει να γίνεται σύντομη περιγραφή της 
πράξης και να αναφέρεται η χρηματοδοτική συνδρομή της 
Ευρωπαϊκής Ένωσης και της Ελλάδας στην αρχική σελίδα. 

ζ) Τα λογότυπο τοποθετούνται στη σελίδα του ιστοτό- 
που του δικαιούχου σε θέση που είναι ορατή και μέσα στο 
οπτικό πεδίο της ψηφιακής συσκευής που απεικονίζει. 

η) Σε περιπτώσεις που ο δικαιούχος προβαίνει σε ενη¬ 
μέρωση του κοινού μέσω προωθητικού υλικού (έντυπου, 
ηλεκτρονικού ή οποιοσδήποτε άλλου είδους προωθη- 
τικού υλικού) ή καταχωρίσεων στον τύπο, θα πρέπει να 
υπάρχει αναφορά στη συγχρηματοδότηση της πράξης 
από την Ευρωπαϊκή Ένωση και την Ελλάδα.Το έμβλημα 
της Ένωσης θα πρέπει να είναι πάντα ευδιάκριτο και να 
βρίσκεται σε προβεβλημένη θέση. Η θέση και το μέγε¬ 
θος του είναι ανάλογη της κλίμακας του υλικού ή του 
εγγράφου που χρησιμοποιείται. 

Επίσης η αναφορά στο Ταμείο χρηματοδότησης θα 
πρέπει να είναι ευανάγνωστη. 

θ) Σε περιπτώσεις που ο δικαιούχος προβαίνει σε ενη¬ 
μέρωση του κοινού μέσω τηλεοπτικών μηνυμάτων θα 
πρέπει να αναφέρεται το όνομα της πράξης στο κυρίως 
πλαίσιο του κειμένου της διαφήμισης και αυτό του ΠΑΑ 
2014-2020. Επίσης θα πρέπει στο τέλος του τηλεοπτικού 
μηνύματος να εμφανίζονται τα λογότυπο που προβλέ- 
πονται. Επιπλέον θα πρέπει να εκφωνείται η φράση: «Με 
τη συγχρηματοδότηση της Ελλάδας και της Ευρωπαϊκής 
Ένωσης». 

ι) Σε περιπτώσεις που ο δικαιούχος προβαίνει σε ενη¬ 
μέρωση του κοινού μέσω ραδιοφωνικών μηνυμάτων να 
αναφέρεται κατά τη διάρκεια του μηνύματος το Υπουρ¬ 
γείο Αγροτικής Ανάπτυξης και Τροφίμων, το ΠΑΑ 2014- 
2020, το ΕΕΑΟΕΗ και το ΕΓΤΑΑ: η Ευρώπη επενδύει στις 
αγροτικές περιοχές, ενώ στο κλείσιμο του μηνύματος να 
εκφωνείται «Μετη συγχρηματοδότηση της Ελλάδας και 
της Ευρωπαϊκής Ένωσης». 

ια) Οι πληροφορίες και αναφορές στην Ευρωπαϊκή 
Ένωση (Σημαία, Ταμείο, σύνθημα, συγχρηματοδότηση 
καθώς και λογότυπο ΙΕΑϋΕΚ) πρέπει να καταλαμβάνουν 
νοητά τουλάχιστον το 25% της πινακίδας, ή της αναμνη¬ 
στικής πλάκας, ή της αρχικής σελίδας του ιστοτόπου.Τα 
γραφικά πρότυπα της Σημαίας της Ευρωπαϊκής Ένω¬ 
σης παρουσιάζονται στην ιστοσελίδα: Ηΐΐρ://θυΐΌρ3.θυ/ 
θάουΐ-θυ/άθείε-ίηίοπηθΐίοπΛγιηάοΙε/ίΙθ^ίηάθΧθΙ.ΐΊΐιη. 

ιβ) Αν διαπιστωθεί από την ΟΤΔ ή τους αρμόδιους 
φορείς του άρθρου 2 της παρούσης, ότι κατά την δι¬ 
άρκεια της υλοποίησης της πράξης δεν τηρούνται οι 
εν λόγω κανόνες δημοσιότητας, γίνεται σύσταση συμ¬ 
μόρφωσης στον δικαιούχο. Σε περίπτωση επανάληψης 
της παράβασης, επιβάλλεται ποινή στον δικαιούχο που 
αντιστοιχεί στο 5% της Δημόσιας Δαπάνης της πρά¬ 
ξης με αντίστοιχη μείωση της Δημόσιας Δαπάνης της 
πράξης.». 

Άρθρο 26 

Το άρθρο 26, αντικαθίσταται ως εξής: 

«Άρθρο 26 

Επιτροπή Διαχείρισης Προγράμματος (ΕΔΠ) 

1. Η ΕΔΠ αποτελεί το όργανο λήψης απόφασης της 
ΟΤΔ, για όλα τα θέματα που αφορούν την εφαρμογή 
του ΤΠ. Η σύνθεση της ΟΤΔ θα πρέπει να είναι σύμφωνη 
με τον Καν. (ΕΕ) 1303/2013 άρθρο 34 παρ. 3 στοιχείο β), 
όπως κάθε φορά ισχύει. 


Η ΕΔΠ δύναται να ταυτίζεται με το Διοικητικό Συμ¬ 
βούλιο του φορέα που έχει συστήσει την ΟΤΔ, εφόσον 
τηρούνται οι όροι της παραπάνω παραγράφου. 

Σε κάθε περίπτωση για τα φυσικά πρόσωπα που συμ¬ 
μετέχουν σε κάθε συνεδρίαση της ΕΔΠ και εκπροσωπούν 
τους φορείς που την απαρτίζουν πρέπει να διασφαλίζε¬ 
ται ότι, δεν υφίστανται σύγκρουση συμφερόντων, ανα¬ 
φορικά με την συγκεκριμένη απόφαση. 

2. Σε κάθε απόφαση της ΕΔΠ πρέπει να τηρούνται και 
να αναγράφονται τα ακόλουθα: α) ονομαστική αναφο¬ 
ρά των συμμετεχόντων β) ποιόν φορέα εκπροσωπούν 
γ) ότι «η εν λόγω σύνθεση είναι σύμφωνη με τον Καν. 
(ΕΕ) 1303/2013 άρθρο 34 παρ.3 στοιχείο β)» δ) ότι: «δεν 
υφίστανται σύγκρουση συμφερόντων, αναφορικά με την 
συγκεκριμένη απόφαση». 

Άρθρο 27 

Το άρθρο 27, αντικαθίσταται ως εξής: 

«Άρθρο 27 

Προκαταβολή στην ΟΤΔ για τα υπομέτρα 19.2 

και 19.3 

1. Η ΟΤΔ δύναται να αιτηθεί προκαταβολή ποσού, 
μέχρι το 25% της εγκεκριμένης δημόσιας δαπάνης των 
υπομέτρων 19.2 και 19.3 για την υλοποίησή του. 

Για τον λόγο αυτό, η ΟΤΔ διατηρεί διακριτό τραπεζικό 
λογαριασμό με αποκλειστικό σκοπό τις πληρωμές των 
πράξεων των υπομέτρων 19.2 και 19.3. 

Η ΟΤΔ υποβάλλει αίτηση στον ΟΠΕΚΕΠΕ μέσω της ΕΥΔ 
(ΕΠ) της οικείας Περιφέρειας, καταθέτοντας στον ΟΠΕ¬ 
ΚΕΠΕ ισόποση εγγυητική επιστολή αορίστου χρόνου, για 
την χορήγηση της προκαταβολής. 

2. Απαγορεύεται η χρήση του λογαριασμού των υπο¬ 
μέτρων 19.2 και 19.3 για οποιοδήποτε άλλο λόγο πέ¬ 
ραν των πληρωμών των πράξεων. Σε περίπτωση που 
αυτό διαπιστωθεί, από τους αρμόδιους φορείς ελέγχου, 
τότε το ποσό το οποίο αντλήθηκε για άλλους σκοπούς 
επιστρέφεται εντόκως και καταλογίζεται στην ΟΤΔ ως 
ποινή, με την διαδικασία των αχρεωστήτως καταβλη- 
θέντων ποσών.». 

Άρθρο 28 

Το άρθρο 28, αντικαθίσταται ως εξής: 

«Άρθρο 28 

Αίτηση μερικής πληρωμής ΟΤΔ 

Μετά την χρήση της προκαταβολής ή των ιδίων κε¬ 
φαλαίων, για τις πληρωμές των δικαιούχων των υπομέ¬ 
τρων 19.2 και 19.3, η ΟΤΔ δύναται να υποβάλλει αίτημα 
μερικής πληρωμής προς τον ΟΠΕΚΕΠΕ, διά της ΕΥΔ (ΕΠ) 
της οικείας Περιφέρειας, για την αναπλήρωση της προ¬ 
καταβολής ή των ιδίων κεφαλαίων, όταν αθροιστικά οι 
πληρωμές των πράξεων της ΟΤΔ στα υπομέτρα 19.2 και 
19.3 ξεπεράσουν το 40% της προκαταβολής. 

Γ ια τον σκοπό αυτό, αποστέλλει στην ΕΥΔ (ΕΠ) της οι¬ 
κείας Περιφέρειας αίτημα μερικής πληρωμής του υπο- 
μέτρου 19.2, με τα συνημμένα δικαιολογητικά, σύμφωνα 
με σχετική εγκύκλιο του ΟΠΕΚΕΠΕ.». 

Άρθρο 29 

Το άρθρο 29, αντικαθίσταται ως εξής: 

«Άρθρο 29 

Διοικητικός έλεγχος αιτήματος 
μερικής πληρωμής ΟΤΔ 

1. Η ΕΥΔ (ΕΠ) της οικείας Περιφέρειας πραγματοποιεί, 
αναγνώριση και εκκαθάριση επί του συνόλου των δα¬ 
πανών του αιτήματος μερικής πληρωμής, με βάση την 
αίτηση μερικής πληρωμής των ΟΤΔ και τα συνημμένα 
δικαιολογητικά που την συνοδεύουν. 

2. Πριν την αποστολή της μερικής πληρωμής στον 
ΟΠΕΚΕΠΕ, η ΕΥΔ (ΕΠ) της οικείας Περιφέρειας πραγμα¬ 
τοποιεί δειγματοληπτικό διοικητικό έλεγχο επί του 5% 
επί των δαπανών του εκάστοτε αιτήματος μερικής πλη¬ 
ρωμής της ΟΤΔ. 

Η διαδικασία αυτή αφορά έλεγχο, επί των αντίστοιχων 
αιτημάτων πληρωμής των δικαιούχων και επιτόπια επί¬ 
σκεψη στον τόπο υλοποίησης της πράξης. Εξαιρούνται 
από τις επιτόπιες επισκέψεις άυλες ενέργειες. Το δείγμα 
των φακέλων πληρωμής των δικαιούχων, προκύπτει 
ηλεκτρονικά από το ΟΠΣΑΑ. Ο δειγματοληπτικός διοι¬ 
κητικός έλεγχος της ΕΥΔ (ΕΠ) της οικείας Περιφέρειας, 
οφείλει να έχει ολοκληρωθεί εντός 20 ημερολογιακών 
ημερών από την παραλαβή σχετικού υλικού από την ΟΤΔ 
και περιλαμβάνει, τις παρακάτω επαληθεύσεις: 

α) νομιμότητα της ΕΔΠ σύμφωνα με το άρθρο 26 της 
παρούσης, 

β) για τα στελέχη που έχει ορίσει η ΟΤΔ για την υλο¬ 
ποίηση - ολοκλήρωση των πράξεων, ως μέλη της ΕΠΠ 
δεν θα πρέπει να υφίσταται σύγκρουση συμφερόντων, 
μέσω υποβολής κατάλληλης δήλωσης, 
γ) κατά πόσο το αίτημα είναι σύμφωνο με τον εγκε¬ 
κριμένο προϋπολογισμό του έργου και την αντίστοιχη 
Νομική Δέσμευση του Έργου, 
δ) τήρηση του χρονοδιαγράμματος υλοποίησης του 
έργου, 

ε) ύπαρξη, κατά περίπτωση, των απαιτούμενων αδει¬ 
ών και βεβαιώσεων δημοσίων αρχών που διέπουν τη 
νομιμότητα υλοποίησης ή/και λειτουργίας της συγκε¬ 
κριμένης πράξης. 

στ) την νόμιμη πραγματοποίηση των δαπανών για τις 
οποίες υποβάλλεται το αίτημα πληρωμής, 
ζ) κατά πόσο η πράξη είναι λειτουργική και αποδίδει 
το προγραμματισμένο αποτέλεσμα σε σχέση με την πρό¬ 
ταση που υποβλήθηκε και εγκρίθηκε, στην περίπτωση 
του τελικού αιτήματος πληρωμής, 
η) η εκπλήρωση των υποχρεώσεων του δικαιούχου 
κατά την διάρκεια υλοποίησης της πράξης (άρθρο 20 
της παρούσης). 

3. Για τη διεξαγωγή του δειγματοληπτικού διοικητικού 
ελέγχου η ΟΤΔ αποστέλλει εντύπως φάκελο στην ΕΥΔ (ΕΠ) 
της οικείας Περιφέρειας, με τα παρακάτω δικαιολογητικά: 

α) Παραστατικά δαπανών και αποδεικτικά εξόφλησης 
αυτών σε φωτοαντίγραφα. 

β) Κάθε έγγραφο / δικαιολογητικά που αποδεικνύει τη 
νομιμότητα της δαπάνης σε φωτοαντίγραφα. 

4. Η ΕΥΔ (ΕΠ) της οικείας Περιφέρειας συντάσσει, σχε¬ 
τική Έκθεση Δειγματοληπτικού Διοικητικού Ελέγχου, 


στην οποία καταγράφονται, κατ' ελάχιστον, οι πραγμα- 
τοποιηθείσες ελεγκτικές εργασίες, τα αποτελέσματα των 
επαληθεύσεων και τα μέτρα που λαμβάνονται για την 
αντιμετώπιση των αποκλίσεων. 

Η ΕΥΔ (ΕΠ) της οικείας Περιφέρειας καταχωρεί την εν 
λόγω έκθεση στο ΟΠΣΑΑ και την διαβιβάζει στην αρμό¬ 
δια ΟΤΔ. Εφόσον δημιουργείται υποχρέωση επιστροφής 
μέρους ή του συνόλου της επιχορήγησης από κάποιον 
δικαιούχο, ακολουθεί η ανάκτηση μέρους ή του συνόλου 
της επιχορήγησης με την διαδικασία των αχρεωστήτως 
καταβληθέντων ποσών. 

5. Σε περίπτωση που ο δειγματοληπτικός διοικητικός 
έλεγχος έχει ευρήματα, η ΕΥΔ (ΕΠ) της οικείας Περιφέρειας 
οφείλει να αυξήσει το δείγμα στο 10%, επί των δαπανών 
του εκάστοτε αιτήματος μερικής πληρωμής της ΟΤΔ. 

Στην περίπτωση όπου που ο φορέας που έχει συστήσει 
την ΟΤΔ, είτε φορείς μέλη της ΕΔΠ, υποβάλουν αίτηση 
πληρωμής, τότε συμπεριλαμβάνονται υποχρεωτικά στο 
δείγμα, πέραν του ποσοστού το 5%. 

Κατά τη διενέργεια του δειγματοληπτικού διοικητι¬ 
κού ελέγχου, μπορεί να ελεγχθεί το εύλογο του κόστους 
των μηχανημάτων και του εξοπλισμού, εφόσον κριθεί 
σκόπιμο. Για το σκοπό αυτό, μπορούν να ζητηθούν από 
την ΟΤΔ πρόσθετα στοιχεία και πληροφορίες για την 
επαλήθευση του εύλογου κόστους. 

6. Σε περίπτωση που περιέλθει σε γνώση της ΟΤΔ, 
έλεγχος που διενεργείται στο δικαιούχο από άλλους ελε¬ 
γκτικούς φορείς, όπως Υπηρεσία Ειδικών Ελέγχων, ΔΟΥ, 
Πολεοδομία κ.λπ., θα πρέπει άμεσα αυτή να ενημερώσει 
την ΕΥΔ (ΕΠ) της οικείας Περιφέρειας προκειμένου να 
διακοπεί η διαδικασία πληρωμής. 

7. Η ΕΥΔ (ΕΠ) της οικείας Περιφέρειας, διαβιβάζει το αί¬ 
τημα μερικής πληρωμήςτης ΟΤΔ, στον ΟΠΕΚΕΠΕ, αφού 
πρώτα έχει εξασφαλιστεί η σχετική έγκριση διάθεσης 
πίστωσης. 

8.0 ΟΠΕΚΕΠΕ πιστώνει τον τραπεζικό λογαριασμό που 
διατηρούν αποκλειστικά για την εφαρμογή του υπομέ- 
τρου 19.2 οι ΟΤΔ.». 

Άρθρο 30 

Το άρθρο 30, αντικαθίσταται ως εξής: 

«Άρθρο 30 

Δυνατότητα αύξησης του ποσοστού 

του υπομέτρου 19.4 έως 25% των ΤΠ 

1. Για την επίτευξη του στόχου του 10%, επί του προ¬ 
ϋπολογισμού των υπομέτρων 19.2 και 19.3 που τεκμη¬ 
ριώνει το δικαίωμα των ΟΤΔ για αύξηση του ποσοστού 
του υπομέτρου 19.4 έως 25% των ΤΠ, ισχύουν τα εξής: 

α. Οι πράξεις που δύναται να συνυπολογιστούν στο 
10% είναι: 

αα) καινοτόμα έργα (στο σύνολο τους) ή καινοτόμες 
επενδύσεις (μέρος του έργου). 

ββ) Πράξεις Συνεργασίας (Συνεργασία μεταξύ διαφορε¬ 
τικών παραγόντων), ϋυ5ΐθΓ, μεταξύ ομοειδών ή παρεμ¬ 
φερών επιχειρήσεων, με κοινά ή παρεμφερή προϊόντα 
που στοχεύουν στην ίδια τομεακή αγορά. (Δράση 19.2.7). 

γγ) Διατοπικά και Διακρατικά προγράμματα συνεργα¬ 
σίας, (υπομέτρο 19.3). 

β. Η επίτευξη του στόχου αυτού αποδεικνύεται με την 
συμβασιοποίηση των ποσών. 

γ. Ειδικά για τα Διατοπικά και Διακρατικά προγράμματα 
συνεργασίας ως συμβασιοποίηση ορίζεται η υπογραφή 
των συμβάσεων υλοποίησης των προγραμμάτων μεταξύ 
του συντονιστή και των εταίρων. Σε κάθε περίπτωση τα 
προγράμματα θα πρέπει να έχουν ενταχθεί. 

δ. Την επίτευξη του στόχου πιστοποιεί Επιτροπή που 
ορίζει ο Γενικός Γραμματέας Αγροτικής Πολιτικής και Κοι¬ 
νοτικών πόρων από στελέχη της ΕΥΕ ΠΑΑ 2014 2020 σε 
συνεργασία με την ΕΥΔ ΠΑΑ 2014 2020, κατόπιν σχετικού 
αιτήματος της ΟΤΔ, με το οποίο προτείνεται και η κατάλ¬ 
ληλη τροποποίηση του εγκεκριμένου ΤΠ.». 

Άρθρο 31 

Το άρθρο 31, αντικαθίσταται ως εξής: 

«Άρθρο 31 

Υποχρεώσεις ΟΤΔ 

1. Η ΟΤΔ έως τις 31-01-2020 συντάσσει την πρώτη 
απολογιστική έκθεση, σύμφωνα με σχετικό υπόδειγ¬ 
μα της ΕΥΕ ΠΑΑ 2014 2020, για τα πεπραγμένα του ΤΠ, 
στην οποία κατ’ ελάχιστον αποτυπώνονται το πλήθος 
των προκηρύξεων, το πλήθος των προτάσεων που υπο¬ 
βλήθηκαν, οι ενταγμένες και απενταγμένες πράξεις, οι 
συμβασιοποιημένες πράξεις, το ποσό και το ποσοστό 
απορρόφησης των υπομετρων 19.2 και 19.3, το προβλε- 
πόμενο χρονοδιάγραμμα υλοποίησης εκάστοτε επεν¬ 
δυτικού σχεδίου σύμφωνα με τον φάκελο υποψηφιό¬ 
τητας και το εκτιμώμενο χρονοδιάγραμμα υλοποίησης 
σύμφωνα με την πρόβλεψη της ΟΤΔ, το προβλεπόμενο 
χρονοδιάγραμμα απορρόφησης, το καταγεγραμμένο 
επενδυτικό ενδιαφέρον (εφόσον υπάρχει) και οι προ- 
βλεπόμενες ενέργειες από την ΟΤΔ για τη δημοσίευση 
προκηρύξεων και τη συμβασιοποίηση του υπολοίπου 
ποσού δημόσιας δαπάνης των υπομέτρων 19.2 και 19.3, 
του ΤΠ (εφόσον υπάρχει). Η πρώτη απολογιστική έκθεση 
αποστέλλεται στην ΕΥΕ ΠΑΑ 2014-2020 με κοινοποίηση 
στην ΕΥΔ (ΕΠ) της οικείας Περιφέρειας. 

Επίσης παράλληλα με την υποβολή των παραπάνω 
στοιχείων, αναλύονται οι παράγοντες εκείνοι που συντέ- 
λεσαν στην εύρυθμη ή μη εφαρμογή του ΤΠ και τυχόν 
διορθωτικές κινήσεις που πρέπει να γίνουν. 

2. Η ΟΤΔ έως τις 31-01-2021 συντάσσει την δεύτερη 
απολογιστική έκθεση για τα πεπραγμένα του ΤΠ με τα 
ίδια στοιχεία που περιέχει και η πρώτη. Επιπρόσθετα, 
στην δεύτερη έκθεση δίνεται ιδιαίτερη βαρύτητα στον 
σχολιασμό της εφαρμογής του ΤΠ το τελευταίο έτος, σε 
σχέση με τις προβλέψεις της πρώτης απολογιστικής έκ¬ 
θεσης. Η δεύτερη απολογιστική έκθεση αποστέλλεται 
στην ΕΥΕ ΠΑΑ 2014-2020 με κοινοποίηση στην ΕΥΔ (ΕΠ) 
της οικείας Περιφέρειας. 

3. Η ΕΥΕ ΠΑΑ σε συνεργασία με την ΕΥΔ ΠΑΑ, λαμβά- 
νοντας υπόψη τα αναγραφόμενα στις δύο απολογιστικές 
εκθέσεις αλλά και τα στοιχεία που τηρεί η ΕΥΕ ΠΑΑ 2014- 
2020 ως αποτέλεσμα της Εποπτείας των ΤΠ, εισηγούνται 
κατά περίπτωση, για κάθεΤΠ και ΟΤΔ ξεχωριστά, είτε την 
συνέχειατωνΤΠ ως έχουν, είτε την μείωση του προϋπολογι¬ 
σμού τωνΤΠ είτετην αύξηση του προϋπολογισμού τωνΤΠ. 

4. Η ΟΤΔ οφείλει να αναρτήσει επεξηγηματικές πι¬ 
νακίδες στις εγκαταστάσεις της σύμφωνα με την στην 
παράγραφο 2.2.β, του Παραρτήματος III, του Καν (ΕΕ) 
808/2014, όπως ισχύει κάθε φορά.». 


Άρθρο 32 

Το άρθρο 32, αντικαθίσταται ως εξής: 

«Άρθρο 32 

Τροποποίηση τουΤοπικού Προγράμματος 

1. Κατά τη διάρκεια εφαρμογής του ΤΠ, είναι δυνατή η 
τροποποίησή του. Οι προτεινόμενες τροποποιήσεις δε θα 
πρέπει να επηρεάζουν την ολοκληρωμένη διάσταση τουΤΠ. 

2. Η μεταφορά ποσών μεταξύ θεματικών Κατευθύν¬ 
σεων απαιτούν τροποποίηση του ΤΠ κατόπιν σχετικού 
αιτήματος της ΟΤΔ και έγκρισης από την ΕΥΔ (ΕΠ) της 
οικείας Περιφέρειας, κατόπιν σύμφωνης γνώμης της ΕΥΕ 
ΠΑΑ 2014- 2020, ενώ η μεταφορά ποσών μεταξύ υπο- 
δράσεων της ίδιας θεματικής κατεύθυνσης του ΤΠ, πραγ¬ 
ματοποιείται με απόφαση της ΕΔΠ, Η σχετικά απόφαση 
κονιοποιείται στην ΕΥΔ (ΕΠ) της οικείας Περιφέρειας και 
στην ΕΥΕ ΠΑΑ 2014-2020. 

3. Η προσθήκη νέας υποδράσης και η απενεργοποί- 
ηση υποδράσεων απαιτεί τροποποίηση του ΤΠ, αφού 
πρώτα η υποδράση που απενεργοποιείται έχει προ¬ 
κηρυχτεί τουλάχιστον δύο φορές και δεν έχει υπάρξει 
σχετικό επενδυτικό ενδιαφέρον. Κατάργηση ή προσθή¬ 
κη θεματικής ενότητας επιτρέπεται και εξετάζεται ως 
τροποποίηση τοπικής στρατηγικής. Το σχετικό αίτημα 
τίθεται από την ΟΤΔ, και εγκρίνεται από την ΕΥΔ (ΕΠ) 
της οικείας Περιφέρειας, κατόπιν σύμφωνης γνώμηςτης 
ΕΥΕ ΠΑΑ 2014-2020. 

4. Οι υπερδευσμεύσεις του προϋπολογισμού των προ¬ 
σκλήσεων, δεν συνιστούν τροποποίηση ΤΠ ή επιπλέον 
κατανομή πόρων, εκτός εάν οι πληρωμές του ΤΠ υπερ- 
βούντο 100% της δημόσιας δαπάνης του, βάσει των εν 
λόγω υπερδεσμεύσεων.Στη περίπτωση αυτή απαιτείται 
πρόσθετη κατανομή πόρων.». 

Άρθρο 33 

Το άρθρο 33, αντικαθίσταται ως εξής: 

«Άρθρο 33 

Παραλαβή Τοπικού Προγράμματος 

1. Η παραλαβή του ΤΠ πραγματοποιείται μετά την πε- 
ράτωση των ενταγμένων πράξεων, των υποδράσεων 
του, τη διενέργεια των απαιτούμενων διαδικασιών ελέγ¬ 
χου ολοκλήρωσης από την ΕΥΕ ΠΑΑ 2014-2020, την ΕΥΔ 
ΠΑΑ 2014-2020 και την ολοκλήρωση του ελέγχου από 
τον ΟΠΕΚΕΠΕ, καθώς και την υποβολή τελικής έκθεσης 
υλοποίησης.». 

Άρθρο 34 

Το άρθρο 34, αντικαθίσταται ως εξής: 

«Άρθρο 34 

Επιβολή κυρώσεων στην ΟΤΔ κατά την 

εφαρμογή τουΤοπικού Προγράμματος 

1. Κατά τη διάρκεια εφαρμογής του ΤΠ θα επιβληθούν 
κυρώσεις στις ακόλουθες περιπτώσεις: 

α) μη τήρηση των οδηγιών και υποδειγμάτων της ΕΥΔ 
(ΕΠ) της οικείας Περιφέρειας, 

β) δημοσίευση χωρίς την προηγούμενη έγκριση της 
ΕΥΔ (ΕΠ) της οικείας Περιφέρειας, 

γ) σύνθεση επιτροπών αξιολόγησης και προσφυγών 
που δεν πληροί τους όρους και προϋποθέσεις που τί¬ 
θενται, 




7342 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'573/25.02.2019 


δ) μη ενημέρωση των ενδιαφερομένων για το δικαίω¬ 
μα υποβολής προσφυγών, 

ε) μη τήρηση των προθεσμιών για την υποβολή αιτή¬ 
σεων στήριξης και υποβολής προσφυγών από δυνητι¬ 
κούς δικαιούχους, και οι οποίες θεραπεύονται μόνο με 
επανάληψη της διαδικασίας και οι οποίες οφείλονται σε 
υπαιτιότητα/συνυπαιτιότητα της ΟΤΔ, αναφορικά με τη 
διαδικασία προκήρυξης, επιβάλλεται ποινή ύψους 1% 
επί του προκηρυσσόμενου ποσού και μέχρι €5.000. 

2. Σε περιπτώσεις ελέγχων δικαιούχων των υπομέτρων 
19.2 και 19.3 από τους αρμόδιους φορείς του άρθρου 
2 και σε περιπτώσεις διαπιστώσεων αχρεωστήτως κα- 
ταβληθέντων ποσών ως αποτέλεσμα ελέγχων επιβάλ¬ 
λεται ποινή στην ΟΤΔ ύψους 5% επί του αχρεωστήτως 
καταβληθέντος ποσού και μέχρι 5.000€. Η κύρωση αυτή 
δεν εφαρμόζεται στις περιπτώσεις που κοινοποιούνται 
στην ΕΥΔ (ΕΠ) της οικείας Περιφέρειας προβλήματα και 
παρατυπίες, που διαπιστώνονται από την ΟΤΔ ύστερα 
από δικό της έλεγχο και αφορούν αποδεδειγμένα ενέρ¬ 
γειες του δικαιούχου μετά την καταβολή της ενίσχυσης. 
Στις περιπτώσεις αυτές, η ΟΤΔ ενημερώνει εγγράφως την 
ΕΥΔ (ΕΠ) της οικείας Περιφέρειας, πριν την ημερομηνία 
διενέργειας του σχετικού ελέγχου. Οι κυρώσεις δεν επι¬ 
βάλλονται στις περιπτώσεις που η παρατυπία δεν έχει 
αποτελέσει αντικείμενο διοικητικού ελέγχου ή επιτόπιας 
επίσκεψης της ΟΤΔ, πριν ή μετά την καταβολή της ενίσχυ¬ 
σης ή δεν αποτελεί αποδεδειγμένα υπαιτιότητα της ΟΤΔ. 

3. Σε περίπτωση που συντρέχουν περισσότερες της 
μίας εκ των ανωτέρω περιπτώσεων, οι κυρώσεις επιβάλ¬ 
λονται σωρευτικά στην ΟΤΔ για κάθε μία από αυτές. 

4. Μετά την διαπίστωση των ανωτέρω από την ΕΥΔ 
(ΕΠ) της οικείας Περιφέρειας, ή την ΕΥΕ ΠΑΑ 2014 -2020, 
ή την ΕΥΔ ΠΑΑ 2014 -2020, η ΟΤΔ καλείται να διατυπώ¬ 
σει εντός αποκλειστικής προθεσμίας δέκα (10) ημερών 
εγγράφως τις απόψεις της στον φορέα που έκανε την 
σχετική διαπίστωση. 

5. Στην περίπτωση που η ΟΤΔ δεν υποβάλει στην προ¬ 
θεσμία αυτή, τις απόψεις της ή αυτές δεν κριθούν βάσι¬ 
μες, ο φορέας που διαπίστωσε τις ανωτέρω παραβάσεις, 
εισηγείται την τροποποίηση της απόφασης έγκρισης του 
ΤΠ στην ΕΥΕ ΠΑΑ 2014-2020. Η τροποποίηση αυτή επι¬ 
φέρει μείωση των εγκεκριμένων πιστώσεων του υπομέ- 
τρου 19.4, ανάλογα με τις προβλεπόμενες κυρώσεις κατά 
τα ανωτέρω και εκδίδει σχετική απόφαση τροποποίησης. 
Οι πιστώσεις που αφαιρούνται από το υπομέτρο 19.4 δύ- 
ναται να μεταφερθούν σε άλλα υπομέτρα ή υποδράσεις 
του ΤΠ μετά από σχετικό αίτημα της ΟΤΔ.». 

Άρθρο 35 

Το άρθρο 35, αντικαθίσταται ως εξής: 

«Άρθρο 35 

Καταλογισμός ευθυνών 

1. Οποιαδήποτε απώλεια, ζημιά ή βλάβη υφίσταται η 
ΟΤΔ, το προσωπικό της ή οι εκπρόσωποί της ή προκαλείται 
από αυτήν σε τρίτους κατά την εφαρμογή τουΤΠ, βαρύνει 
αποκλειστικά τον φορέα που έχει συστήσει την ΟΤΔ.». 


Άρθρο 36 

Το άρθρο 36, αντικαθίσταται ως εξής: 

«Άρθρο 36 

Εποπτεία των Τοπικών Προγραμμάτων 

1. Η ΕΥΔ (ΕΠ) της οικείας Περιφέρειας και η ΕΥΕ ΠΑΑ 
2014-2020 έχουν την αρμοδιότητα της Εποπτείας, της 
εφαρμογής των ΤΠ, από τις ΟΤΔ, σύμφωνα με το άρθρο 
60 του Καν. (ΕΕ) 809/2014. 

2. Στο πλαίσιο της εποπτείας: 

η ΕΥΔ (ΕΠ) της οικείας Περιφέρειας διενεργεί δειγμα¬ 
τοληπτικούς διοικητικούς ελέγχους επί: 

α) των αιτήσεων στήριξης, κατά την διάρκεια της αντί¬ 
στοιχης αξιολόγησης, 

β) των αιτημάτων πληρωμήςτων δικαιούχων κατά την 
διάρκεια της αντίστοιχης διαδικασίας, 
η ΕΥΕ ΠΑΑ 2014-2020: 

α) αποφαίνεται, για ζητήματα επιλεξιμότητας δαπανών 
ή πράξεων κατόπιν σχετικών ερωτημάτων της ΕΥΔ (ΕΠ) 
της οικείας Περιφέρειας ή των ΟΤΔ, 
β) εγκρίνει την τροποποίηση των μελών (φορείς) της 
ΕΔΠ κατόπιν σχετικού αιτήματος της ΟΤΔ, 
γ) πραγματοποιεί δειγματοληπτικούς διοικητικούς 
ελέγχουςτου άρθρου 48, Καν (ΕΕ) 809/2014, βάσει δείγ¬ 
ματος, 

δ) συντονίζει την ενιαία εφαρμογή της παρούσας από¬ 
φασης σε όλες τις Περιφέρειες της χώρας και μεταξύ των 
ΟΤΔ και των ΕΥΔ (ΕΠ) των οικείων Περιφερειών. 

3. Επίσης στα πλαίσια της εποπτείαςτωνΤΠ, η ΕΥΕ ΠΑΑ 
2014-2020: 

α) υποστηρίζει τους δικαιούχους των ΤΠ, τις ΟΤΔ, τις 
ΕΥΔ (ΕΠ) των Περιφερειών μέσω της συνεχούς παρα¬ 
κολούθησης και βελτίωσης του θεσμικού πλαισίου, σε 
σχέση με την εφαρμογή των ΤΠ, 
β) ελέγχει την εξασφάλιση των στόχων που τέθηκαν 
κατά την υποβολή των ΤΠ, 

γ) διασφαλίζει την επιλεξιμότητα των ενεργειών σε 
όλες τις Περιφέρειες εφαρμογής των ΤΠ και σύμφωνα 
με τις αναπτυξιακές πολιτικές του ΥΠΑΑΤ, 
δ) μεριμνά να αποφευχθεί κάθε φαινόμενο «σύγκρου¬ 
σης συμφερόντων», ανάμεσα στην ΟΤΔ ως δικαιούχο, 
την ΕΔΠ ως κύριος παράγοντας λήψης αποφάσεων για 
ΤΠ και των Περιφερειών ως Φορείς, με δεδομένα: αφενός 
τις ιδιαιτερότητες που προκύπτουν από το Ενωσιακό 
Δίκαιο για την εφαρμογή τωνΤΠ και αφετέρου την απο¬ 
κέντρωση των εξουσιών.». 

Άρθρο 37 

Τελικές διατάξεις 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2019 

Ο Υπουργός 

ΣΤΑΥΡΟΣ ΑΡΑΧΩΒΙΤΗΣ 

